
ARZE-MURATTIB 

Qur'an Hakeem nau-e-insaani ke liye Allah Ta'ala ka aakhri 
aur takmeeli paighaam-e-hidayat hai, jise Nabi aakhiruz zamaan 
Muhammad Rasool Allah fjstF ki daawat-o-tableegh mein markaz-o- 
mahwar ki haisiyat haasil thi. Aap iW" ne is Qur'an ki bunyaad par na 
sirf duniya ko ek nizam-e-adal-e-ijtemayi ataa farmaya balke is aadilana 
nizaam par mubni ek saleh mu,ashirah bhi bilfa,al qayem kar ke dikhaya. 
Aap fjOv" ne is Qur'an ki rehnumayi mein inqilaab ke tamaam marahil 
taye karte hue nau-e-insaani ka azeem tareen inqilaab barpa farmadiya. 
Chunache, Qur'an mehaz ek kitaab nahi “Kitaab-e-Inqilaab”hai, aur is 
sha,oor ke baghair Qur'an Majeed ki bahut si ahem haqeeqatein Qur'an 
ke qaari par munkashif nahi hosaktein. 

Allah Ta'ala jaza-e-khair ataa farmaye Sadar Mausis Markazi 
Anjuman Khaddaam Al-Qur'an Lahore aur Baani-e-Tanzeem Islami 
Mohtaram Doctor Israar Ahmed Hifzhu Allah ko jinhone is daur mein 
Qur'an Hakeem ki is haisiyat ko bade wasee paimaane par aam kiya hai 
ke ye kitaab apni deegar imtiyazi haisiyaton ke saath saath Muhammad 
Rasool Allah fab ka aala- e-inqilaab aur Aap fW" ke barpa kardah inqilaab 
ke mukhtalif marahil ke liye bamanzila (manual) bhi hai, lehaza is ka 
muta,ala Anhuzoor fatP ki daawat-o-tahreek aur inqilaabi jaddojahad 
ke tanazur mein kiya jaana chaahiye aur iske qaari ko khud bhi “Minhaj 
inqilaab Nabwi fsftr” par mubni inqilaabi jaddojahad mein shareek hona 
chaahiye. Basurat-e-deegar wo Qur'an Hakeem ke mu'arif ke bahut bade 
khazane tak risayi se mahroom rahega. 

Mohtaram Doctor Sahab ne apne daura-e-tarjuma Qur'an (Bayaanul 
Qur'an) mein bhi Qur'an Kareem ki is imtiyazi haisiyat ko pesh-e-nazar 
rakha hai, jise daawat ruju aalal Qur'an ke intehayi ahem sang mail ki 
haisiyat haasil hai. Is baat ki zaroorat shiddat se mehsoos horahi thi ke 
shahra-e- aafaaq “Bayaanul Qur'an”ko murattab kar ke kitaabi surat mein 
pesh kiya jaaye. Chunache, Raaqim A1 Haroof ne Allah Ta'ala ki tayeed 
wa toufeeq talb karte hue kuch arsa qabl is kaam ka beda uthaya aur pehle 
“Ta'aruf-e-Qur'an” aur phir raafta raafta Surat Al-Fateha aur Surat Al- 

Baqarah ki tarteeb wa tasweed mukamil ki. Ab tak mukamil hone waala 
kaam kitaabi surat mein “Bayaanul Qur'an” (hissa awwal) ke taur par 
pesh kiya jaraha hai. Qaara,en kiraam se ist,ada hai ke wo Allah Ta'ala ke 
huzoor is aajiz ke liye us himmat wa isteqamat ki dua karein jo is azeem 
kaam ki takmeel ke liye darkaar hai. 

Hafiz Khalid Mahmood Khizar 

Mudeer Shuba Matbu,aat, Qur'an Academy Lahore 

November 2008 

TAQDEEM 

ISRAAR AHMED 


In satoor ke nacheez raqam ko Qur'an Majeed mufassar to bahut 
door ki baat hai, marwajah mafhoom ke etebaar se “Aalim-e-deen” 
hone ka bhi hargiz koi daawa nahi hai, tahem khalisatan 4*juJJlLuvpt3 
"tahadiisan linnemat" (bifahwaaye Wa amma 

bini'amati Rabbika fahaddis, Allah Ta'ala ki in nematon ke atraaf wa 
azhaar mein koi qabahat mehsoos nahi hoti ke usne apne khaas fazal 
wa karam se aise halaat paida kardiye ke aawail umar hi mein Qur'an- 
e-Hakeem ke saath ek dilli uns aur zehni munasibat qayem hoti chali 
gayi. Chunache awwalan bilkul hi nau-umari mein (high school ki 
ibtedayi saalon ke dauraan) Alarm Iqbal ke shayari ke zariye Qur'an 
ki azmath, millat-e-islami ki nashat-e-saniya ki umeed aur iske ziman 
mein Qur'an ki ehmiyat ka ek gehra naqsh qalb par qayem farma diya, 
phir ek khandaani riwayat ke mutabiq high school ki ta'leem ke dauraan 
ki arbi ko ek izaafi mazmoon ki haisiyat se ikhtiyaar karne ki surat paida 
farmadi jis se arbi grammar ki asasaat ka ilm haasil hogaya. Aur phir 
Matric ke imtehaan ke ba'ad faraghat ke dinnon mein, jab ke 1947 ke 
muslim-kash fasadaat ke nateeje mein hum lagbhag ek maah qasba 
hasaar (jo ab bharat ki riyasat Haryana mein hai) mein hinduon ke 
hamlon se dafa ke liye channd mahellon par mushtamil ek dafayi block 
mein “Mahsoor’the Qur'an Hakeem se pehle ma'anwi ta'aruf ki ye surat 
ki ye surat paida farmadi ke mujhe aur mere bade bhai Izhaar Ahmed 
Sahab marhoom ko ek masjid mein baith kar Maulana Syed Abu Al- 
Aala Maudoodi marhoom ki marhanama “Tarjumaan Al-Qur'an” mein 
shaye hone waali tafseer Sureh Yousuf ke ijtemayi muta'ale aur is par 
bahami muzakire ka mauqa mila, jis se andaza hua ke Qur'an fasahat 
wa balaghat ki meraj aur sarchashma hidayat hi nahi manba-e-ilm 
wa hikmat bhi hai, aur waftan is layaq hai ke behtareen zehni wa fikri 
salahyaton ko iske ilm wa fahem ke husool mein is taur se sarf kiya 
jaaye ke awwalan is ke amoomi paighaam ko sahi taur par samjhein jo 
ke ilm wa hikmat ke is bahrezkhaar ki satah par bilkul isi tarah tair raha 

hai jaise kisi tail bardar jahaz mein shikast wa rikhat ke bais is se nikal 
kar behne waala tail satah samundar par tair raha hota hai, aur phir iski 
gehraiyon mein ghoutazani kar ke is ki tah se is ke falsafa wa hikmat ke 
asal motiyon ko talaash karein! 

Alhamdulillah, summa Alhamdulillah, ke ye in hi amwaar-e-salasa 
ke natije ka zahoor tha ke jab taqseem hind ke waqt ek sau sattar (170) 
meel ka safar (hisaar ta head salemanki) paidal qafile ke saath aag aur 
khoon ke darya aaboor kar ke Pakistan pahunchna naseeb hua to fauran 
tehreek-e-jamat-e-islami ke saath amli wabastagi hogayi. (Jo awwalan 
Islami-Jamiat-e-tulba mein shamuliat ki surat mein thi, aur uske ba'ad 
Jamat-e-Islami i rukniyat ki shakal mein!) aur is poore dus saala arse 
ke dauraan ine jamiyat aur jamat ke ijtema'at mein “Dars-e-Qur'an” 
ki zimmedari amooman mujh par aayed hoti rahi. Jise bilumoom 
bahut istesaan ki nazron se dekha jaata tha- Agarche mai achchi tarah 
samajhta tha ke samayeen ki janib se ye tehseen wa tareef iqbal ke is 
shaer ke ain mutabiq hai ke. 

Khush aagayi haijahan ko qalandari meri 
Wagama shaer mara kya hai shayari kya hai!! 

Mazeed bar,aan mein hargiz iska daawa nahi karta ke mere is 
ta'llam wo tadadbur Qur'an ke zauq wa shauq mein roz afzon izaafe 
mein is kharji pasandegi ki bina par paida hone waali “Himmat afzayi” 
ko sirre se koi dakhal haasil nahi tha, lekin waqiya ye hai ke mai apne 
daroos ke liye tayyari ke ziman mein to mutal'a karta aur mukhtalif 
arbi aur urdu tafaseer se rujuh karta aur phir apne zaati ghaur wa filer se 
bhi kaam leta to iske nateeje mein mujh par Qur'an ki azmath mazeed 
munkashif hoti chali gayi- aur is qaul ko hargiz kisi mubalghe par 
mubni na samjha jaaye ke Qur'an ne mujhe apna “aseer” (possess) karliya. 
Chunache ye isi aseeri ka mazhar hai ke mai ne 1952 hi mein (bees 
saal ki umar mein) Medical Education ke ain wasaat mein ye sha'oori 
faisla karliya tha ke ab ye tibb ki ta'leem bhi aur tibabat ka pesha bhi, 
sab meri tarjiyaat mein number do (2) par rahenge, awwaleen tajiye 
khidmat-e-Qur'an Hakeem aur khidmat-e-deen-e-mateen ko haasil 
rahegi!! Aur phir 1971 mein qamri hisaab se 40 saal ki umar mein jab ye 
mehsoos hua ke Allah Ta'ala ne apne khusoosi fazal wa karam se mujh 
par apni shaan-e-“Allamal Qur'an” ke saath saath Allamahul Bayaan” 
ka bhi kisi darje mein faizan farmadiya hai to apne pesh-e-tibabat ko 
bilkul khairabaad kehkar apne aapko hamatan aur hamawaqt Qur'an-e- 

Mubeen aur Deeni-e-Mateen ki khidmat ke liye waqf kardiya. 

Mujh par Allah Ta'ala ka ek khaas fazal wa karam is etebaar se 
bhi hua ke is ne mujhe kisi ek lakeer ka faqeer hone se bacha liya— 
Chunache Qur'an ki ilm wa faham ke ziman mein mere istefade ka 
halqa bahut wasi bhi hai- Aur ba'az etebaraat se tazadaat ka haamil 
bhi!. Mai ne apni ek ta'leef “Daawat-e-Rujuh Aalal Qur'an ka manzar 
ko pas manzar” mein iski poori tafseel darj kardi hai ke mere ilm wa 
faham Qur'an ke “houz” mai tafseer-e-Qur'an ke chaar silsillon ki 
nehron se pani aata raha, jin par paanchwi izaafa meri ta'leem mein 
shaamil uloom-e-tabeeyah ke mubadiyaat ka ilm tha. Phir Allah ne 
mujhe muntaqi zehan ataa farmaya tha is ke zariye in paanch silsillon 
se haasil shudah maloomaat mein “Tajmeeh wa Tawafuq” (synthesis) 
qayem kiya. Jis ki bina par bahamdillah mere “Bayaanul Qur'an” ko ek 
jaamiyat haasil hogayi. Aur gaaliban yahi iski maqbooliyat ka asal raaz 
hai. 1 Wallahu aalam! 

Ek mustanad “Aalim-e-deen” na hone ke bawajood jis cheez ne 
mujhe dars wa tadrees-e-Qur'an ki jurrat (balke theeth mazhabi halqon 
ke nazdeek “Jasarat”) ki himmat ataa farmayi, wo Nabi Akram ka 
ye qaul Mubarak hai ke: 4 jT Ballighuu 'annii waala'u aayatan, 
yaani “ Pahunchao meri jaanib se khuwah ek hi aayatf ’ (Sahih Bukhari, aur 
iske alawa Tirmizi, Ahmed aur Daarmi Chunache, mere nazdeek jin 

uloom-e-deeni ki tehseel ko Ulma-e-Kiraam laazmi qaraar dete hain 
wo kisi ke “Mufti” banne ke liye to laamahala laazmi hain, lekin Qur'an 
ke daayi aur muballig banne ke liye hargiz zaroori nahi hain. Is liye 
Qur'an ka paighaam agarche ta qayem-e-qayamat poori nou-e-insaani 
ke liye tha, taham iske awwaleen mukhatib to “Ummi” the. Chunache 
Qur'an ke asal paigham ko Allah Ta'ala ne nihayat “Yaseer” surat mein, 
jaise ke pehle arz kiya gaya, ek ataah samundar ki satah par tairne waale 
tail ke manind pesh kiya, yahi wajah hai ke Surat Al-Qamar mein chaar 
baar farmaya gaya: 

Walaqad yassarnal qur'aan lizzikri ct? D Iffi-j iffij 

fahal mimmuddakir. (Al-Qamar, 40) 

1. Is ziman mein ek waqa'e ka zikr karna munasib nahi hoga. Ye us zamane ki baat hai jab 
mere aur Maulana Islaahi Sahab ke maabeen kuch nazaryaati ekhtelaaf paida hogaya tha. Ek 
Sahab jin ka naam Dr. Anwar Ahmed Bagwi tha. (Jo subaa'i mehkuma sehat mein alaa uhde per 
fa'iz rahe, aur ghaaliban ab retire hochuke honge). Jo Maulana Islaahi ke ghaayet darje m'utaqad 
the aur mujh se shadeed ekhtelaaf rakhte the, inhone ek baar mujh se kaha ke: "Ye baat beherhaal 
mu'ane padti hai ke aap ke dars se bilkul khaali haath koi bhi nahi uthta, har shakhs zaroor kuch 
na kuch lekar uthta hai!.. 

Tarjuma: “Humne nasihat wa hidayat ke liye Qur'an ko bahut asaan 
banadiya hai , to hai koijo is se Tazakkur haasil kare!) 

Qissa Mukhtesar - Lahore mein 1965 se mere bazaabta halqahaaye 
mutaal'e Qur'an qayem hue to is ke nateeje mein pehle 1972 mein 
markazi anjuman Khadim Al-Qur'an Lahore qayem hui, jis ki kokh 
se zaeli anjumanon ka ek silsila baraamad hua (Karachi, Multaan, 
Faisalabaad, Jhang, Koyta, Islamabad, Peshawar) phir 1976 mein 
Lahore mein Qur'an Academy qayem hui, aur iski betiton, ke taur par 
Karachi, Multaan, Faisalabaad aur Jhang mein bhi academiyan wajood 
mein aayein. Saath hi Pakistan ke taul wa arz mein bade bade shaheron 
mein mere dars-e-Qur'an ki mehfilein munaqad hone lagein. Phir 
Qur'ani tarbiyat gaahon (jo ek hafte se lekar ek mahine tak ke arse par 
muheet hoti thi) ka silsila shuru hua. Idhar Lahore mein salaana Qur'an 
conferences ka silsila jaari hua aur phir jab Pakistan Television par ye 
dars-e-Qur'an shuru hua to awwalan Al-Kitaab, phir jp| Alif, 

Laam, Meem, phir Nabi-e-Kamil (ftftT) aur baala aakhir “Alhuda 
ka haftawaar programme jo poore pandrah mahine is shaan se jaari raha 
ke hafte ke ek hi din, ek hi waqt par, Pakistan ki tamaam tv stationon se 
nashar hota tha. To us zamane mein jo maqbooliyat haasil hui is ki bina 
par mujhe apne baare mein wo shadeed andesha lahaq hogaya tha jiska 
zikr ek hadees mein aaya hai ke Anhuzoor fMlP ne irshaad farmaya: “Kisi 
shakhs ki tabaahi ke liye ye baat kaafi hai ke is ki jaanib ungliyan uthni 
shuru hojayeinf’is par daryaft ki gaya ke: “Agar ye kisi khair ki buniyaad 
par ho to kya tab bhi?” To Aap IW" ne farmaya: “Haan tab bhi, is liye 
ke is se insaan ke laghzish mein mubtela hone (ya'ni is mein ujab aur 
takkabur jaisi halakat khaiz beemariyon ke paida hojaane) ka andesha 
paida hojata hai. Ilia ye ke Allah ki rehmat shaamil haal ho!” (is hadees 
ko muhaddis Zahabi 4^ ne Hazrat Imran Bin Haseen se riwayat 
kiya hai, agarche is ki riwayat mein kisi qadar zu'af maujood hai). Is liye 
ke zamane mein Fil waqiye kaifiyat ye hogayi thi ke maijidhar jaata tha 
log ek dusre ko ishaaron ke zariye meri taraf mutwajah karte the—Ye 
bhi us zamane ki baat hai ke mujh se matadad logaon ne tafseer Qur'an 
likhne ki farmayesh ki, aur ek publisher to bahut israar kiya ke aap ek 
tarjuma Qur'an hi likh dein. Lekin mai ne hamesha aur sab se yahi kaha 
ke ye mera muqaam nahi hai! 

Is dawaat-e-Qur'ani mein agarche mera zyada zor Qur'an ke 
chedah chedah muqamaat par mushtamil “Mutaal'e Qur'an Hakeem ke 
ek muntakhab nisaab” ke dars par raha, lekin bahamdillah do baar poore 

Qur'an Majeed ka dars dene ki saadat bhi haasil hui, agarche wo saara 
tape par record shudah maujood nahi hai! 

Is dawaat-e-Qur'ani ka nuqta-e-urooj ye tha ke 1984 (1404 hijri) 
mein namaz-e-taraweeh ke saath dohra tarjuma Qur'an ka agaaz hua. 
Chunache har chaar rakaat taraweeh se qabl in rakaaton mein padhi 
jaane waali aayaat ka tarjuma aur mukhtesar tashreeh bayaan hoti thi. 
Phir namaz mein inki sama'at hoti thi, jis ke nateeje mein, ba'az logaon 
mein kam aur ba'az mein zyada, wo kaifiyat paida hojaati thi jise Iqbal 
ne apne is shaer mein bayaan kiya hai ke: 

Tere zanieer pejab tak na ho nuzool-e-kitaab 
Girah kasha hai raazi na Sahab-e-kashaaf! 

Is amal ke nateeje mein namaz-e-isha aur namaz-e-taraweeh ki 
takmeel mein lag bhag cheh ghante sarf hote the. Aur bahamdillah 
samayeen ka josh wa kharosh aur zauq wa shauq deedni hota tha. Aur 
summa alhamdulillah ke ab ye silsila Pakistan ke bahut se muqamaat 
par meri sulbi aur maanwi aulaad ke zariye jaari hai! 

Is silsile mein dohra tarjuma Qur'an ka jo programme 1998 mein 
Karachi ki Qur'an Academy ki Jama masjid mein hua, is ki audio¬ 
video recording aala mayaar par ki gayi thi. Chunche ye bahamdillah 
audio-video cassetton aur C.S.s aur D.V.D.s aur TV channels ke zariye 
poori duniya mein nihayat wasee paimaane par phail chuka hai. Aur 
ab ise kitaabi shakal mein bhi shay'e karne ka silsila shuru ho raha hai, 
jiski pehli jald aapki khidmat mein haazir hai! Iski taba,at wa isha,at 
ke silsile mein Anjuman Khaddaam Al-Qur'an, Suba sarhad ke sadar 
Janab Doctor Iqbal Saafi ne ta'keed ka jo dabao Markazi Anjuman 
par barqaraar rakha aur maali taw,oon bhi pesh kiya, iski bina par is se 
istefadah karne waale har shakhs par inka ye haq hai ke inke liye dua- 
e-khair zaroor karein. 

Aakhri baat ye hai ke is “Bayaanul Qur'an” ke ziman mein agar 
As'haab-e-ilm meri ghaltiyon ki nishandahi karein to mai mamnoon 
rahoonga. Aur aindah taba,at mein taseeh bhi kardi jaayegi. Is baat 
ko dohraane ki chanda zaroorat nahi hai ke mai na mufassir hone ka 
mady'i hoon, na aalim hone ka, balke sirf Allah ke kalam-e-paak aur 
is ke deen-e-mateen ka adna khaadim hoon. Aur meri sab hazraat se 

isteda hai ke mere haq mein dua karein ke Allah meri masayi ko sharf- 
e-qubool ataa farmaye aur najaat-e-ukharwi ka zariya banade. Ameen! 
Ya Rabbul Alameen! 

(Note: Is poori bahes mein mai ne aqmaat-e-deen ki ilmi jad-o- 
jahed ke liye tanzeem islami ke qayem ka zikr nahi kiya- is liye ke ek 
mustaqil aur judagana baab hai, aur is mukhtesar “taqdeem” mein na 
iski gunja'ish hai na zaroorat. Taham is ke liye meri ta'leefaat “Tahreek 
Jamat-e-Islami: EkTahqeeqi Mutala'a” aur “Silsila Isha,at Tanzeem-e- 
Islami” azawwal ta dahan ka mutala'a mufeed hoga”). 


Dua ka Taalib 
Khaaksaar Israar Ahmed, 
26, November 2008 

TAQDEEM TAB'A SALIS 

“Bayaanul Qur'an” (hissa awwal) ke pehle do edition channd hi 
maah mein (ya'ni dekhte hi dekhte!) khatam hogaye. Aur ye baat mere 
liye bahut hairatangez hai. Is liye ke awwalan to mufsir Qur'an hi nahi 
hoon, saniyan mera kisi maroof mazhabi farqe ya maslak se koi tanzeemi 
ta'luq bhi nahi hai. In amwaar ke aala alragham iski is qadar pazerayi 
yaqeenan Allah Ta'ala ki kisi khusoosi mashiyat ki mazhar hai- Wallah 
Aalam!! 

Qur'an Hakeem ki is tarjumayi mein agar koi khair wajood mein 
aaya hai to wo sarasar Allah Ta'ala ke fazal wa karam se hai- Aur 
khalisatan iski ataa wa marhamat ka natija hai. Aur agar kisi muqaam 
par ghalti hogayi hai to wo sarasar mere ilm ya faham ka qasoor hai, 
jiske liye Allah Ta'ala se bhi affix wa darguzar ka talb rahoonga- Aur 
ahel ilm hazraat se bhi tawaqe rakhta hoon ke is par khalisatan farman- 
e-nabwi“Adeenu Nasihatu’ke mutabiq matanbafarmakar sawab haasil 
karenge-! Aur zaati taur par mai bhi mamnoon honga!! 

Is jald mein abhi sirf Surat Fateha aur Surat Baqarah ki tarjumani 
hui hai, goya ke abhi pahad aisa bhaari kaam baaqi hai. Taham Allah 
Ta'ala ke fazal wa karam se tawaqe hai ke jaise is ne, mere kisi iraade 
ya mansooba bandi ke baghair aur meri khalis lailmi mein pesh nazar 
jald shaya karadi, waise hi baaqi shaya karadega,- Khuwah khud meri 
is duniya se daar-eaakhirat ki jaanib rawangi ke ba'ad hi sahi- aakhir 
mein dua hai: 


Allahumma taqabbal minni 
fainnak khairul muttaqabbiliin 
wa tub alayya fa'inka anta 
attawaabur raheeml Ameenl Ya 
Rabbil Aaleemeen! 


yj 5 4JI libls QXSj JsgJJ! 
Cjj L bdjjijl livjt lib Is 


1/8 August 2009 

Khaaksaar Israar Ahmed 

BAABAWWAL 

QURAN KE BAARE MEIN HAMARA 
AQEEDAH 

Ta'aruf-e-Qur'an Majeed ke silsile mein sab se pehli baatye hai ke 
Qur'an Hakeem ke baare mein hamara imaan, ya istelaah-e-aam mein 
hamara aqeedah kya hai? 

Qur'an Hakeem ke mut'aliq apna aqeedah hum (3) teen saadah 
jumlaon mein bayaan kar sakte hain: 

1. Qur'an Allah ka kalaam hai. 

2. Ye Muhammad Rasool ffelP par naazil hua hai. 

3. Ye har etebaar se mahfooz hai, aur kul ka kul man-o-an maujood 
hai, aur iski hifazat ka zimma khud Allah Ta'ala ne liya hai. 

Ye teen jumle hamare aqa'id ki fehrist ke etebaar se, Qur'an 
Hakeem ke baare mein hamare aqeede par kifayat karenge. Lekin inhi 
teen jumlon ke baare mein agar zara tafseel se guftagu ki jaaye aur waqt- 
e-nazar se in par ghaur kiya jaaye to kuch ilmi haqa'iq saamne aate hain. 
Tamheedi guftagu in mein se ba'az ki taraf ajmalan ishaara munasib 
maloom hota hai. 

1. QUR'AN: ALLAH TA'ALA KA KALAAM 

Sab se pehli baat Qur'an Majeed mein Allah ka kalaam hai, khud 
Qur'an Majeed se saabit hai. Chunache Surat At-Tauba ki aayat mein 
Allah Ta'ala ne Nabi Kareem farmaya: 

Wa in ahadum minal mushrikiinas 
tajaarak fa'ajirhu hatta yasma'a 
kalaamallaahi summa abligh-hu maa 
manhu. 

Tarjuma: “Aur agar mushrikeen mein se koi shakhs panaah maang kar 
tumharepaas aana chaahe (ta'ake Allah ka kalaam sune) to isepanaah de 
do yah an tak ke wo Allah ka kalaam sunle, phir ise iski aman kijagah tak 
pahuncha do. ” 

Jab Surat At-Tauba ki pehli cheh (6) ayaat naazil huein, jin mein 
mushrikeen-e-arab ko aakhiri ultimatum de diya gaya ke agar turn imaan 
na laaye to chaar maah ki muddat ke khaatme ke ba'ad tumhara qatl-e- 
aam shuru hojaayega, to is ziman mein Nabi Akram ko ek hidayat 
ye bhi di gayi ke ye ultimatum diye jaane ke ba'ad agar mushrikeen 
mein se koi Aap IW" ki panaah talab kare to wo Aap IW" ke paas aakar 
muqeem hua aur kalaam Allah ko sune, jis par imaan laane ki daawat 
di jaarahi hai, phir ise iski aman ki jagah tak pahuncha diya jaaye. Ya'ni 
aisa nahi hona chaahiye ke wahin is se mutalba kiya jaaye ke faisla karo 
ke ayaa turn imaan laate ho ya nahi. Is waqt mai ne is aayat ka hawala 
sirf “Kalaam Allah” ke alfaaz ke liye shahadat ke taur par diya hai. 

Kalaam-e-Ilaahi: Jumla Sifaat-e-Uaahiya ka Mazhar 

Qur'an Majeed ke kalaam Allah hone mein hi asal azmath ka raaz 
muzammir hai. Is liye ke kalaam mutakalam ki siffat hota hai aur is mein 
mutakalam ki poori shakhsiyat huweda hoti hai. Chunache, aap kisi bhi 
shakhs ka kalaam sunkar andaza kar sakte hain ke is ke ilm aur faham 
wa sha,oor ki satah kya hai. Aaya wo ta'leem yaafta insaan hai, mohzib 
hai, mutamadan hai ya koi ajadiya ganwar hai. Is etebaar se darhaqeeqat 
ye kalaam Allah, Allah Ta'ala ki jumla sifaat ka mazhar hai, isi haqeeqat 
ko Alama Iqbal ne nihayat khoobsurat andaaz mein bayaan kiya: 

Faash goyam aanchah dar dil mazammir ast 
Aein kitabe neest cheese deegar ast 
Masl-e-haqpanhaan wa hampaida sat aein! 

Zinda wapaindah wagoya sat aein! 

Tarjuma: "Jo baat mere dil mein chupi hui hai wo mai saaf saaf keh deta 
boon ke ye (Qur'an Hakeem) kitaab nahi hai , koi aur hi shaye hai. Chunache 
ye Haq Ta'ala ki zaat ke manindposheedah bhi hai aur zaahir bhi hai. Neiz 
ye hamehsa zinda aur baaqi rehne waala bhi hai aur ye kalaam bhi karta hai". 

Mukhtalif mafaheem wa ma'ane ke liye is shaer ka hawala de diya 
jaata hai, lekin qaabil-e-ghaur baat ye hai is mein is ke, “cheez-e-deegar” 
hone ka kaunsa pehlu ujagar kiya jaaraha hai. Is mein darhaqeeqat Surah 
Al-Hadeed ke is muqaam ki taraf ishaara hogaya hai: 

walbaatin. [Su„hAl-H,deed,3] >* 

Tarjuma -.Allah Ta 'ala ki shaanye hai ke wo awwal bhi hai aur aakhir bhi, 
wo zaahir bhi hai aur baatin bhi. 

Isi tarah Alama kehte hain ke, is Qur'an ki bhi yahi shaan hai. Neiz 
jis tarah Allah Ta'ala ki sifat Alhayyu Qayoom (Ayatal Kursi, 

Surah Al-Baqarah) hai, isi tarah ye kalaam bhi zinda wa paindah hai, 
hamesha rehne waala hai. Phir ye sirf kalaam nahi, khud mutakalam hai. 

Yahan kalaam aur mutakalam ke ma'been farq ke hawale se 
mutakalimeen ki is bahes ki taraf ishaara karna zaroori maloom hota hai 
ke zaat-e-haq ki sifaat, zaat se alheda aur mustazaad hai ya ain zaat? 
Alama Iqbal ne bhi apni mashhoor nazm “Iblees ki majlis-e-shaoora” mein 
is bahes ka zikr kiya hai. 

I Iain sifaat-e-zaat-e-haq , haq sejudaya ain zaat? 

Unimat-e-niarhoom ki hai kis aqeede mein nijaat? 

Ye ilm kalaam ka ek nihayat hi pecheedah, ghamiz aur ameeq 
masaila hai, jis par badi bahesein huein aur bilaakhir mutakalimeen ka 
is par taqreeban ajmaa hua ke “LaaAinun Waala Ghairun’y&m Allah ki 
sifaat ko na iski zaat ka ain qaraar diya jaasakta hai na iska ghair. Agar 
is hawale se ghaur karein to Qur'an Hakeem bhi, jo Allah Ta'ala ki sifat 
hai, isi ke zeil mein aayega, ya'ni na ise Allah ka ghair kaha jaasakta hai 
na is ka ain. Chunache, is hawale se Surah Al-Hashr ki aayat 21 Qur'an 
Majeed ki fi nafsihi azmath ke ziman mein ahem tareen hai: 

La'u anzalnaa haazal qur'aana 
alaa jabalil raaytahu khaashi'am -jir’;!. 
mutasaddi'am min khashyatillahi, J 

wa tilkal amsaalu nazribuhaa © 

linnaasi la 'allahumyatafakkaruun. 

Tarjuma/ Agar hum is Qur'an ko kisipahaadpar utaar dete to turn dekhte 
ke wo Allah Ta'ala ki khashiyat aur khauf se dabjaata aur phat jaata, aur ye 
misalein hain jo hum logaon ke liye bayaan karte hain ta'ake wo ghaur karein”. 

Is tamseel ko Surah Al-Aa'raaf ki aayat 143 ke hawale se samjha 
jaasakta hai jis mein Allah Ta'ala ki talbi par Hazrat Moosa Pf ke 
koh-e-Toor par haazir hone ka waqiya bayaan hua hai. Ye wohi talbi 
thi jis mein Aap Pf ko Taurat at,aa ki gayi. Is waqt Allah Ta'ala ne 
Hazrat Moosa p$* ko mukhatiba wa mukalima se sarfaraz farmaya to 
in ki aatish-e-shauq kuch aur bhadki aur inhone farma'ish karte hue 

kaha: tij) j6\, Rabbi 'arinii 'anzur 'i-layk, “Ae parwardigaar! 

Mujhe apna deedaar ataa farma”. Mukhatiba wa mukalima ke sharf se 
tu ne mujhe musharraf farmaya hai, ab zara mazeed karam farma. 
Is par jawab mila: y 3 ], Lan Taraanii “(Moosa) turn mujhe hargiz 

nahi dekh sakte!” Wa laakinin zu ilaljabali, “Lekin 

o” Mai is par apni ek taj alii daloonga. [ 
Fa inistaqarra ma-kaanahuu 

taraanii, “Chunache agar wo pahaad apni jagah par qayem rehjaaye to 
phir turn bhi gumaan karlena ke turn mujhe dekh sakoge”. 

Falamma tajallaa rabbuhuu 
liljabali ja'alahuu dakkanw wa 
kharra muusaa sa'qan. 




fasawfa 


zara is pahaad ki taraf d 


Tarjuma: “Phirjab Allah Ta ala ne is pahaad par taj alii daali to wo “dakka 
dakka”hogaya aur Moosa \'Tfj behosh hokargirpade”. 

Yahan [os], Dakka , ke donon tarjume kiye jaasakte hain, ya'ni 
rezah rezah hojaana, toot phoot kar tukde tukde hojaana, koot koot 
kar kisi shaye ko humwaar kardena, barabar kardena. Jaise Surah Al- 
Fajar ki aayat [@05 Kallaa'a izaa dukkatil arzu dakkan 

dakka, mein in ma'inon mein waarid hua hai. Wohi lafz yahan pahaad 
ke baare mein aaya hai. Ya'ni wo pahaad rezah rezah hogaya ya dab 
gaya, zameen ke saath baith gaya. Moosa ne Allah Ta'ala ki ye taj alii 
dekhi jo bilwaasta thi, ya'ni baraah-e-raast Hazrat Moosa (irfi par nahi 
balke pahaad par thi aur Hazrat Moosa bilwaasta iska nazarah kar 
rahe the, lekin khud Hazrat Moosa ki kaifiyat ye hui ke [li 
], Kharra muusaa sa'iqan, “Hazrat Moosa fifi) behosh hokar gir pade”. 


Yahan zaat-o-sifaat-e-baari-e-Ta'ala ki bahes ka ek aqdah hai 
hojaata hai ke jaise Allah Ta'ala ne apni zaat ki taj alii pahaad par daali to 
wo pahaad dab gaya ya phat gaya, rezah rezah hogaya, isi tarah Qur'an 
Majeed ke mutaliq farmaya: 


La'u anzalnaa haazal qur'aana 
alaa jab alii raaytahu khaashi'am 
mutasaddi'am min khashyatillahi. 

Tarjuma: Kalaam Allah ki bhi wohi kaifiyat aur taseer hai jo kaifiyat wa 
taseer tajalli zaat-e-Ilaahi ki hai. Is liye ke Qur'an Allah ka kalaam aur 
Allah ki sijfathai. To tajalli-e-sifaat aur taj alii-e-zaat mein koifarq nahi. 


lli HP P 

Albatta Alama Iqbal ne ek jagah is baare mein zara mubaligha 
aarayi se kaam liya hai. Alama ne Huzoor ffeu ki madah farmate hue ye 
alfaaz istemaal kiye: 

Moosa za hosh raft baikjalwah-e-sifaat 
Tu ain-e-zaat mi nagri wa tabs ami! 

Alama, Hazrat Muhammad fMlP ka Hazrat Moosa (1$ se taqabal 
kar rahe hain ke wo taj alii sifaat ke bilwaasta nazaare hi se behosh 
hokar gir gaye, lekin aye Nabi ftfl Aap ne ain-e-zaat ka deedaar kiya 
aur tabbassum ki kaifiyat mein kiya. Is mein do etebaraat se mughalita 
paaya jaata hai. Awwal to wo tajalli, tajalli-e-sifaat nahi tajalli-e-zaat thi 
jo Hazrat Moosa ki farma'ish par Allah Ta'ala ne pahaad par daali. 
Jaisa ke Qur'an Majeed mein hai: £ja], Falamma tajallaa 

Rabbuhuu liljabali, goya yahan Allah Ta'ala ke liye ye lafz istemaal hua hai 
ke wo khud mutajalli hua. Dusre ye ke ye khayal bhi mukhtalif fiyah hai 
ke Nabi Akram ne Shab-e-Meraj mein zaat-e-Ilaahi ka mushahedah 
kiya. Agarche, hamare islaaf mein ye raa'e bhi hai ke Aap (af ne Allah 
Ta'ala ko dekha hai, lekin aksar-o-beshtar ki raa'e is ke bar-aks hai, is 
liye ke wahan bhi “Ayaat” ka zikr hai. Jaisa ke Surah Al-Najam mein 
aaya: [SXijJ&l & ij\j Ad\Laqad ra'ai min aay'aati Rabbihil kubraa, 

is mein koi shak nahi ke wo aayaat jo wahan Huzoor Nabi Akram ne 
dekhein, Allah Ta'ala ki azeem tareen aayaat mein se hain. 

Iz yaghshas sidrata maa yaghshaa. Maa 
zaaghal basaru wa?naa taghaa. Laqad 
ra'ai min aay'aat Rabbihil Kubraa. 

Tarjuma: “Us waqt bairi par chaah raha thajo kuch ke chaah raha tha. 
Nigaah na channdhiyai aur na haddse mutajawiz hui. Aur usne apneRab 
ki badi badi nishaniyan dekhi”. 

Ab us se zyada badi ayaat aur is se zyada badi tajalli-e-Ilaahi 
aur kahan hogi? Lekin donon etebaar se is shaer mein mubaligha hai. 
Albatta is aayat-e-mubarika ke hawale se alama ke is shaer: 

Masl-e-haqpanhaa wa hum paida sat aein! 

Zinda wapaindah wa goya sat aein! 
mein mere nazdeek qata,an koi mubaligha nahi hai. Aur is aayat-e- 
mubarika ke hawale se wo baat kahi jaasakti hai jo Alama Iqbal ne is 
shaer mein kahi hai. 


II £lj U |)dJl 
©Ijj-ft’l Col’ & u\j OjJ ® (j^Ui 

Taurat ki Gawahi 

Ab zara Qur'an Majeed ke kalaam Allah hone ke hawale se ek baat 
zah-nasheen kar lijiye. Taurat mein kitaab-e-istesna ya safr-e-istesna jo 
sahif-e-Moosa mein se ek sahifa hai, ke atharwein (18) baab mein Nabi 
Akram ffetT ke liye jo peshen goyi bayaan ki gayi hai is mein alfaaz yahi hain: 

“Mai in ke bhaiyon mein se in ke liye teri maanind ek Nabi barpa 
karoonga aur iske munh mein apna kalaam daloonga aur wo un se wohi 
kuch kahegajo Mai is se kahoonga”. 

Mai ne yahan khaas taur par in alfaaz ka hawala diya hai ke “Mai 
us ke munh mein apna kalaam daloonga”. Yahan ek to lafz kalaam aaya 
hai jaise ke Qur'an Hakeem ki is aayat mein aaya: 

Hattayasma'a kalaamallaahi, phir “ Kalaam munh mein daalna”Va hawale 
se Qur'an Majeed mein ek lafz do martaba aaya hai, wo lafz “Qaul ” hai 
ya'ni Qur'an ko qaul qaraar diya gaya hai. 

Surah Al-Haaqqah mein hai: 

Innahuu laqaulu Rasuulin ^ ^>1 

kareemnw wamaa biqauli sha'irin, 
khaleelam maa tu'uminuun. 

Walaa biqauli kaahin, khaleelam maa Tazakkuruun. 

Aur Surat At-Takweer mein ye alfaaz waarid hue hain: 




Innahuu laqaulu Rasuulin 
Kareem. Zii quwwatin inda 
zil arshi makiinim mutaa'in 




summa ameen. Wamaa saahibukum bimajnuun. 


Aur isi Surat mein aage chal kar aaya: 


Wamaa hua biquali shaitaanir rajeem. 




Qaabil tawajjeh amar ye hai ke in do muqamaat mein se mu,akhkhir 
az-zikr ke mutaliq taqreeban ajma'a hai ke yahan Hazrat Jibrael 
muraad hain. Goya Qur'an ko unka qaul qaraar diya gaya. Aur Surah 
Al-Haaqqah mein ise Nabi Akram ka qaul qaraar diya jaaraha hai. 
Ab zaahir hai yahan jin cheezon ki nafi ki jaarahi hai ke “Ye kisi shayer 
ka qaul nahi” aur “Ye kisi ke zehan ka qaul nahi” in se yaqeenan Rasool 

Kareem fW" muraad hain. Yun samjhiye ke Allah ka kalaam pehle Hazrat 
Jibrael par naazil hua. Agar mai kitaab istesna'a ke alfaaz istemaal 
karoon to yahan “Allah ne apna kalaam in ke munh mein daala”. Taham 
“Un ke munh ”ka hum koi tasawur nahi karsakte, wo nihayat jaleel al-qadr 
farishte hain, bahr-e-haal qaul ka lafz Qur'an Majeed ke liye istemal 
hua hai jis se zaahir hai ke ibteda kalaam-e-Ilaahi Hazrat Jibrael isyj ke 
qaul ki shakal mein utra aur phir Hazrat Jibrael ke zariye se Hazrat 
Muhammad fStd ke munh mein daala gaya, aur wahan se ye qaul-e- 
Muhammad fW" ki surat mein logaon ke saamne aaya, is liye ke ye Aap 
Yt'f hi ki zubaan-e-mubarak se adaa hua, logaon ne use sirf Aap hi ki 
zubaan-e-mubarak se suna. Goya ye qaul, qaul-e-sha'ir nahi, ye qaul-e- 
kaahin nahi, ye qaul-e-shaitaanir rajeem nahi, balke ye qaul-e-Rasool- 
e-Kareem hai aur Rasool-e-Kareem awwalan Muhammad Rasool 3Y 
hain, ye logaon ke saamne inke qaul ki haisiyat se aaya. Phir saaniyan 
ye Hazrat Jibrael && ka qaul hai, is liye ke inhone ye qaul Huzoor pM" 
ko pahunchaya. Aur isko aakhri darje tak pahunchane par ye Allah ka 
kalaam hai jis ke mutaliq Taurat mein alfaaz aaye ke “Mai is ke munh 
mein apna kalaam daloonga”. 

Luh-e-Mahfooz aur Mus'haf mein mutaabiqat 


Kalaam hone ke hawale se teesri baat ye note kijiye ke kalaam 
Allah ki siffat hai aur Allah ki sifaat qadeem hain. Allah ki zaat ki tarah 
is ki sifaat ka bhi yahi mu'amla hai. Zaahir hai ke Allah Ta'ala maadiyyat 
aur jismaniyyat se mawara hai. Yahi mu'amla Allah ki sifaat ka bhi hai. 
Chunache, kalaam Allah, jise hurf wa sout ki mehdoodiyat se aala wa 
rafa,a khayal kiya jaata hai, ise Allah Ta'ala ne insanon ki hidayat ke liye 
huroofwa aswaat ka jaam'a pehnaya aur Syedul Mursaleen ffelP ke qalb- 
e-mubarak par batareeq-e-tanzeel naazil farmaya. Yahi kalaam luh-e- 
mahfooz mein Allah ke paas mandarj hai jise Ummul Kitaab ya kitaab- 
e-maknoon bhi kaha gaya hai. Hamare paas maujood Qur'an Majeed 
ya mus'haf ki ibarat ba'aina wahi hai jo luh-e-mahfooz ya ummul kitaab 
mein hai, bilkul isi tarah jaise kisi dastawez ki musaddiqa naqal ho, jo 
baghair kisi shoshe ke farq ke asal ke mutabiq ho. Chunache, Surah Al- 
Burooj mein farmaya: 


Balhua qur'aanumMajeed. Fii luuhim mahfuuz. 




Tarjuma: “Ye Qur'an nihayat buzrug wa bartar hai aur Luh-e-mahfooz 
mein hai”. 

Isi ke mutaliq Surah Al-Waqiya mein irshaad farmaya gaya: 


Innahuu laqu'aanun Kareem. 
Fit kitaabim maknuunil 
laayamassuhuu illal mutahharuun. 





Tarjuma: “Ye to ek kitaab hai badi Kareem, bahut ba-izzat aur ek aisi 
kitaab hai jo chupi hui hai. Jise choo hi nahi sakte magar wohijo bahut hi 
paak kardiye gaye hain”. 

Yani Malaika muqarribeen, jinke baare mein ek aur muqaam par 
farmaya gaya: 


Fii suhufim mukarrammatim mar 
fuu'atim mutahhara. Bi'aydii safara. 
Kiraamin barara. [Abasa, 13-16] 





Tarjuma: “Ye aise sahifon mein darj hai jo mukkaram hain, buland 
martaba hain,pakeezah hain, mu'aziz aur neik kaatibon ke haathon mein 
rehte hain”. 

Darhaqeeqat ye kitaab maknoon in farishton ke paas hai, wo 
tumhari rasayi se bayeed wa mawara hai. 

Yahi baat Surah Al-Zakhraf mein kahi gayi hai: 


Wa innahuufii ummilkitaabi ladaynaa 
la'aliyyun Hakeem. 




Tarjuma: “Ye to darhaqeeqat asal kitaab mein hamare paas mahfooz hai, 
badi buland martaba aur hikmat se labreiz”. 


2>1 Umm ka lafz jadd aur buniyaad ke liye aata hai. Isi liye maa 
ke liye bhi arbi mein lafz Jit “Umm” istemaal hota hai, kyun ke isi ke 
batan se aulaad ki wiladat hoti hai, wo goya ke bamanzila asaas hai. 
Chunache, is kitaab ki asal asaas Luh-e-mahfooz mein hai, kitaab-e- 
maknoon mein hai. Mazeed wazahat kardi gayi ke IfJjU “Ladaina” ya'ni 
wo ummul kitaab jo hamare paas hai, is mein Qur'an darj hai. 
“La'aliyyun Hakeem ’ is Qur'an ki sifaat ye hai ke wo bahut buland wa 
bala aur hikmat waala hai. 


Mustah'kam hai. Wo Allah ka kalaam aur nihayat mahfooz kitaab 
hai. Ise luh-e-mahfooz kahein, Kitaab-e-maknoon kahein, ya ummul 
kitaab kahein, asal kalaam wahan hai. Usi aalim-e-ghaib mein usi 

aalim-e-amar mein. Jise siwaye un paak ba'az farishton ke jinki rasayi 
luh-e-mahfooz tak ho, koi mas nahi karsakta, ya'ni is luh-e-mahfooz ke 
mazameen par mutale nahi ho sakta. Albatta Allah Ta'ala ne insaanon 
ki hidayat ke liye Muhammad fW" par apne is kalaam ki tanzeel farmayi 
aur iski ibarat ko taqayam-e-qayamat musahif mein mahfooz farma 
diya aur napaak haathon se choone se manaa farmadiya. 


Kalaam-e-Ilaahi ki (3) Teen Suratein 

Jab mai ne arz kiya ke Qur'an Allah ka kalaam hai to yahan sawal 
paida hota hai ke Allah Ta'ala insaan se kis tarah hamkalaam hota hai! 
Qur'an Majeed mein iski teen shaklein bayaan hui hain: 

Wamaa kaana libasharin any ’f i#’" £11 i >'\£> »i 
yukallimahul laahu illaa wahyan au 
minw waraai hijaabin au yursila 
Rasuulan fayuuhita bi'iznihii maa 
yashaa'u , innahuu aliyyun Hakeem. 

Tarjuma: “Kisi bashar ka ye muqaam nahi hai Allah is se rubaroo baat 
kare. Iski baatya to Wahi (ishaare) ke taurpar hoti haiyaparde kepeeche se, 
yaphir koipaighambar (farishta) bhejta hai aur wo iske hukm sejo kuch wo 
chaahta hai wohi karta hai. Yaqeenan wo bartar aur sahib-e-hikmat hai”. 

Note karne ki baat ye hai ke, ye nahi farmaya ke Allah ke liye ye 
mumkin nahi hai, Allah to har shaye par qaadir hai, wo jo chaahe kar 
sakta hai, Allah ki qudrat se koi cheez ba'eid nahi hai, balke kaha ke 
insaan ka ye muqaam nahi hai ke Allah is se baraah-e-raast kalaam kare, 
kisi bashar ka ye martaba nahi hai ke Allah is se kalaam kare, siwaye 
teen surataon ke, ya to Wahi ya'ni ya makhfi ishaare ke zariye se, ya 
parde ke peeche se ya wo kisi Rasool (Rasool-e-malk) ko bhejta hai jo 
wohi karta hai Allah ke hukm se jo Allah chaahta hai. 

Ab Kalaam-e-Ilaahi ki mazkoora teen shaklein hamare saamne aayi 
hain. In mein se do ke liye lafz Wahi aaya hai. Darmiyaan mein ek shakal [ 
Waraaa'i Hijaab bayaan hui hai. Iska tazkera Surah Al- 
'Araaf ki aayat 143 ke zeil mein ho chuka hai. Aur ye to amar waqiya hai 
hi ke Hazrat Moosa se Allah Ta'ala ne mutadid mauqe par is Surah 
mein kalaam farmaya. 


& 

Pehli martaba Hazrat Moosa p& jab aag ki talaash mein Koh- 
e-Toor par pahunche to wahan mukhatiba hua. Ye mukhatiba aur 
mukalima-e-Ilaahi Hazrat Moosa Pfi ke saath b$!'V)5oi] “Min 
WaraaaiHijaab hua tha isi liye to wo aatish-e-shauq bhadki thi ke. 

Kya qayamat hai ke chilnian se lage baithe hain 
Saaf chupte bhi nahi, saamne aate bhi nahi! 

Zaahir hai ke jab hum kalaam hone ka sharf haasil horaha hai 
to ek qadam aur baacji hai ke mujhe deedaar bhi ataa hojaaye, lekin 
ye mukhatiba [ol Waraaai Hijaab tha. Nabi Akram ffelh 
se yahi mukhatiba Shab-e-Meraj mein parde ke peeche se hua. Ba'az 
Hazraat ki raa'e hai ke Huzoor MP ko Allah Ta'ala ya'ni zaat-e- 
Ilaahi ka deedaar haasil hua, lekin meri raa'e salf mein se in hazraat 
ke saath hai jo is ke qaa'il nahi hai. In mein se Hazrat Ayesha Siddiqa 
badi ehmiyat ki haamil hain, unhone Huzoor fsllr se laazimman 
in cheezon ke baare mein istefsaar kiya hoga. Chunache, inki baat 
ke mutaliq to hum yaqeen ke darje mein keh sakte hain ke wo 
Muhammad fW" se marf'u hain. Hazrat Ayesha bayaan karti hain ke 

Nuurun annaaa yuraaa, ya'ni Allah to noor hai, ise kaise 
dekha jaasakta hai? (Muslim, Kitaabul Imaan, 'An Abi Zarr $$S) noor to dusri 
cheezon ko dekhne ka zariya banta hai, noor khud kaise dekha jaasakta 
hai! Bahr-e-haal meri ye raa'e hai ke ye guftagu bhi jTjj of ]“Min 

Waraaai Hijaab thi. Wo waraa'i hijaab guftagu jo Hazrat Moosa P^ ko 
koh-e-toor par mukalima wa mukhatiba mein naseeb hui, isi waraye 
hijaab mulaqat aur guftagu se Allah Ta'ala ne Muhammad Rasool 
Allah fMlP ko Shab-e-Meraj mein ipJLiU£fe| 1 Inda Sidaratil 

Munatahaa” musharaf farmaya. 


Albatta Wahi baraah-e-raast bhi hai, ya'ni baghair farsihte ke 
waaste ke. Dusri qism ki Wahi farishte ke zariye se hai aur Qur'an 
Majeed se jis baat ki taraf zyada rehnumayi milti hai wo ye hai ke 
Qur'an Wahi hai bawaasta “Malk” jaise Qur'an Majeed mein hai: 
[.... Nazala bihir ruuhul ameen. Alaa 

qabliika...., “Ise lekar aapke dil mein rooh-e-ameen utra hai -“ aur 

[cLiJ L dfi^\Fainnahuu nazzalahuu qalbik, “Pas! ise Jibrael ne hi 

aapke qalbpar naazil kiya hai”. Albatta farishte ke baghair Wahi, ya'ni 
dil mein kisi baat ka Allah Ta'ala ki taraf se baraah-e-raast daal diya 
jaana, ya'ni “Ilhaam” ilhaam ka zikr bhi Huzoor ne kiya hai aur iske 
liye hadees mein Nafasfir ra'u ke alfaaz bhi aaye hain. Ya'ni 

kisi ne dil mein koi baat daaldi, kisi ne phoonk maardi, baghair iske 

ke koi awaaz sunne mein aayi ho. Ek kaifiyat salsalatal jars ki bhi thi. 
Huzoor iw" ko ghantiyon ki si awaaz aati thi aur iske ba'ad Huzoor ffeu 
ke qalb-e-mubarak par Wahi naazil hojaati thi. 

Bahr-e-haal tayaqqun ke saath to mai nahi keh sakta lekin mera 
gumaan-e-ghalib hai ke dusri qism ki Wahi (bazariye farishta) par 
poore ka poora Qur'an mushtamil hai. Aur Wahi baraah-e-raast ya'ni 
“Alqaa” to darhaqeeqat Wahi khafi hai, jiski wazahat angrezi ke do alfaaz 
ke darmiyaan farq se bakhoobi hojaati hai. Ek lafz hai inspiration aur 
dusra revelation , jiske saath ek aur lafz verbal revelation bhi ahem hai. 
Inspiration mein ek mafhoom, ek khayal ya tasawur insaan ke zehan wa 
qalb mein aajaata hai, jab ke revelation baqaidah kisi cheez ke kisi par 
reveal kiye jaane ko kehte hain. Aur is mein bhi essaiyon ke yahan badi 
bahes chalrahi hai. Wo revelation ko maante hain lekin verbal revelation 
ko nahi maante, balke inke nazdeek ek sirf mafhoom hi Ambiya ke 
quloob par naazil kiya jaata tha, jise wo apne alfaaz mein adaa karte 
the. Jab ke hamare haan is baare mein mustaqil ajmayi aqeedah hai ke 
ye Allah ka kalaam hai jo Muhammad iW" par naazil hua. Ye lafzan bhi 
Wahi hai aur mu'anan bhi, lafzan bhi Allah ka kalaam hai aur mu'anan 
bhi, ya'ni ye verbal revelation hai. 

Is ziman mein ek dilchasp waqiya Lahore hi mein ghaliban F.C. 
College Principal aur Alama Iqbal ke darmiyaan pesh aaya tha. Wo 
donon kisi daawat mein ekhatte the ke in sahaab ne Hazrat Alama 
se kaha ke maine suna hai ke aap bhi verbal revelation ke qa'il hain! 
Is par Alama ne jo jawab diya wo unki zahanat par dalalat karta hai. 
Unhone kaha ke ji haan mai verbal revelation ko na sirf maanta hoon, 
balke mujhe to iska zaati tajruba haasil hai. Chunache, khud mujh par 
jab shaer naazil hote hain to wo alfaaz ke jaame mein dhale hue aate 
hain, mai koi lafz badalna chahoon to bhi nahi badal sakta. Maloom hota 
hai ke wo meri apni takhleeq nahi hain balke mujh par naazil kiye jaate 
hain. To ye darhaqeeqat kisi ko jawab dene ka wo andaaz hai jisko arbi 
mein ya'ni chupkara dene waala jawab kaha jaata hai. Ye 

wo jawab hai jiske ba'ad fareeq saani ke liye kisi qeel wa qaal ka mauqa 
hi nahi rehta. Bahr-e-haal kalaam-e-Ilaahi waqtan verbal revelation 
hai jisne awwalan qaul-e-Jibrael ki shakl ikhtiyaar ki. Hazrat Jibrael ke 
zariye qaul ki shakal mein naazil hua. Aur phir zubaan-e-Mohammedi 
se qaul-e-Mohammedi ki shakal mein adaa hua. To ye darhaqeeqat 
revelation hai, inspiration nahi, aur mahez revelation bhi nahi balke 
verbal revelation hai, ya'ni ma'ani mafhoom aur alfaaz sab ke sab Allah 
Ta'ala ki taraf se hain aur ye bahaisiyat majmu'i Allah ka kalaam hai. 

2. QUR'AN KARASOOL ALLAH fMlF PAR NUZOOL 

Qur'an Majeed ke Muhammad Rasool Allah fMP par nuzool 
ke ziman mein bhi channd baatein note karlein. Pehli bahes to 
“Nuzool” ki laghwi bahes se mutaliq hai. Ye lafz “Nazala, Yanzilu" 
salaasi mujarad mein bhi aata hai. Tab ye fa'el laazim hota hai, ya'ni 
“khudutarna”. Qur'an Majeed ke liye in ma'inon mein ye lafz Qur'an 
mein mutadad baar aaya hai. Maslan: [ *0T 3 Wa bilhaqqi 

anzalnaahu wa bilhaqqi nazal, (Bani Israel:105) “Humne is Qur'an ko haq 
ke saath naazil kiya hai aur ye haq ke saath naazil hua hai”. Yahan ye 
fa'al laazim aaraha hai, ya'ni naazil hua. Aam taur par fa'el laazim ko 
mutadi banane ke liye is fa'el ke saath kisi salah (preposition) ka izaafa 
kiya jaata hai. Chunache, ye fa'el nazala ‘Wke saath mutadi hokar bhi 
Qur'an Majeed mein aaya hai, bama'ina usne utara 
se ja'a bihi “Wo /aaya”. Maslan [.... 
bihir ruuhul ameen. Alaa qalbika..., ya'ni Ruhul alameen (Jibrael) ne is 
Qur'an ko utara hai Muhammad ffelP ke qalb-e-mubarak par. 


, jaise ja,a “Wo aaya” 
qjJI 0y>\ Nazala 


Nuzool Qur'an Ki Do Kaifiyatein: Inzaal aurTanzeel 

Salaasi mazeed fiya ke do abwaab ya'ni baab-e-afa'al aur baab 
tafa'el se ye lafz Qur'an Majeed mein bakasrat istemaal hua hai. Donon 
abwaab se ye fa'el mutadi ke taur par bama'ina “utarna” istemaal hota 
hai, yani Anzala, yunzilu, inzalaa, aur Nazzala, Yunazzilu, 

Tanziilaa , In donon ke mabain farq hai ke baab-e-afa'al 

mein koi fa'el dafatan aur ek dam kardene ke mu'ane hote hain jab ke 
baab tafa'il mein wohi fa'el tadreejan ehtemaam tawajjeh aur mehnat ke 
saath karne ke mu'ane hote hain. In donon ke mabain farq ko “Ilaam” 
aur “Ta'leem” ke mu'ane ke farq ke hawale se bahut hi numayan taur par 
aur jamiyat ke saath samjha jaasakta hai. “Ilaam” ke mu'ane hain bata 
dena. Yani aap ne koi cheez poochi to jawab de diya gaya. Chunache 
“Information Office” ko arbi mein “Maktab Al-Alaam” kaha jaata hai. 
Jab ke “Ta'leem” ke mu'ane zah-nasheen karana aur thoda thoda kar ke 
batana hai. Ya'ni pehle ek baat samjha dena, phir dusri baat is ke ba'ad 
batana aur is tarah darja ba darja mukhatib ke fahem ki satah buland se 
buland tar karna. 

Agarche, Qur'an Majeed ke liye lafz Inzaal aur is se mushtiq 
mukhtalif alfaaz istemaal hue hain, lekin bakasrat lafz “Tanzeel” istemal 
hua hai. Qur'an Majeed ki asal shaan tanzeeli shaan hai, ya'ni ye isko 
tadreejan, rafta rafta, thoda thoda aur najman najman naazil kiya gaya. 
Chunache, Qur'an Majeed ke Huzoor (W" par nuzool ke liye sahi tar aur 
zyada mustamal lafz Qur'an Hakeem mein tanzeel hai, taham do muqamaat 
par jjjLlliUjJ Laylatul qadr, aur Laylatum mubaaraka , ke saath 

anzaal ka lafz aaya hai. Farmaya: Innaa'a anzalnaahu 

fii laylatil qadr. (Al-Qadr) aur £-61I Q ajjyjjjj j Innaa'a anzalnaahu fii 
laylatim mubaaraka , (Ad-Duqqaan, 3) isi tarah 

Shahru Ramazaanallazii unzila 
fiihil qur'aanu hudal linnaasi wa 
bayyinaatim minal hudaa wal 
furqaan. (Al-Baqarah: 185) 

mein bhi lafz Jl_pt “Anzaal” istemaal hua hai. Phir Huzoor fW" 
par nuzool ke liye bhi kahin kahin lafz JlyJl “Anzaal” aaya hai, agarche 
aksar-o-beshtar lafz Qj^j “ Tanzeel " hi aaya hai. Iski taqreeban majma 
alay taweel ye hai ke poora Qur'an dafatan luh-e-mahfooz se samaye 
duniya tak Lailatul Qadr mein naazil kardiya gaya, jise “Laila-e- 
mubarika”hhi kaha gaya hai jo ke Ramzan Al-Mubarak ki ek raat hai. 
Lehaza jab Ramzan Al-Mubarak ki Lailatul Qadr ya Laila-e-Mubarak 
mein Qur'an ka nuzool ka zikr hua to lafz anzaal istemaal hua. Qur'an 
Majeed samaye dunya par ek hi baar mukamil poora taur par naazil 
hone ke ba'ad wahan se tadreejan aur thoda thoda kar ke Muhammad 
ff par naazil hua. Lehaza Huzoor ffeu par nuzool ke liye aksar-o- 
beshtar lafz tanzeel istemaal hua hai. 

Lafz (JjjLi “Tanzeel" ke ziman mein Surah An-Nisa ki aayat 136 
nihayat ahem hai. Irshaad hua: 

Yaa ayyuhallaziina aa'manuu 
aa'minuu billaahi wa 
Rasuulihii wal kitaabil lazii 

nazzala alaa Rasimlihii wal kitaabil lazii'i anzala min qabl. 


k J 34 ^*4 <34 Of 3 igJ' 

Tarjuma: Ae Imaan walo! Imaan laao (jaisa ke Imaan laane ka haq hai) 
Allah par aur iske rasoolpar aur us kitaabpar bhijo us ne apne Rasool fMT 
par naazilfarmayi aur is kitaabpar bhijo us nepehle naazil ki". 

Taurat takhtiyon par likhi hui, maktoob shakal mein Hazrat 
Moosa $$ ko di gayi thi. Wo chunke dafatan aur jumlatan waahidatan 
de di gayi, isliye iske liye lafz Jljil Anzaal” aaya hai, jab ke Qur'an thoda 
thoda kar ke bayees-tewees (22-23) baras mein naazil hua. Lehaza isi 
ke ziman mein lafz “Mzzzfl/tf"istemaal hua. Chunache, mutazikrah 
bala aayat mein Qjjij “Tanzeel" aur (Jtyjl Anzaql” ek dusre ke bilkul 
muqable mein aaye hain. Goya yahan Tu'raful 

ashyaa'u bi'azdaadihaa , "cheezein apni azdaad sepehchani jaati hain" ka 
usool durust baithta hai. 


Hikmat- e-Tanzeel 

Ab hum ye jaan ne ki koshish karte hain ke tanzeel ki hikmat kya hai? 
Ye thoda thoda kar ke kyun naazil kiya gaya aur ek hi baar kyun na naazil 
kardiya gaya? Qur'an Majeed mein iski do hikmatein bayaan hui hain. 

Ek to ye ke log shayed is ka tahamul na karsakte. Chunache, logaon 
ke tahamul ki khaatir thoda thoda kar ke naazil kiya gaya ta'ake wo isko 
achchi tarah samjhein, is par ghaur karein aur ise harz-e-jaan banayein 
aur isi ke mutabiq in ke zahn-o-fikr ki sataah buland ho. Ye hikmat 
Surah Bani Israel ki aayat 106 mein bayaan ki gayi hai: 

Wa qur'aanan faraqnaahu 
litaqra'ahuu alan naasi alaa muksinw 
wanazzalnaahu tanziil. 

Tarjuma: Aur hum ne Qur'an ko tukdon tukdon mein munqasam kardiya 
ta 'ake aap thoda thoda kar ke aur waqfa waqfa se logaon ko sunaate rahein 
aur humne ise batadreej utaara”. 

Is hikmat ko samajhne ke liye baarish ki misaal mulahiza kijiye. 
Baarish agar ek dam bahut musla dhaar ho to is mein wo barkat nahi 
hotein jo thodi thodi aur tadreejan hone waali baarsih mein hoti hain. 

Baarish agar tadreejan ho to zameen ke andar jazb hoti chali jaayegi, 
lekin agar musla dhaar baarsih horahi ho to is ka aksar-o-beshtar hissa 
behta chala jaayega. Yahi mu'amla Qur'an Majeed ke anzaal wa tanzeel 
ka hai. Is mein logaon ki maslihat hai ke Qur'an in ke fahem mein, in ke 
baatin mein, inke shakhsiyaton mein tadreejan sirayat karta chala jaaye. 
Sirayat ke hawale se mujhe phir Alama Iqbal ka shaer yaad aaya hai. 

Choon Bajan dar raftjaan deegar shood 

Jaan choon deegar shadjah an deegar shood! 

Tarjuma: “Ye (Qur'an)jab kisi ke baatin mein sirayat karjaata hai to is ke 
andar ek inqalaab barpa hojaata hai , aurjab kisi ke andar ki duniya badal 
jaati hai to is ke liyepoori duniya hi inqalaab ki zadd mein aajaati hai!” 

To jab ye Qur'an kisi ke andar is tarah utar jaata hai jaise baarish 
ka paani zameen mein jazb hota hai to iski shakhsiyat mein sirayat 
karjaata hai aur iski sirayat karne ke liye iska tadreejan thoda thoda 
naazil kiya jaana hi hikrnat par mubni hai. Lekin is se bhi zyada ahem 
baat Surah Al-Furqan mein kahi gayi hai, is liye ke wahan Kuffar-e- 
Makkah bilkhusoos Sardaran-e-Quresh ka baqaidah ek aitraaz naqal 
hua hai. Farmaya: 


Wa qaalal laziina kafaruu la'ulaa -2j a'\ ) (\ji <1 p IlffiVd.jjj j 

nuzzila alayhil qur'aanu jumlatanw i£ 

waahidatan, kazaalik, linusabbita bihii * ^ * j, c 

fuaadaka wa rattalnaahu tartiil. Waala (3*^ > 
yaatuunaka bimasalin ilia ji'naaka j \)d 

bilhaqqi wa'ahsana tafsiir. 


Tarjuma: “Munkareen kehte hain: Is shakhspar saara Qur'an ek hi waqt 
mein kyun na utaar diya gay a? - Haan! aisa is liye kiya gay a hai ke is ko 
hum achchi tarah (Aap 'j'f) ke zah-nasheen karte rahein aur is ko hum 
ne bagarz-e-tarteel thoda thoda kar ke utaara hai. Aur (is mein maslihat 
bhi hai ke) jab kabhi wo aap ke saamne koi niraali baat (ya ajeeb sawal) 
lekar aaye, uska theekjawab bar waqt humne aapko de diya aur behtareen 
tareeqe se baat khol di”. 





-Ta'aruf-e-Qur'an 

Aitraaz ye tha ke ye poora Qur'an ek dam, yak baargi kyun nahi 
naazil kardiya gaya? Is aitraaz mein jo wazan tha, pehle isko samajh 
lijiye. Inhone jo baat ki darhaqeeqat is se muraad ye thi ke jaise hamara 
ek sha'ir dafatan poora dewaan logaon ko faraham nahi kardeta, balke 
wo ek ghazal kehta hai, qaseedah kehta hai, phir mazeed mehnat karta 
hai, phir kuch aur tabaa azmayi karta hai, phir kuch aur kehta hai, is 
tarah tadreejan dewaan banjaata hai, isi tareeqe se Muhammad IW" kar 
rahe hain. Agar ye Alalh ka kalaam hota to poore ka poora ekdam naazil 
hosakta tha. Ye to darhaqeeqat insaan ki kaifiyat hai ke poori kitaab 
dafatan produce nahi kardeta. Poora dewaan to kisi sha'ir ne ek din ke 
andar nahi kaha balke ise waqt lagta hai, wo musasil mehnat karta hai, 
kuch takalluf bhi karta hai, kabhi aamad bhi hojaati hai, lekin wo kalaam 
dewaan ki shakl mein tadreejan madawwan hota hai.To ye to isi tarah ki 
cheez hai. [e liLkli JjP $p] La'u laa nuzzila alayhilqur'aanu 

jumlatanw wahidah, “Kyun nahi ye Qur'an is par ekdam naazil hogaya?” 


Ab iskajawab diya gaya: Kazaalik, linusabbita 

bihii fu'aadak, “Ye is liye kiya hai ta'ake ae Nahi hum iske zariye se Aapke 
dil ko tasbiyat (jamao) ataa karein”. Yani wo baat jo aam insaanon ki 
maslihat mein hai wo khud Muhammad ffeu ke liye bhi maslihat par 
mubni hai ke Aap ke liye bhi shayed Qur'an Majeed ka ek baargi 
tahamul karna mushkil ho jaata. Surah Al-Hashr ke aakhri ruk'oo mein 
ye alfaaz waarid hue hain: 


La'u anzalnaa haazal qur'aana alaa 
jabalil lara'aytahuu khaashia'am 
mutasaddi'am min khashyatillah. 

Tarjuma: "Agar hum poore ke poore Qur'an ko dafatan kisipahaadpar naazil 
kardete to turn dekhte ke wo Allah ke khaufse dab jaata aur phatjaata”. 

(Note kijiye yahan lafz Jlyjt “Anzaal” aaya hai). Maloom hua ke 
qalb-e-Mohammedi ko jamao aur tehrao ataa karne ke liye ise batadreej 
naazil kiya gaya hai:[^£jp }] Warattalnaahu tartiila, “Aurhumne isko 
to bagarz-e-tarteel thoda thoda kar ke utaara ’. “Ratal” chote paimaane 
ko, chote chote tukde karne ko kehte hain. 


4 4U)I If.Is-iU- 

Agli aayat mein jo irshaad hua is ke donon mafhoom hosakte hain. 
Ekye ke aye Nabi! Jo aitraaz bhi ye hum par karenge hum iska behtareen 
jawab Aapko ataa kardenge. Lekin dusra mafhoom ye bhi hai ke ye ek 
musasil kasha-kash hai jo Aapke aur mushrikeen-e-arab ke darmiyaan 
chal rahi hai. Aaj wo ek baat kehte hain, agar isi waqt iska jawab diya 
jaaye to wo darhaqeeqat Aap ki daawat ke liye mauzu hai. Agar ye saare 
ka saara kalam-e-Ilaahi ek hi martaba naazil hojaata to haalaat ke saath 
is ki mutabiqat aur inki taraf se pesh hone waale aitraazaat ka barwaqt 
jawab na hota aur is ke andar jo asar andaaz hone ki kaifiyat hai wo 
haasil na hoti. Is tadreej mein apni jagah mauzuniyat hai aur iski apni 
ta'seer hai. Is etebaar se Qur'an Majeed ko tadreejan naazil kiya gaya. 


Qur'an Kareem ka Zamana-e-Nuzool aur Arz-e-Nuzool 

Rasool Allah ffelF par Qur'an ke nuzool ke ziman mein ab do choti 
choti cheezein aur note karlijiye. Ye sirf maloomaat ke ziman mein 
hain. Is ka zamana-e-nuzool kya hai? Hum jis hisaab (san eeswi) se baat 
karne ke aadi hain, isi hisaab se hamare zehan ka sughra-kubra bana 
hua hai. Is etebaar se note karlijiye ke Qur'an Hakeem ka zamana-e- 
nuzool 610 se 632 tak 22 baras par mushtamil hai. Qamri hisaab se ye 
23 baras banenge. 40 aam-al-feel se shuru karein to 12 saal qabl hijrat 
aur 11 hijri saal milkar 23 saal qamri banenge. Jinke dauraan ye Qur'an 
batarz-e-tanzeel thoda thoda kar ke naazil hua. Sahi Ahadees mein ye 
shahadat maujood hai ke pehle Surah Al-Alaq ki paanch ayaat naazil 
huein, phir teen saal ka waqfa aaya. Surah Al-Alaq ki paanch ayaat 
bhi chunke Qur'an Majeed ka hissa hain, lehaza sahi qaul yahi hai ke 
Qur'an Hakeem ka zamana-e-nuzool 23 qamri ya 22 shamsi saal hai. 

Ab ye nuzool ki jagah kaunsi hai? Is ziman mein sirf ek lafz note 
karlijiye taqreeban poore ka poora Qur'an “Hijaaz” mein naazil hua. Is 
liye ke agaaz-e-Wahi ke ba'ad Huzoor (W" ka koi safar hijaaz se bahar 
saabit nahi hai. Agaaz-e-Wahi se qabl Aap ne mutadad safar kiye 
hain. Aap fStP Sham ka safar karte the, yaqeenan Yemen bhi Aap fST 
jaate honge. Isliye ke Alfaaz-e-Qurani §l£i)| djj*}] Rihlatashshitaa'i 

was-sayfi, ki rau se Quresh ke salaana do safar hote the. Garmiyon ke 
mausam mein shumal ki taraf jaate the, isliye ke Falasteen ka ilaaqa 
nasbatan thanda hai, aur sardiyon ke mausam mein wo junoob ki taraf 
(Yemen) jaate the, is liye ke wo garam ilaaqa hai. To Huzoor Akram (W" 
ne bhi tijaarti safar kiye hain. Ba'az muhhaqaqeen ne to ye imkaan bhi 
zaahir kiya hai ke Aap P ne us zamane mein koi behri safar bhi kiya 
aur gulf ko aboor kar ke mikran ke saahil par kisi jagah Aap iW" tashreef 
laaye. (Wallahu aalam!) 

Ye baat mai ne Doctor Hameedullah Sahab ke ek lecture mein suni 
thi jo inhone Hyderabad (Sindh) mein diya tha, lekin ba'ad mein is par 
jirah hui ke ye bahut hi kamzor qaul hai aur iske liye koi sanad maujood 
nahi hai. Albatta “Al-Khubr” jahan aaj abaad hai wahan par to har saal 
ek bahut bada tijaarti mela lagta tha aur Huzoor (W" ka wahan tak aana 
saabit hai. Bahr-e-haal aapko maloom hai ke Huzoor ffetT agaaz-e-Wahi 
ke ba'ad dus (10) saal tak to Makkah Mukkaramah mein rahe, iske 
ba'ad Ta'if ka safar kiya hai. Phir aas paas “Akaaz” ka mela lagta tha aur 
mandiyan lagti thi, in mein Aap ne safar kiye hain. Phir Aap fStP ne 
Madina Munawara hijrat farmayi hai. Iske ba'ad sab jungein Hijaaz ke 
ilaaqe hi mein huein, siwaye Gazwah-e-Tabook ke. Lekin Tabook bhi 
asal mein Hijaaz hi ka shumali sira hai. Is etebaar se Hijaaz hi ka ilaaqa 
hai jis mein Qur'an Kareem naazil hua tha. Taham do aayatein is etebaar 
se mustasna qaraar di jasakti hain ke wo zameen par nahi balke asmaan 
par naazil huein. 

Hazrat Abdullah Bin Masood $$5 se Sahih Muslim mein riwayat 
maujood hai ke Shab-e-Meraj mein Allah Ta'ala ne Aap fStP ko jo 
teen tohfe ataa kiye, in mein namaz ki farziyat aur do ayaat-e-Qur'ani 
shaamil hain. Ye Surah Al-Baqarah ki aakhri do ayaat hain jo arsh ke do 
khazane hain jo Muhammad fStP ko Shab-e-Meraj mein ataa hue. To 
ye do aayatein mustasna hain ke ye zameen par naazil nahi huwin balke 
Aap (W" ko Sidratul Muntaha par di gayi aur khud Aap faT saatwein 
asmaan par the, jab ke baaqi poora Qur'an asmaan se zameen par naazil 
hua hai. Geographiya etebaar se Hijaaz ka ilaaqa mehbat-e-Wahi hai. 





Bayaanul Qur'an - 31 -Ta'aruf-e-Qur'an 

3. QUR'AN HAKEEM KI MAHFOOZIYAT 

Mai ne arz kiya tha Qur'an ke baare mein (3) teen buniyadi aur 
i'etteqaadi cheezein hain: Awwal, ye Allah ka kalaam hai. Duwwam, 
ye Muhammad fW" par naazil hua. Suwwam, ye min-o-ann kul ka kul 
mahfooz hai. Is mein na koi kami hui hai na koi beshi hui hai. Na kami 
hosakti hai na beshi hosakti hai. Na koi tahreef hui hai na koi tabdeeli. 
Ye goya hamaare aqeede ka jaz wila yanfak hai. Is mein kuch ishtebah 
ahl-e-tasheeh ne paida kiya hai, lekin inki baat bhi mai kuch yaqeen 
ke saath is liye nahi keh sakta ke in ka ye qaul bhi saamne aata hai 
ke “Hum is Qur'an ko mahfooz maante hain”. Albatta awaam mein jo 
cheezein mashhoor hain ke Qur'an se falaan ayaat nikaal di gayi, falaan 
Surat Hazrat Ali $$ ki madah aur shaan mein thi, wo is mein se nikaal 
di gayi waghaira, in ke baare mein mai nahi keh sakta ke ye in mein se 
awaam ka la-in,aam ki baatein hain ya in ke aiteqadaat mein shaamil 
hain. Lekin ye ke behr-e-haal ahl-e-sunnat ka ajmayi aqeedah hai ke ye 
Qur'an Hakeem mahfooz hai aur kul ka kul min-o-ann hamare saamne 
maujood hai. Is ke liye khud Qur'an Majeed se jo gawahi milti hai wo 
sab se zyada numayan hokar Surah Al-Qiyamah mein aayi hai. Farmaya: 

Laa tuharrik bihii lisaanaka 
lit'ajala bihii. Inna alaynaa 
jam 'ahuu waqur'aanahuu. 

Rasool Allah (W* ko Allah Ta'ala ne izraah-e-shafaqat farmaya: 

Tarjuma; “Aap is Qur'an koyaadkarne ke liye apni zubaan ko tezise harkat 
na dein. Iskoyaadkarwa dena aurpadhwa dena hamare zimme hai". 

Aap fMF mushaqqat na jhelein, ye zimmedaari hamari hai ke hum 
ise Aap IW" ke seena-e-mubarakke andar jama kardenge aur iski tarteeb 
qayem kardenge, isko padhwadenge. Jis tarteeb se ye naazil horaha hai 
iski zyada filer na kijiye. Asal tarteeb jis mein iska murattab kiya jaana 
hamare pesh-e-nazar hai, jo tarteeb luh-e-mahfooz ki hai isi tarteeb se 
hum padhwadenge. Summa inna alaynaa bayaanah, 

phir agar aap ko kisi cheez mein ab-haam mahsoos ho aur wazahat ki 
zaroorat ho to iski tauzeeh aur tadween bhi hamare zimme hai. 

Ye saari zimmedari Allah Ta'ala ne khud apne upar li hai. Agar 


kJit 01$<Jo djLlJ,<dji)£>o*\J 

in ayaat ko koi shakhs Qur'an Majeed ki ayaat maanta hai to is ko 
manna padhega ke Qur'an Majeed poore ka poora jama hai, iska koi 
hissa zaya nahi hua. Sarahat ke saath ye baat Surah Al-Hijr ki aayat 9 
mein mazkoor hai. Farmaya: 

Inna nahnu nazzalnaz zikra wa 1 y>vfc\ 

inna lahuu lahaafizuun. 

Tarjuma: “Hum ne hi is "Az-zikr” ko naazil kiya hai aur hum hi is ki 
hifazat karne waale hain”. 

Ye goya hamesha hamesha ke liye Allah Ta'ala ki taraf se guarantee 
hai ke hum ne ise naazil kiya aur hum hi iske muhafiz hain. Is haqeeqat 
ko Alama Iqbal ne khoobsurat shaer mein bayaan kiya hai: 

Hurf-e-aou raa-raib ne tabdeel ne 
Aaya ash sharmidah taaweel ne 

Tarjuma: “Is ke lafz mein na kisi shak wa shuba ka sha'eba hai na rad wa 
badal ki gunja'ish.Aur iski ayaat kisi taaweel ki niohtaj nahi”. 

Is shaer mein teen aitebaraat se nafi ki gayi hai: 

1. Qur'an ke huroof mein ya'ni is ke matan mein koi shak wa shuba 
ki gunja'ish nahi. Ye min-o-ann mahfooz hai. 

2. Is mein kahin koi tahreef hui ho, kahin tabdeeli ki gayi ho, qata,an 
aisa nahi. 

3. Kya iski ayaat ki ulat sulat taaweel bhi ki jaasakti hai? Nahi! Ye 
aakhri baat bazahir bahut bada daawa maloom hota hai, is liye ke 
taaweel ke aitabaar se Qur'an Majeed ke ma'ine mein logaon ne 
tahreef ki, lekin waqeya ye hai ke Qur'an Majeed mein agar kahin 
ma'anwi tahreef ki koshish bhi hui hai to wo qata,an darja istenaad 
ko nahi pahunch saki, ise kabhi bhi isteqlaal aur dawaam haasil 
nahi hosaka, Qur'an ne khud is ko radd kardiya. Jis tarah doodh 
mein se makhi nikaal kar phenk di jaati hai, aisi taaweelaat bhi 
ummat ki tareekh ke dauraan kahin bhi jadd nahi pakad saki hain 
aur isi tarah nikaal di gayi hain. Is baat ki sanad bhi Qur'an mein 
maujood hai. Surah Haa, Meem, Sajda ki aayat 42 mein hai: 

Laa yaatiihil baatilu mim bayni 
yadayhi walaa min khalfihii, 
tanziilum min hakeemin hameed. 

Tarjuma: “Baatil is (Qur'an)par hamla awar nahi hosakta, na saamne se 
napeeche se,ye ek Hakeem wa hameedki naazilkardah cheez hai”. 

Ye baat sare se kharij az-imkaan hai ke is Qur'an mein koi tahreef 
hojaaye, iska koi hissa nikaal diya jaaye, is mein koi ghair Qur'an shaamil 
kardiya jaaye. Surah Al-Haaqqah ki ye ayaat mulaheza kijiye jahan goya 
is imkaan ki nafi mein mubalighe ka andaaz hai: 


-Ta'aruf-e-Qur'an 


Wa la'u taqawwala alayna ba'azl 
aqaawiil. La'akhaznaa minhu 
bil-yameen. Summa laqata'anaa 
minhul watiin. Famaa minkum 
min ahadin anhu haajiziin. 


^ y 9 , ) 91/ / s 5 u> _ 9 * 9 is' 

Tarjuma: “(Koi aur to is mein izaafa kya karega) agar ye (hamare Nabi 
Muhammad fgftT ) khud bhi (bafarz-e-mahal) apni taraf se kuch ghad kar 
is mein shaamil kardein to hum inhein dahine haath sepakadenge aur inki 
sha rag kaat denge. Phir turn mein se koi (bade se bade muhafiz inka haami 
wa madadgaar) nahi hoga kejo inhein hamaripakadse bacha sake”. 

Yahan to Muhammad Rasool 1 W" ke liye bhi is shiddat ke saath nafi 
kardi gayi. Kufaar wa mushrikeen ki taraf se mutaleba kiya jaata tha ke 
Aap is Qur'an mein kuch narmi aur lachchak dekhayein, ye to bahut rigid 
hai, bahut hi uncompromising hai, behr-e-haal duniya mein mu'amlaat 
“Kuch lo, kuch do” (give and take) se taye hote hain, lehaza kuch Aap narm 
padhein kuch hum narm padhte hain. Is ke baare mein farmaya: 


Wadduu la'u tud-hinufayud-hinuun 


S 9 * 9 9 £ 9 < ✓ 


Tarjuma: “Wo to chaahte hain ke Aap kuch dheele hojayein to ye bhi dheele 
hojayenge”. 


Aur Surah Younus mein irshaad hua: 

Wa izaa tutlaa alayhim^ <j ^| v ^ 

aayaatunaa bayyinaati, ^ 9 

qaalallaziina laa yarjuuna S? 0 ' 

liqaa anaa'ati biqur'aanin ghairi E li^ 4j^| Ui C^U-rd'" 4 0$ 

haazaa a'ubaddilhu, qid maa *3i«9i <Sa^i yt & 

yakuunu lii an ubaddi lahuu min s 

tilqaa'i nafsii, in attabi'u illaa 

maayuha'a ilayya, innii'i akhaafu in a'saytu Rabbii azabayawmin azeem. 


Tarjuma.' “Jab inhein hamari ayaat-e-beenaat sunayijaati hain to wo log 
jo hum se milne ki tawaqeh nahi rakhte, kehte hain ke is Qur'an ke bajaye 
koi aur Qur'an laaiyeya is mein kuch tarmeem kijiye. (Ae Nabi! in se) keh 
dijiye mere liye hargiz mumkin nahi hai ke Mai, Apne khayal aur iraade 
se is ke andar kuch tabdeeli kar sakoon. Mai to khudpaband boon iskajo 
mujhpar Wahi kiyajaata hai. Agar Mai, Apne Rab ki nafarmani karoon 
to Mujhe ek bade haulnaak din ke azaab ka darr hai”. 


Ye hai Qur'an Majeed ki shaan ke ye laf'zan, maa'nan, mat'nan 
kulli taur par mahfooz hai. 







Bayaanul Qur'an - 35 -Ta'aruf-e-Qur'an 

BAAB DUWWAM 

CHAND MUTAFARRIQMUBAHIS 

Qur'an Majeed Ki Zubaan 

Ab aaiye agli bahes ki taraf ke Qur'an Majeed ki zubaan kya hai 
aur is zubaan ki shaan kya hai. Ye baat bhi Qur'an Majeed ne bahut 
takraar wa i'adaah ke saath bayaan ki hai ke ye Qur'an arbi mubeen 
mein hai, ya'ni shasta, saaf, salais, khulli aur wazeh arbi mein hai. 

Qur'an Majeed Allah ka kalaam hai. Is ne jin huroof wa swaat ka 
jaame pehna, wo huroof wa swaat luh-e-mahfooz mein hain. Iske ba'ad 
wo kalaam-e-Ilaahi qaul-e-Jibrael $$ aur qaul-e-Muhammad fW" ban 
kar naazil hua aur logaon ke saambe aaya. Chunache, Surah Al-Zakhraf 
ke agaaz mein irshaad hua: 

Haa Meem. Wal kitaabil mubeen. 

Innaa ja'alnaahu qur'aanan 'arabiyal 
la'allakum ta'qiluun. 




Tarjuma: “Haa, Meem. Qasam hai is wazeh kitaab kUHumne ise Qur'an- 
e-arbi banaya hai ta'ake turn samajh sako”. 

Qur'an ki mukhatib awwal qaum Hijaaz mein abaad thi. Is se kaha 
jaaraha hai ke humne is Qur'an ko tumhari zubaan mein banaya. Is ne 
awwalan huroof wa swaat ka jaama pehna hai, phir tumhari zubaan arbi 
ka jaama pahen kar tumhare saamne naazil kiya gaya hai ta'ake turn isko 
samajh sako. 

Yahi baat Sureh Yousuf ke shuru mein kahi gayi hai: 


Alif Laam Raa 'aayaatul kitaabil 
mubeen. Inna'a anzalnaahu qur'aanan 
arabiyal la'allakum ta'qiluun. 


. ✓ ?>, <"■ \t \ i \ ’,{!< 


Tarjuma: "Aleef Laam, Raa. Ye is kitaab ki aayaat hain jo apna mudda 
saaf saaf bayaan karti hai. Hum ne ise naazil kiya hai Qur'an banakar arbi 
zubaan mein ta'ake turn samajh sako”. 





-Ta'aruf-e-Qur'an 

Surah Al-Shu'ra mein farmaya: 

Bilisaanin arabiyim mubeen. “ 

Tarjuma: “Saaf saafarbi zubaan mein (naazilkiyagaya)”. 
Surah Az-Zumar mein irshaad farmaya: 


Qur'aanan arabiyyan 

ghaira zii 'iwajilla'allahum 
yattaquun. 




5 , /•> '. 





Tarjuma: ‘A is a Qur'an jo arbi mein hai,jis mem koi tedh nahi hai, ta'ake 
wo bach kar chalein”. 

Is mein kahin kaji nahi, kahin koi aich pech nahi, iski zubaan 
bahut salais, shasta aur bilkul wazeh zubaan hai. Is mein kahin pehliyan 
bujhwaane ka andaaz nahi hai. 

Ab note kijiye ke Qur'an ki arbi kaunsi arbi hai? Is liye ke arbi 
zubaan ek hai magar is ke dialects aur iski boliyan beshumaar hain. 
Khud jazeerah numaye arab mein mutedad boliyan thi, talafuz aur lehje 
mukhtalif the. Ba'az alfaaz kisi khaas ilaaqe mein mustamil the aur dusre 
ilaaqe ke log in alfaaz ko jaante hi nahi the. Aaj bhi kehne ko to Misr, 
Libya, Aljaza'ir, Mauritanya aur Hijaaz ki zubaan arbi hai, lekin unke 
haan jo faseeh arbi kehlaati hai wo to ek hi hai. Wo darhaqeeqat ek isliye 
hai ke Qur'an Majeed ne ise duwaam ataa kiya hai. Ye Qur'an Majeed 
ka arbi zubaan par azeem ehsaan hai. Isliye ke duniya mein dusri koi 
zubaan bhi aisi nahi hai jo (1400) chaudah sau baras se ek hi shaan aur 
ek hi kaifiyat ke saath baaqi ho. Urdu zubaan hi ko dekhiye. 100-200 
baras puraani urdu aaj hamare liye na-qaabil-e-fahem hai. Deccan ki 
urdu hamaein samajh mein nahi aasakti, is mein kitni tabdeeli hui hai. 
Isi tarah Farsi zubaan ka mu'amla hai. Ek wo farsi thi jo Arbaon ki 
aamad aur Islam ke zahoor ke waqt thi. Arbaon ke haathon Iran fatah 
hua to rafta rafta is Farsi ka rang badalta gaya. Ab isko phir badla gaya 
hai aur is mein se arbi alfaaz nikaal kar is ke lehje bhi badal diye gaye 
hain. Ek Farsi wo hai jo Afghanistan mein boli jaati hai, wo hamari 
samajh mein aati hai. Is liye ke jo Farsi yahan padhayi jaati thi wo yahi 
Farsi thi. Aaj jo Farsi Iran mein padhayi jaarahi hai wo bahut mukhtalif 
hai, apne lehje mein bhi aur apni alfaaz ke etebaar se bhi. Lekin arbi 
“Faseeh zubaan” ek hai. Ye asal mein Hijaaz ke badu'aon ki zubaan thi. 
Poora Qur'an Hakeem Hijaaz mein naazil hua. Hijaaz mein baadiya 

nasheen the. Arbaon ka kehna tha ke khalis zubaan baadya-nashinon 
ki hai, shaher waalaon ki nahi. Jab ke Makkah shaher tha aur wahan 
bahar se bhi log aate rehte the. Qaafile aarahe hain, jaarahe hain, teher 
rahe hain. Jahan is tarah ki aamad-o-raft ho wahan zubaan khalis nahi 
rehti aur is mein ghair zubaanaon ke alfaaz shaamil hokar mustamil 
hojaate hain aur bol chaal mein aajate hain. Khaas isi wajah se Makkah 
ke shurfa apne bachchaon ko paida'ish ke fauran ba'ad baadya-nashinon 
ke paas bhej dete the. Ek to doodh peelaane ka mu'amla tha. Dusra 
ye ke in ki zubaan saaf rahe, khaalis arbi zubaan rahe aur har milawat 
se paak rahe. To Qur'an Majeed Hijaaz ke baadya-nashinon ki zubaan 
mein naazil hua. 

Albatta ye saabit hai ke Qur'an Majeed mein kuch alfaaz dusre 
qaba'il aur dusre ilaaqaon ki zubaanon ke bhi aaye hain. Alama Jalaluddin 
Sayuti sj-'f ne aise alfaaz ki fehrist murattib ki hai. Is ke alawa kuch 
ghair arbi alfaaz bhi Qur'an Majeed mein aaye hain jo mu'arrab hogaye 
hain. Ibrahim, Ismail, Israel, Is'haq, ye tamaam naam darhaqeeqat 
Ibraani zubaan ke alfaaz hain. Lafz “Eil” Ibraani zubaan mein Allah ke 
liye aata hai aur ye lafz hamare haan Qur'an Majeed ke zariye aaya hai. 
Isi tareeqe se “Sijjeef’ka lafz Farsi se aaya hai. Sehra mein kahin baarish 
ke natije mein halki si phuwaar padi ho to baarish ke qatron ke saath 
rait ke chote chote daane ban jaate hain aur phir tezz dhoop padhne par 
wo aise pak jaate hain jaise bhatte mein einton ko paka diya gaya ho. 
Ye kankar “Sijjeel” kehlaate hain jo “Sang-e-gal” ka mu'arrab hai. Baaqi 
aksar-o-beshtar Qur'an Majeed jis mein naazil hua, wo Hijaaz ke ilaaqe 
ke baadya-nashinon ki arbi hai, jis mein fasahat wa balaghat nuqta-e- 
urooj par hai aur iska loha maana gaya hai. 

Is ke alawa Qur'an Majeed mein ek soti aahang hai. Iska ek“Malkuti 
Ghana” (Divine Music) hai, iski ek aazubat aur mithaas hai. Ye donon 
cheezein Arab mein poore taur par tasleem ki gayi hain aur logaon par 
sab se zyada maroobiyat Qur'an Hakeem ki fasahat, balaghat aur aazubat 
hi se taari hui. In ki apni zubaan mein hone ke etebaar se zaahir baat 
hai ke Qur'an ke behtareen naaqid bhi wohi hosakte the. Wazeh rahe 
ke adab mein “tanqeed” donon pehluaon ko muheet hoti hai. Kisi cheez 
ki qadr-o- qeemat ka andaza lagana, ise jaanchna, parakhna, is mein koi 
khaami ho to is ko numayan karna aur agar koi muhasan ho to inko 
samjhana aur bayaan karna. Is etebaar se iski fasahat wa balaghat ko 
tasleem kiya gaya hai. 

Mai arz kar chuka hoon ke arbi zubaan aaj bhi mukhtalif ilaaqaon, 
mukhtalif lehjaon aur boliyon ki shakal ikhtiyaar kar chuki hai. Ek ilaaqe 
ki aami (colloquial) arbi dusre logaon ki samajh mein nahi aati thi. Khud 
nuzool-e-Qur'an ke zamane mein Najad ke logaon ki zubaan Hijaaz ke 
logaon ko samajh mein nahi aati thi. Is ki wazahat ek hadees mein bhi 
milti hai Najad se kuch log aaye aur wo Huzoor fW" se guftagu kar rahe 
the jo badi mushkil se samajh mein aarahi thi aur log ise samajh nahi 
paa rahe the. Aaj bhi Najad ke log jo guftagu karte hain wo waaq'e ye hai 
ke arbi se waqfiyat hone ke bawajood inki arbi hamari samajh mein nahi 
aati, inka lab-o-lehja bilkul mukhtalif hai. Qur'an Hakeem ki zubaan 
Hijaaz ke baadya-nashinon ki hai. Lehaza agar tahqeeq wa taddabur 
Qur'an ka haq aadaa karna ho to jahaliyat ki shayari padhna zaroori hai. 
A'ima lughat ne ek ek lafz ki tehqeeq kar ke aur badi gehraiyon mein 
utar kar jaheli shayari ke hawale se jitne bhi isteshad ho sakte the inko 
khangaal kar Qur'an mein mustamal alfaaz ke maadaon ke mafhoom 
mu'ayyin kardiye hain. Ek aam qaari ko, jo Qur'an se tazakkur karna 
chaahe, sirf hidayat haasil karna chaahe, is khekad mein padhne ki 
chanda zaroorat nahi hai. Albatta tadbeer-e-Qur'an ke liye jab tehqeeq 
ki jaati hai to jab tak kisi ek lafz ki asal poori tarah maloom na ki jaaye 
aur is ke baal ki khaal na utaar li jaaye tehqeeq ka haq adaa nahi hota. Is 
etebaar se shaer jaheli ki zubaan ko samajhna taddabur Qur'an ke liye 
yaqeenan zaroori hai. 

Qur'an ke Asma'a-o-Sifaat 

Agli bahes Qur'an Hakeem ke asma-o-sifaat ki hai. Alama 
Jalaluddin Sayuti ne apni shahra-e-afaaq kitaab “Alltqaanfi Uloomul 

Qur'an” mein Qur'an Hakeem ke asma-o-sifaat Qur'an Hakeem hi se 
lekar pachpan (55) naamaon ki fahrist murattib ki hai. Mai ne jab is par 
ghaur kiya to andaza hua ke wo bhi kaamil nahi hai, maslan lafz “Burhan” 
inki fehrist mein shaamil nahi hai. Darhaqeeqat Qur'an Majeed ki sifaat, 
iski shaanon aur is ki ta'seer ke liye mukhtalif alfaaz ko jamaa kiya jaaye 
to 55 hi nahi is se zyada alfaaz ban jayenge, lekin mai ne inhein do hisson 
mein taqseem kiya hai. Ek to wo alfaaz hain jo muffarid ki haisiyat se 
aur mu'arfa ki shakl mein Qur'an Majeed mein Qur'an ke liye waarid 
hue hain, jab ke kuch sifaat hain jo mausoof ke saath aarahi hain. Maslan 
“Qur'an Majeed” mein “Majeed” Qur'an ka naam nahi hai, darhaqeeqat 
siffat hai. Isi tarah “Al-Qur'an Al-Majeed” mein agarche “Aleef, Laam” 
ke saath “Al-Majeed” aata hai, lekin ye chunke mausoof ke saath milkar 
aaya hai lehaza ye bhi siffat hai. 

Qur'an Majeed ke liye jo alfaaz bataur-e-ism aaye hain, in mein se 
aksar-o-beshtar wo hain jinke saath Laam ta'reef laga hua hai. Qur'an 
ke liye ahem tareen naam jo iska imtiyazi aur ikhtesasi (The exclusive) 
naam hai, “Al-Qur'an” hai. (Mai ba'ad mein iski wazahat karoonga) is 
ke ba'ad kasrat se istemaal hone waala naam “Al-Kitaab” hai. Qur'an ki 
asal haqeeqat par roshni daalne waala ahem tareen naam “Az-Zikr” hai. 
Qur'an Majeed ki aafadiyat ke liye sab se zyada jama naam “Al-Huda” 
hai. Qur'an Majeed ki nawiyat aur haisiyat ke etebaar se ahem tareen 
naam “An-Noor” hai. Qur'an Majeed ek intehayi ahem shaan jo ek lafz 
ke taur par aayi hai “Al-Furqan” hai ya'ni (haq wa batil mein) farq kardene 
waali shaye, doodh ka doodh aur paani ka paani juda kardene waali shaye. 
Qur'an ka ek naam “Al-Wahi” bhi aaya hai: .QS\Qul 

inna'a unzirukum bilwahi (A1 Ambiya:45). Isi tarah “Kalaam Allah”ka lafz bhi 
khud Qur'an mein aaya hai: l £+~it { j>\Hatta yasma'a kalaamallahi 

(At-Tauba, 6) chunke yahan kalaam muzaaf waq'e hua hai, lehaza ye bhi 
mu'arfa ban gaya. Mere nazdeek jinhein hum Qur'an ke naam qaraar dein, 
to yahi bante hain. Agarche, jaisa ke mai ne arz kiya, jo lafz bhi Qur'an ke 
liye siffat ke taur par ya is ki shaan ko bayaan karne ke liye Qur'an mein 
aagaya hai Alama Jalaluddin Sayuti ne is ko fehrist mein shaamil kar 
ke 55 naam ginwaye hain, lekin ye fehrist bhi mukamil nahi. 


Qur'an Kareem ki mukhtalif shaanon aur sifaat ke liye ye alfaaz aaye hain: 


Innahuu laqur'aanun 
Kareem. [Al-Waqiya, 77] 


Kareem 


1. 

Yaseen. Walqur'anil 

Hakeem. [Yasin,l-2] 


Al-Hakeem 


2. 

Walaqad aataynaaka 
sab'am minal masaanii 
wal Qur'aanalAzeem. 

[Al-Hijr, 87] 


Al-Azeem 


3. 

Bal Hua Qur'aanum 
Majeed. [Al-Burooj \ 21] 

Qaaf walqur'anil 

Majeed. [Qaaf,l] 

V s # >,-£» s9 its 

aur 

Majeed 

aur 

Al-Majeed 

9 , 

04 ^ 

aur 

s 

4. 

Haa Meem. Wal Kitaabil 
Mubeen. [Az-Zukhruf, 1-2] 

©(^11^)130^ 

Al-Mubeen 


5. 

Hudanw wa Rahmatul 
lilmuminiin. [Younus,57] 

, /’ \ 9 9 A£ Si/' t 9 

©u 4*>jhS Jut 

Rahmath 

£ /V 

6. 

Wa Innahuu fii ummil 
kitaabi ladayna la'aliyun 
Hakeem. [Az-Zukhruf 4] 


Ali 

& 

7. 

Qadjaa'akum Basaa'iru 
mir Rabbikum. 

[An-Na'am, 104] 


Basaa'ir 

9YSS 

8. 

Basheerunw wa nazeera. 
[Haa Meem Sajda, 4] 


9.&10. 

Agarche ye alfaaz Ambiya ke liye aate hain lekin yahan khud 
Qur'an ke liye bhi aaye hain. Qur'an apni zaat mein fi-nafsihi Basheer 
bhi hai, Nazeer bhi hai). 

Wa Bushra lilmuslimiin. 
[An-Nahl, 89, 102] 

/j 1 9 ) *• 9 £ 

Bushra 

1 ». * 

11. 

Wa innahuu lakitaabim 
azeez. [Haa Meem Sajda, 41] 


Azeez 


12. 

Haazaa Balaaghul 

linnaas. [Ibrahim, 52] 

u*ii 

Balaaghu 

? - 

13. 

Haazaa Bayaanul 

linnaas. [Aal-e-Imran, 138] 


Bayaan 

<5C 

14. 

!\—j>£jj oJ 

Mau'izat 


15. 

Qad Jaa'atkum mau'izatum mir rabbikum 
wa shifaa 'id limaafis sudoor. [Younus. 57] 

Shifaa 


16. 

Nahnu naqussu alayka 
ahsanal qasas. [Yousuf, 3] 

-£ -if ^>{ 

cut Qaju ^ 
Q~*H 

Ahsanal 

Qasas 

eP*'! 

17. 

O) S O-li-t JjJ 4Jjl 

Ahsanal 

Hadees 

6^1 

18. 

Allaahu nazzala ahsanal hadeeshi kitaabam 
mutashaabiham masaani. [Az-Zumr, 23] 

Mutashaabihi 

4jULli 

19. 

Masaani 


20. 

Kitaabun anzalnaahu ilayka 
mubaarak. [Swaad, 29] 


Mubaarak 


21. 


Musaddiq 

LjO-'-a- 4 

22. 

Musaddiqal limaa bayna yadayhi minal 
kitaabi wa muhayminan alay. [Al-Maidah, 48] 

Muhaymin 

( J+& 

23. 

Qayyimal liyunzira 

ba'asan shadeedam mil 
ladun. [Al-Kahafi 2] 


Qayyim 


24. 


Ye mukhtalif alfaaz hain jo Qur'an Hakeem ki mukhtalif shaanon 
ke liye aaye hain. Jaisa ke Allah Ta'ala ke niyanwe (99) naam hain, jo iski 
mukhtalif shaanon ko zaahir karte hain, isi tarah Huzoor fiatf ke naamon 
ki fehrist bhi aap ne padhi hogi. Aap fStP ki mukhtalif shaanein hain, is 
ke etebaar se Aap Basheer bhi hain, Nazeer bhi hain, Haadi bhi hain, 
Mo'alim bhi hain. Qur'an Majeed ke bhi mukhtalif asma-o-sifaat hain. 


Lafz “Qur'an” ki Laghwi Behes: 


Qur'an Majeed ke naamon mein se sab se ahem naam “Qur'an’hai, 
jiske liye mai ne lafz exclusive istemaal kiya tha ke kisi aur kitaab ke liye 
istemaal nahi hua,warna Taurat kitaab bhi hai, hidayat bhi thi, aur iske 
liye lafz Noor bhi aaya hai. Irshaad hua: [jy 3 fiJJ 


Inna a anzalnat tauraata fiihaa hudanw wa nuur, (Al-Maidah:44) “Humne 
Taurat naazil ki jis mein hidayat di hai aur noor bhi". Khud Qur'an 
Majeed bhi hidayat hai, noor bhi hai, rehmat bhi hai. To baqiya tamaam 
ausaaf to mushtarik hain, lekin Al-Qur'an ke lafz ka itlaaq kutb-e- 
samawiya mein se kisi aur kitaab par nahi hota. Ye imtiyazi ekhtasasi 
aur isteshnayi naam sirf Qur'an Majeed ke liye hai. Isliye ek raaye ye 
hai ke ye ism-e-ilm hai, aur ism-e-jaamid hai, ism-e-mushtaq nahi hai. 
Allah Ta'ala ke naam “Allah” ke baare mein bhi ek raaye ye hai ke ye 
ism-e-zaat hai, ism-e-ilm hai, ism-e- jaamid hai, mushtaq nahi hai, ye 
kisi aur maadey se nikla hua nahi hai. Jab ke ek raaye ye hai ke ye bhi 
siffat hai,jaise Allah Ta'ala ke dusre sifaati naam hain.Jaise: Aleem 

Allah Ta'ala ki siffat hai aur Aleem naam hai,-^s ;> J Raheem siffat 

hai aur Al Raheem naam hai, is tarah Aalaa par J' Aal dakhil 

hua to Allallaah bangaya aur do laam madgham hone se ye <1)1 
Allah bangaya. Ye dusri raaye hai. Jo mu'amla lafz Allah ke baare mein 
ikhtelafi hai ba-aina wohi ikhtelaaf lafz Qur'an ke baare mein hai. Ek 
raaye ye hai ke ye ism-e-jaamid aur ism-e-ilm hai iska koi aur maada 
nahi hai, jab ke dusri raaye ye hai ke ye ism-e-mushtaq hai. Lekin phir 
iske maade ki ta'yyun mein ikhtelaaf hai. 

Ek raaye ke mutabiq iska maada OA “Qarn” hai ya'ni Qur'an 
mein jo <J‘Noon” hai wo bhi hurf-e-asli hai. Dusri raaye ke mutabiq 
iska maada tj&Qaaf Raa" hai, goya mahmooz hai. Mai ye baatein ahl- 
e-ilm ki dilchaspi ke liye arz kar raha hoon. Jin logaon ne iska maada 
oy “ Qarn' maana hai, unki bhi do aaraa hain. Ek raaye ye hai ke jaise 
Arab kehte hain “Koi shaye kisi dusre ke saath shaamil 

kardi gayi" to is se Qur'an bana hai. Allah Ta'ala ki aayaat, Allah Ta'ala 
ka kalaam jo waqtan wa foqtan naazil hua, isko jab jama kardiya gaya 
to wo “Qur'an” bangaya. Imaam Ashari bhi is raaye ke qayel hain. Jab 
ke ek raaye Imaam Faraa ki hai, jo lughat ke bahut bade imaam hain, 
ke ye qareena aur qara'in se bana hai. Qara'in kuch cheezon ke asaar 
hote hain. Qur'an Majeed ki aayaat chunke ek dusre se mushaba hain, 
z-Zumr mein Qur'an Majeed ki ye si flat waarid hui hai 
Kitaabam mutashabiham masaani. Is etebaar se appas 
mein ye ayaat qurnaa hain. Chunache, Qareena se Qur'an bangaya hai. 


jaisa ke Surah / 


Jo log kehte hain ke iska maada Qaaf Raa hai wo Qur'an ko 
musaddar maante hain. Qara'a, yaqra'a, qar'an, 

waqira'atan wa qur'ana. Ye agarche musaddar ka ma'roof wazan nahi 
hai lekin iski misalein arbi mein maujood hain. Jaise Rajaha se 
Rujhaan aur Jic Gafara se Gufraan. Inke maada mein 

“Noon ’ shaamil nahi hai. To jaise jit Gufraan aur Ruhjaan 

musaddar hain, aise hi Qar,an se musaddar Qur'an hai, ya'ni padhna. 
Aur musaddar basa auqaat mafjool ka mafhoom deta hai. Tp Qur'an ka 
mafhoom hoga padhi jaane waali shaye padhi gayi shaye. \p “ Qara,a 
mein jama karne ka mafhoom bhi hai. Arab kehte hain: f 

"Mai ne houz ke andarpani jama karliya" isi se Qariya bana hai, ya'ni 
aisi jagah jahan log jama hojayein. Goya Qur'an ka matlab hai Allah ka 
kalaam jahan jama kardiya gaya. Tamaam aayaat jab jama karli gayi to ye 
Qur'an bangaya. Jaise Qariya wo jagah hai jahan logyibaad hojaayen, mil 
jhul kar reh rahe hon. To jama karne ka mafhoom Qara,a mein bhi 
hai aur Qur'an mein bhi hai. Ye donon maade ek dusre se bahut qareeb 
hain. Behr-e-haal ye is lafz ki laghwi bahes hai. 


Qur'an ka Asloob-e-Kalaam 

Ab mai agli bahes par aaraha hoon ke is ka asloob-e-kalaam 
kya hai! Qur'an Majeed ne shad-o-madd ke saath jis baat ki nafi ki 
hai wo ye hai ke ye shaer nahi hai: [ h d]l^fi\^ai^jJ^\i^s.\jai\Wamaa 
'allamnaahush sh'ira wamaayambaghii lahu , (Yaseen:69) “Hum ne apne is 

Rasool ko shaer sikhaya hi nahi , na inkeye shayan-e-shaan hai”. Shaur,a 
ke baare mein Surah Ash-Shur,a mein aaya hai: 

Wash-shuraa'u yattahi'uhumulghaa'un. I/m 

tara annahum fii kulli wadinyyahiimuun. 

Wa annhumyaquuluuna maa laayaf'aluun. 

Tarjuma: “Anr Sha'iron kipairwi to wohilogkarte hainjogumraah ho. Kya 
tu ne nahi dekha ke wo har waadi mein ghoomte rehte hain (har maidaan 
mein sar-garda(n) rehte hain) aurye ke wo kehte hainjo nahi karte”. 

Agli aayat mein [c^tkoll Illallaziina 'aamanuu 

wa 'amilus saalihaat (Surah Ash-Shu'araa,227), ke alfaazke saath istesn'a bhi 
aaya hai aur istesn'a qaidah-e-kulliya ki touseeq karta hai, (Exception 
proves the rule). Chunache, Qur'an Majeed ke etebaar se shaer goyi koi 
achchi shaye nahi, koi aisi mahmood siffat nahi hai jo Allah Ta'ala apne 
Rasool ko ataa farmata. Balke Huzoor Akram fW" ka mu'amla to ye 
tha ke Aap kabhi koi shaer padhte bhi the to ghalti hojaati thi isliye ke 
Nabi Akram fW" par se Allah Ta'ala shayari ki tohmat hataana chaahta 
tha, lehaza Aap ke andar shayari ka wasaf hi paida nahi kiya gaya. Seerat 
ka ek dilchasp waqeya aata hai ke Huzoor (W* ne ek martaba ek shaer 
padha aur is mein ghalti hui. Is par Hazrat Abu Bakar (fiS/ muskuraye 
aur arz ki Ash-hadu annaka la-Rasuulul laahi, “Mai 

gawahi deta boon keyaqeenan Aap Allah ke Rasool hain”. Isliye ke Allah 
ne farmaya hai: Wamaa 'allamnahush-shi'ra 

wamayambaghi lahu. To waq'etan Aapko shaer se ya'ni shaer ke wazan 
aur iski behar waghaira se munasibat nahi thi. Baaqi jahan tak shaer 
ke mafhoom ka aur 5 a ala mazameen ka ta'luq hai to khud Huzoor Af 
ka farmaan hai: Inna minal bayaani 

lasihran wa inna minash shi'ri lahikmat, ya'ni bahut se bayaan , bahut se 
khutbe aur taqreerein jaadu asar hote hain aur bahut se ash'aar ke andar 
hikmat ke khazaane hote hain. Ba'az shur,a ke ash'aar Huzoor nSu ne 
khud padhe bhi hain aur inki tahseen farmayi hai, lekin Qur'an behr-e- 
haal shaer nahi hai. 

Albatta ek baat kehne ki jurr'at kar raha hoon ke qadeem zamane ki 
shayari jis mein behar wazan aur radeef wa qafiya ki pabandiyan sakhti 
ke saath hoti thi, iske etebaar se yaqeenan Qur'an shaer nahi hai, lekin 
ek shayari jiska riwaaj asr-e-haazir mein hua hai aur iske liye ghaliban 
Qur'an hi ke asloob ko churaya gaya hai, jise Aap “Azaad Nazm” (Blank 
Verse) kehte hain, is ke andar jo sifaat aur khusoosiyaat aaj-kal hoti hai 

unka manba'a aur sar-chashma Qur'an Hakeem hai. Is liye ke is mein 
ridham (Rythm) bhi hota hai, is mein fawasil bhi hain, quwani ki tarz 
par sooti aahang bhi hai, lekin wo jo maroof shayari thi is ke etebaar se 
Qur'an badi takeed ke saath kehta hai ke Qur'an shaer nahi hai. 

Qur'an ke asloob ke ziman mein dusri ahem baat ye hai ke aam 
mu'ane mein Qur'an kitaab bhi nahi hai. Mai yahan Iqbal ka misraa 
(quote) kar raha hoon, agarche is ke wo mu'ane nahi “Ain kitaabe neest 
cheeze deegaraast!” 

Aaj hamara kitaab ka tasawur ye hai ke is ke mukhtalif abwaab hote 
hain. Aap kisi kitaab ya tasneef mein ek mauzooh ko ek baab (chapter) ki 
shakal dete hain. Ek baab mein ek baat mukamil hojaani chaahiye. Agle 
baab mein baat aage chalegi, koi peechli baat nahi dohrayi jaayegi.Teesre 
baab mein baat aur aage chalegi. Phir ek kitaab mazmoon ke etebaar se 
ek wahdat banegi aur iske andar mauzu,aat aur unwanaat ke hawale se 
abwaab (chapters) taqseem hojayenge. Goya hamare haan ma'roof mu'ane 
mein kitaab ka itlaaq jis cheez par kiya jaata hai, is mu'ane mein Qur'an 
kitaab nahi hai. Albatta ye “Al-Kitaab” hai ba-mu'ane likhi hui shaye. 
Allah Ta'ala ne ise kitaab qaraar diya hai aur iske liye sab se zyada kasrat 
se yahi lafz “Kitaab” hi Qur'an mein aaya hai. Ye lafz saadhe teen sau (350) 
jagah aaya hai. Qur'an aur ISTjJ Quranan taqreeban 70 muqamaat 
par aaya hai. Lekin “ Qur'an ’ exclusive aaya hai, jab ke kitaab ka 
lafz Taurat, Injeel, Ilm-e-Khudawandi aur taqdeer ke liye bhi aaya hai 
aur Qur'an Majeed ke hisson aur ehkaam ke liye bhi aaya hai. Behr-e- 
haal kitaab is mu'ane mein to hai. Mu'azallah koi ye nahi keh sakta ke 
Qur'an kitaab nahi hai, lekin jis mu'ane mein hum lafz kitaab bolte hain 
is mu'ane mein Qur'an kitaab nahi hai. 

Teesri baat ye ke ye majmua muqalaat (Collection of Essays) bhi nahi 
hai. Is liye ke har muqala apni jagah par khud muktafi aur ek mukamil 
shaye hota hai. Lekin Qur'an Majeed ke baare mein hum ye baat nahi 
keh sakte. To phir ye hai kya? Pehli baat to ye note kijiye ke is ka asloob 
khutbe ka hai. Arab mein do hi cheezein zyada maroof thien, khutaabat ya 
shayari. Shu'ara in ke haan bade mahboob the. Shayari ka inko bada zauq 
tha aur wo shu'ara ki badi qadar karte the. In ke haan qaseedah goyi ke 
muqable hote the. Phir har saal jo sab se bada sha'ir shumaar hota tha iski 
azmath ko tasleem karne ki alamat ke taur par sab sha'ir iske saamne ba- 
qaidah sajdah karte the. Phir iska qaseedah Baitullah par latka diya jaata 
tha. Yahi qasaid “Sab'at M'allaqat” ke naam se maroof hain. Chunache, 

Arab ya to sha'iron se waaqef the ya khutbaon se. To Qur'an Majeed us 
daur ki do sab se zyada maroof azaaf (shayari aur khutba) mein khutbe 
ke asloob par hai. Is etebaar se hum keh sakte hain ke Qur'an Hakeem 
majmua khutbat-e-Ilaahiya (A Collection of Divine Orations) hai, jis mein 
har surat ek khutbe ki manind hai. 

Khutbe ke etebaar se channd baatein note karlein. Khutbe mein 
mukhatib aur khateeb ke darmiyaan ek zahni rishta hota hai. Mukhatib 
ko maloom hota hai ke mere saamne kaun log baithe hain, inki filer 
kya hai, inki sonch kya hai, inke aqa'id kya hain, inke nazriyaat kya 
hain. Wo inka hawala diye baghair apni guftagu ke andar unpar tanqeed 
bhi karega, inki taseeh bhi karega, lekin koi tamheed kalimaat nahi 
honge ke ab mai tumhari falaan ghalti ki taseeh karna chaahta hoon, 
mai ab tumhari is khayal ki nafi karna chaahta hoon. Ye andaaz nahi 
hoga balke wo rawani ke saath aage chalega. Mukhatib aur mukhatab 
ke mabaen ek zahni hum aahangi hoti hai, wo ek dusre se waaqef hote 
hain, aur khaas taur par mukhatibeen ke faham, unki samajh, un ke 
aqa'id, unke nazriyaat se khateeb waqif hota hai. Ye darhaqeeqat khutbe 
ki shaan hai. Yahi wajah hai ke is mein tehweel khitaab hoti hai aur 
baghair warning ke hoti hai. Basa auqaat ghaib ko hazir farz kar ke is 
se mukhatib kiya jaata hai. Chunache, aisa bhi hota hai ke ek khateeb 
masjid mein khutba de raha hai aur wo mukhatib kar raha hai ke sadar 
mumalikat ko, halanke wo wahan maujood nahi hote. Isi tarah jo log 
baithe hue hain basa auqaat in se seegha-e-ghaib mein guftagu shuru 
hojayegi, aur ye bhi balaghat ka andaaz hai. Kabhi wo ek taraf baat 
kar raha hai, kabhi dusri taraf kar raha hai, kabhi kisi ghaib se baat 
kar raha hai aur khutaabat ka wo hi andaaz hoga agarche, wo ghaib 
wahan maujood nahi hai. Isko tehweel-e-khitaab kehte hain. Qur'an 
Majeed par ghaur karne ke ziman mein iski bahut ehmiyat hoti hai. 
Agar khitaab ka rukh mu'ayyan ho ke ye baat kis se kahi jaarahi hai, 
mukhatib kaun hai, to is baat ka asal mafhoom ujagar hokar saamne 
aata hai, warna agar mukhatib ka ta'yyun na ho to bahut se bade bade 
mughilate janam lesakte hain. 

Khutbe aur muqale mein ek wazeh farq ye hota hai ke muqale mein 
aam taur par sirf aqal se appeal kijaati hai. Is mein mantiq aur aqli dala'il 
hote hain, jabke khutbe mein aqal ke saath saath jazbaat se bhi appeal 
hoti hai. Goya ke insaan ke andar jhaank kar baat ki jaati hai. Logaon ko 
daawat di jaati hai ke apne andar jhaanko. Aur: [© t|i] Wa 

fii anfusikum , afalaa tubsiruun. “Aur khud tumhare andar bhi (nishaniyan 

hain) to kya turn ko soojhta nahi hai?” Aur: cui oil C^Jy//z 

allahi shakun faatiris samaawaati wal-arq. (Ibrahim: 10) “(Zara ghaur karo) 
kya Allah ke baare mein shak karte ho jo zameen-o-asmaan ka banane 
waala hai?” Ye andaaz behr-e-haal kisi tehreer ya muqale mein nahi 
hoga, ye khutbe ka andaaz hai. 

Ek aur baat jo khutbe ke etebaar se is ke khasais mein se hai wo 
ye ke ek mausar khutbe ke shuru mein bahut jam'e guftagu hoti hai. 
Kamiyab khutba wohi hoga jiska aghaaz aisa ho ke muqarir aur khateeb 
apne mukhtabeen aur sama'een ki tawajeh apni taraf mabzool karalein. 
Aur phir agarche khutbe ke dauraan mazmoon daayein bayein phailega. 
Idhar jaayega, udhar jaayega, lekin aakhir mein aakar phir kisi mazmoon 
ke upar martakaz hojayega. Ye agar nahi hai to goya ke waqt zaya ho gaya. 
Hamare haan bade bade khateeb paida hue hain. Khaas taur par majlis- 
e-ahraar ne bade awaami khateeb paida kiye, jin mein se Ataullah Shah 
Bukhari bahut bade khateeb the. In ki taqreer ka ye aalam hota tha 
ke guftagu chaar chaar ghante, paanch paanch ghante chal rahi hai. Is 
mein kabhi mashriq ki, kabhi maghrib ki, kabhi shumaal ki, kabhi junoob 
ki baat aajati. Kabhi hansaane ka aur kabhi rulaane ka andaaz hota, kahin 
lateefa goyi bhi hojaati. Lekin awwal wa aakhir baat bilkul wazeh hoti. 
Khoob ghooma phira kar bhi mukhatib ko kisi ek baat par le aana ke uthe 
to koi ek baat, koi ek paighaam lekar uthe, koi ek jazba is ke andar jaag 
chuka ho, ek paighaam is tak pahunch chuka ho, ye khutbe ke ausaaf hain. 

Aap ko maloom hai khuwah ghazal ho ya qaseedah, shayari mein 
mutlah aur muqta donon ki badi ehmiyat hai. Mutlah jaandaar hai to 
aap poori ghazal padhenge aur agar mutlah hi phusphusa hai to aage 
aap kya padhenge! Isi tarah muqtah bhi jaandaar hona chaahiye. Isi liye 
muqtah aur mutlah ke alfaaz alheda se wazeh kiye gaye hain. Khutbaat 
ke andar bhi ibteda aur ekhtetaam par nihayat jam'e aur ahem mazmoon 
hota hai. Qur'an Majeed ki surataon ki ibteda aur ekhtetaam bhi nihayat 
jama muzameen par hoti hain. Chunache, Qur'an Majeed ki surataon 
ki ibtedaayi aayaat aur ekhtetaami aayaat ki fazilat par bahut si ahadees 
milti hain. Surah Al-Baqarah ki ibtedayi ayaat aur ekhtetaami ayaat, 
isi tarah Surah Al-e-Imran ki shuru ki aayat aur phir ekhtetaami aayat 
nihayat jam'e hain. Ye andaaz aksar-o-beshtar surataon mein milega. 
Ye hai asal mein bil-umoom Qur'an Majeed ka asloob, jo zaahir baat 
hai shayari ka nahi hai. Aam mu'ane mein wo kitaab nahi, majmua 
muqaalaat nahi. Iska asloob agar hai to wo khutbe se milta hai. Ye goya 
khutbaat-e-Ilaahiya hain jinka majmua hai Qur'an! 

BAAB SUWWAM 

QUR'AN MAJEED KITARKEEB WA 
TAQSEEM 


Ayaat aur Surataon ki Taqseem 


Bahut si cheezon se milkar koi shaye murrakab banti hai. Qur'an 
Kalaam murrakab hai. Is ki taqseem surataon aur aayaat mein hai. Phir 
is mein ahzaab aur group hain. Aam tasveer-e-kitaab to ye hai ke iske 
abwaab hote hain. Lekin Qur'an Hakeem par in istelahaat ka itlaaq 
nahi hota. Qur'an Hakeem ne apni istelahaat khud wazeh ki hai. In 
istelahaat ki duniya mein maujood kisi bhi kitaab ki istelahaat se koi 
mushabihat nahi hai. Chunache, Alama Jahiz ne ek bada khoobsurat 
unwaan qayem kiya hai. Wo kehte hain ke Arab is se to waqif the ke 
inke bade bade shu'ara ke diwaan hote the. Sara kalaam kitaabi shakal 
mein jama hogaya to wo diwaan kehlaya. Lehaza kisi bhi darje mein 
agar misaal aur tashbeeh se samajhna chahein to diwaan ke muqabile 
mein lafz Qur'an hai. Phir diwaan bahut se qasaid ka majmua hota tha. 
Hamare haan bhi kisi sha'ir ka diwaan hoga to is mein qasaid honge, 
ghazalein hongi, nazmein hongi. Qur'an Hakeem mein is satah par jo 
lafz hai wo surat hai. Allah Ta'ala ka ye kalaam surataon par mushtamil 
hai. Agar koi nasr ki kitaab hai to wo jumlaon par mushtamil hogi aur 
agar nazm ki hai to ash'aar par mushtamil hogi. Is ki jagah Qur'an 
Majeed ki istelah aayaat hai. Shayari mein ash'aar ke khatime par radeef 
ke saath saath ek lafz qafiya kehlata hai aur ghazal ke tamaam ash'aar 
hum-qafiya hote hain. Qur'an Majeed phir bhi aam taur par is lafz ka 
itlaaq kardete hain, is liye ke Qur'an Majeed ki ayaat mein bhi aakhri 
alfaaz ke andar sooti aahang hai. Yahan inhein fawasil kaha jaata hai, 
Qafiya ka lafz istemaal nahi kiya jaata ke kisi bhi darje mein shaer ke 
saath koi mushabihat na paida hojaaye. 

Qur'an Majeed ka sab se chota unit aayat hai. Yani Qur'an Majeed 
ki ibtedayi ekayi ke liye lafz aayat akhaz kiya gaya hai. Aayat ke mu'ane 
nishaani ke hain. Qur'ani aayat goya Allah ke ilm wa hikmat ki nishani 
hai. Aayat ka lafz Qur'an Majeed mein bahut se ma'ane mein istemaal 
hua hai. Maslan ayaat-e-afaqi aur ayaat-e-anfasi. Is kayenaat mein har 
taraf Allah Ta'ala ki nishaniyan hain. Kayenaat ki har shaye Allah Ta'ala 

ki qudrat, iske ilm aur iski hikmat ki gawahi de rahi hain. Goya har 
shaye Allah ki nishaani hai. Phir kuch nishaniyan hamare andar hain. 
Chunache farmaya: 


Wa jil-arzi 'aayaatulilmuuqiniin. Wa 
fii'i anfiusikum, afialaa tubsiruun. 

(Al-Jaariat, 20-21) 




Tarjuma: “Aur zameen mein nishaniyan haiyakeen laane walaon ke liye. 
Aur khud tumhare apne wajood mein bhi. Kya tumko soojtah nahi?” 

Mazeed farmaya: 


Sanuriihim 'aayaatinaa fil 'aafaaqi wa (j &di\' 

fii anfiusihim hatta yatabayyana lahum " ' lij (pCfc 

annahulhaq. (Haa,Meem, Sajda,53) ~ 

Tarjuma: “Anqareeb hum unko apni nishaniyan afaaqmein bhidikhayenge 
aur inke apne nafs mein bhiyahan tak ke unparye baat wazeh hojayegi ke 
ye Qur'an waqiye barhaq hai”. 

Angrezi mein aayat ke liye hum lafz verse boldete hain, magar 
verse to shaer ko kehte hain jab ke Qur'an ki aayaat na to shaer hain, 
na misre hain, na jumlein hain. Pas! ba-aina lafz aayat hi ko aam karna 
chahiye. Behr-e-haal kuch aayaat-e-afaqi hain, ya'ni Allah ki nishaniyan, 
kuch ayaat-e-anfasi hain, wo bhi Allah ki nishaniyan hai aur ayaat-e- 
Qur'aniya bhi dar- haqeeqat Allah Ta'ala ki hikmat-e-baligha aur ilm- 
e-kaamil ki nishaniyan hain. Ye lafz Qur'an ki ekayi ke taur par istemaal 
hua hai. 

Jaan lena chahiye ke aayaat ka ta'yyun kisi grammar, bayaan ya nahu 
ke usool par nahi hai, is mein koi ijtehaad daakhil nahi hai, balke is ke 
liye ek istelah “ Tauqeefi” istemaal hoti hai, ya'ni Rasool Allah fip ke 
batane par mauqoof hai. Chunache, hum dekhte hain ke aayaat bahut 
taweel bhi hai. Ek aayat, aayat-al-kursi hai jis mein mukkamil dus 
jumle hain, lekin ba'az aayaat huruf-e-muqta'at par bhi mushtamil hai. 
[O (*-»■] Haa meem, Ek aayat hai, hanlanke iska koi mafhoom maloom nahi 
hai, aam zubaan ke etebaar se is ke mu'ane mu'ayyan nahi kiye jaasakte. 
Ye Huroof-e-tehji hain. Isko murrakab kalaam bhi nahi kehsakte, kyun 
ke isko alheda alheda padha jaata hai. Isliye ye huroof-e-muqta,at 
kehlaate hain. [d>( 3 —£©^>-] Haa meem. Aa'in seen qa'af, inko jama nahi 

karsakte, ye todh todh kar alheda alheda padhe jaayenge. Isi tarah [JJI] 
Alif, laam, meem, ko jj\ alam, nahi padha ja sakta. Lekin ye bhi aayat hai. 
Is ziman mein ek baat yaad rakhiye ke jahan huroof-e-muqta,at mein se 
ek ek hurf aaya hai jaise (jj QjMlj Swaad wal-qur'aani zizikr. 

Us^iillio Noon wal-qalmi wamaa yasturuun, 

Qaaf, wal-qur'aanil Majeed. Yahan ek hurf par aayat nahi bani, lekin do 
do huroof hai par aayatein bani hain. [f*^] Hqa meem Qur'an mein saat 
jagah aaya hai^aur ye mukamil aayat hai. [*oJI] Alif, laam, meem, aayat 
hai. Albatta [jJI] Alif, laa, raa, Teen huroof hain aur wo ayaat nahi hai. 
Maloom hua ke iski bunyaad kisi usool, qaide ya ijtehaad par nahi hai, 
balke ye amoor-e-kulliyatan tauqeefi hai ke Huzoor (W" ke bataane se 
maloom hue hain. Albatta phir Huzoor Iff se chunke mukhtalif riwayaat 
hain, isliye is pehlu se kahin kahin farq waq'e hua hai. Chunache, ayaat- 
e-Qur'ania ke tedaad muttafiq-e-aaliya nahi hai. Is par to itefaq hai ke 
ayaat ki tedaad cheh hazaar se zayed hai. Lekin ba'az ke nazdeek kam- 
o-besh 6216, ba'az ke nazdeek 6236 aur ba'az ke nazdeek 6666 hai. Is 
ke mukhtalif asbaab hain. Ba'az surataon ke andar ayaat ke ta'yyun mein 
bhi farq hai. Lekin ye sab kisi ka apna ijtehaad nahi hai, balke sab ke sab 
edaad wa shumaar Huzoor fiSIP se naqal hone ki bunyaad par hain. Ek 
farq ye bhi hai ke aayaat Bismillah Qur'an Hakeem mein 113 martaba 
surataon ke shuru mein aati hai (kyun ke surataon ki kul tedaad 114 
hai aur in mein se sirf ek surat Surat At-Tauba ke shuru mein Bismillah 
nahi aati.) Agar isko har martaba shumaar kiya jaaye to 113 tedaad badh 
jaayegi, har martaba shumaar na kiya jaaye to 113 tedaad kam hojayegi. 
Is etebaar se ayaat-e-Qur'ania ki tedaad muttafiq-e-aaliya nahi hai, balke 
is mein ikhtelaaf hai. Jaisa ke pehle zikr ho chuka ke huroof muc[ta,at par 
bhi aayat hai, murkabaat-e-naqisa par bhi aayat hai, jaise 3 Wal-asr, 
kahin aayat mukamil jumla bhi hai, aur aisi ayaatein bhi hain jin mein 
dus-dus jumle hain. 


Qur'an Hakeem ki aayatein jama hoti hain to suratein wajood 
mein aati hain. Surat ka lafz “Soor” se makhooz hai aur ye lafz Surah Al- 
Hadeed mein faseel ke mu'ane mein aaya hai. Pichle zamane mein har 
shaher ke bahar, girda gird ek faseel hoti thi jo shaher ka ehata karleti thi, 
shaher ki hifazat ka kaam bhi deti thi aur had bandi bhi karti thi. Aayaat 
ko jab jama kiya gaya to is se faslein wajood mein aayi wo suratein hain. 
Fasal alhedah karne waali shaye ko kehte hain. To goya ek surat dusri 
surat se alhedah horahi hai. Faseel alhedgi ki bunyaad hai. Faseel ke liye 
“Soor” ka lafz mustamil hai, phir is se surat bana hai. Albatta ye suratein 

“Abwaab” nahi hai, balke jis tarah aayat ke liye lafz verse munasib nahi, isi 
tarah surat ke liye lafz “Baab”ya chapter durust nahi. 

Ab jaan lijiye ke jaise ayaat ka mu'amla hai aise hi surataon ka bhi 
hai. Chunache, suratein bahut choti bhi hain. Qur'an Majeed ki teen 
suratein sirf teen teen ayaat par mushtamil hain: Surah Al-Asr, Surah 
Al-Nasr aur Surah Al-Kausar. Jab ke teen suratein 200 se zayad ayaat 
par mushtamil hain. Surah Al-Baqarah ki 285 ya 286 ayaat hain. (Surah 
Al-Baqarah ki ayaat ki tedaad ke etebaar se raaye mein farq hai). Sab se 
zyada ayaat Surah Al-Baqarah mein hain. Phir Surah Al-Shu'ra mein 
227 aur Surat Al-'Araaf mein 206 ayaat hain. Muhaqaqeen wa ulama ka 
is par ajma hai ke aayaat ki tarah surataon ka ta'yyun bhi Huzoor f&T ne 
khud farmaya. Agarche, ek zayeef sa qaul milta hai ke shayad ye kaam 
Sahaba-e-Kiraam ne kisi ijtehaad se kiya ho, magar ye mukhtar qaul 
nahi hai, zayeef hai. Ajma isi par hai ke aayaton ki ta'yyun bhi tauqeefi 
aur surataon ki ta'yyun bhi tauqeefi hai. 

Qur'an Hakeem ki Saat Manazil 

Daur-e-Sahaba So? mein hammein ek taqseem aur milti hai aur 
wo hai saat manzilon ki shakal mein surataon ki grouping. Inhein 
ahzaab bhi kehte hain. “Hazb” ka lafz ahadees mein milta hai, lekin wo 
ek hi mu'ane mein nahi hota. Ye lafz is mu'ane mein bhi istemal hota 
tha ke har shakhs apne liye tilawat ki ek miqdaar mu'ayyan karleta tha 
ke mai itni miqdaar rozana padhunga. Ye goya ke iska apna hazb hai. 
Chunache, Hazrat Omer Bin Khattab $$5 se marwi ek hadees mein 
aaya hai ke Rasool Allah fW" ne irshaad farmaya: 


Man naama 'an hizbihii au 'an shay'in Air* 

minhu,faqaraahuumaabaynasalaatil , sp,- t £ - __ r 

fajri wa salaatizuhri, kutiba lahuu 
ka'annamaa qara'ahuu minallayli. 


Tarjuma: “Jo shakhs neend (ya beemari) ki wajah se raat ko (tahajud mein) 
apne hazb ko poor a na kar sake , phir wo fajr aur zohar ke darmiyaan iski 
tilawat karlein to iske liye itna hi sawab likha jaayega goya isne isi raat ke 
dauraanpadha hai”. (Yehadees Bukhari ke siwa deegar aa'ima-e-hadees ne riwayatki hai) 

Yani jo shakhs kisi wajah se kisi raat apne hazb ko poora na kar 
sake, jitna bhi nisaab is ne mu'ayyan kiya ho, kisi beemari ki wajah se, 
ya neend ka ghalba hojaaye, to ise chaahiye ke apni is qiraat ya tilawat 

ko wo din ke waqt zaroor poora karlein. Sahaba-e-Kiraam mein 
se aksar ka mamool tha ke har hafte Qur'an Majeed ki tilawat khatam 
karlete the. Lehaza zaroorat mehsoos hui ke Qur'an ke saat hisse aise 
hojayein ke ek hissa rozana tilawat kare to har hafte Qur'an Majeed ka 
daur mukamil hojaaye. Isliye surataon ke saath majmua ya group bana 
diye gaye. In groupon ke liye aaj kal hamare haan jo lafz mustamil hai 
wo “Manzil” hai lekin ahadees wa riwayaat mein hazb ka lafz aata hai. 

Ahzaab ya manazil ki is taqseem mein badi khoobsurti hai. Aisa 
nahi kiya gaya ke ye saataon hisse bilkul masawi kiye jayein. Agar aisa 
hota to zaahir baat hai ke suratein toot jaatien, inki faslein khatam 
hojaatien. Chunache, har hazb mein poori poori suratein jama ki gayi. 
Is tarah ahzaab ya manzilon ki miqdaarein mukhtalif hogayi. Chunache, 
kuch hazb chote hain aur kuch bade hain, lekin inke andar surataon ki 
faslein nahi tootein, ye inka husn hai. Ghaur karein to maloom hota hai 
ke ye shaye bhi shayad Allah Ta'ala ki hi taraf se hai. Agarche, ye nahi 
kaha jaa sakta ke manzilon ki ta'yyun bhi tauqeefi hai, lekin manzilon ki 
is taqseem mein ginti ke etebaar se jo husn paida hua hai is se maloom 
hota hai ke ye bhi Allah Ta'ala ki hikmat hi ka ek mazhar hai. Surah 
Al-Fateha ko alag rakh diya jaaye ke ye to Qur'an Hakeem ka majmua 
ya dibacha hai to iske ba'ad pehla hazb ya manzil teen surataon (Al- 
Baqarah, Al-e-Imran, An-Nisa) par mushtamil hai. Dusri manzil (5) 
paanch suarton par, teesri manzil (7) saat surataon par, chauthi manzil 
(9) nau surataon par, paanchwi manzil (11) giyarah surataon par aur 
chahti manzil (13) terah surataon par mushtamil hai, jab ke saatwi 
manzil (hazb-e-mufassil) jo ke aakhri manzil hai, is mein 25 pachchees 
suratein hain. Aakhir mein suratein choti choti hain. Yaad rahe ke 65 
bhi 13 ka multiple banta hai (13x5=65). Surataon ki tedaad jaisa ke zikr 
ho chuka 114 hai. Ye tedaad mutafiq-e-aaliya hai, jis mein koi shak-o- 
shuba ki gunja'ish nahi. 

Aaj kal jo Qur'an Majeed hukumat Saudi Arab ke zeir ehtemaam 
bahut badi tedaad mein badi khoobsurti aur nafasat se shaya hota hai, is 
mein hazb ka lafz bilkul ek naye mu'ane mein aaya hai. Inhone har parah 
ko do hazb mein taqseem karliya hai, goya nasf parah ke bajaaye lafz 
hazb hai. Phir wo hazb bhi chaar hissaon mein minqasam^hai: 

Rub'al hazb, ^-jysdlcjLvaJ Nasful hazb 1 aur phir Salaasatu 

arbaa'ilhazb. Is tarah unhone har parah ke aath (8) hisse bana liye hain. 
Ye lafz hazb ka bilkul naya istemaal hai. Is ki kya sanad aur daleel hai aur 
ye kahan se makhooz hai, ye mere ilm mein nahi hai. 

Insaani kalaam huroof-o-aswaat se murattib hota hai aur har 
zubaan mein huroof-e-hijaaya hote hain. Phir huroof milkar kalimaat 
bante hain. Kalimaat se kalaam wajood mein aata hai, khuwah wo 
kalaam manzoom ho ya nasr ho. Isi tarah Qur'an Majeed ki tarkeeb hai. 
Huroof se milkar kalimaat bane, kalimaat ne ayaat ki shakal ikhtiyaar 
ki, ayaat jama hue surataon ki shakal mein aur suratein jama hogayi 
manzilon ki shakal mein. 

Rukuaon aur Paraon ki Taqseem 

Surataon ki pehli taqseem rukuaon mein hai. Ye taqseem daur- 
e-Sahaba $3 aur daur-e-Nabwi (W" mein maujood nahi thi. Ye 
taqseem-e-zamana ma-ba'ad ki paidawaar hain. Rukuaon ki taqseem 
badi surataon mein ki gayi. 35 suratein aisi hain jo ek hi ruk'oo par 
mushtamil hai, ya'ni wo itni choti hain ke inhein ek rakaat mein asaani 
se padha jaa sakta hai, lekin baqaya suratein taweel hain. Surah Al- 
Baqarah mein 285 ya 286 ayaat hain aur iske 40 ruk'oo hain. Huzoor 
fsu se manqool haikeAapf^T ne ekraatinteen surataon (Al-Baqarah, 
Al-e-Imran, An-Nisa) ki manzil ek rakaat mein mukamil ki hai) lekin 
ye to istesana,at ki baat hai. Aam taur par tilawat ki wo miqdaar jo ek 
rakaat mein baa asaani padhi jaa sakti ho, ek ruk'oo par muhstamil hoti 
hai. Ruk'oo rakaat se hi bana hai. Ye taqseem Hajaaj Bin Yousuf ke 
zamane mein ya'ni tabayeen ke daur mein hui hai. Lekin aisa nazar aata 
hai ke ye taqseem badi mehnat se mu'ani par ghaur karte hue ki gayi hai 
ke kisi muqaam par ek mazmoon mukamil hogaya aur dusra mazmoon 
shuru horaha hai to wahan agar ruk'oo kar liya jaaye to baat tootegi nahi. 
Agarche, hamare haan aam taur par aa'ima-e-masajid padhe likhe log 
nahi hote, arbi zubaan se waqif nahi hote, lehaza aksar aisi takleefdah 
surt-e-haal paida hoti hai ke wo aisi jagah par ruk'oo kar dete hain jahan 
kalaam ka rabt munqata hojaata hai. Phir agli rakaat mein wahan se 
shuru karte hain jahan se baat manwi etebaar se bahut hi giran guzarti 
hai. Rukuaon ki taqseem bila umoom bahut umdah hai, lekin channd ek 
muqamaat par aisa mahsoos hota hai ke agar ye aayat yahan se hatakar 
ruk'oo ma-qabl mein shaamil ki gayi hoti ya ruk'oo ka nishaan is aayat 
se pehle hota to mu'ani aur mafhoom ke etebaar se behtar hota. Bahr- 
e-haal aksar-o-beshtar rukuaon ki taqseem manwi etebaar se sahi hai jo 
badi mehnat se gehrayi mein ghaur kar ke ki gayi hai. 

Iske alawa ek taqseem paraon ki shakal mein hai. Ye taqseem to 
aur bhi ba'ad ke zamane ki hai aur badi bhondi taqseem hai, isliye ke 

is mein surataon ki faslein todh di gayi hain. Aisa mehsoos hota hai ke 
jab musalmaan ka josh-e-imaan kam hua aur logaon ne mamool banana 
chaha ke har mahine mein ek martaba Qur'an khatam karlein tab unko 
zaroorat pesh aayi ke isko tees (30) hissaon mein taqseem kiya jaaye. 
Is maqsad ke liye kisi ne ghaliban ye harkat ki ke uske paas jo musahif 
maujood tha us ne iske saffein ginkar (30) tees par taqseem karne ki 
koshish ki is tarah jahan bhi saffa kat gaya wahan nishaan laga diya aur 
agla parah shuru hogaya. Is bhondi taqseem ki misaal dekhiye ke Surah 
Al-Hajar ki ek aayat terwein (13) parah mein hai jab ke baaqi poori surat 
14 parah mein hai. Hamare haan jo mus'haf hain in mein aapko yahi 
shakal nazar aayegi. Saudi Arab se jo Qur'an Majeed badi tedaad mein 
shaya hokar poori duniya mein phela hai, ye ab Pakistani aur Hindustani 
musalmaaon ke liye isi andaaz se shaya kiya jaata hai jis se hum manoos 
hain. Albatta ahl-e-Arab ke liye jo Qur'an Majeed shaya kiya jaata hai 
is mein ramooz-e-auqaaf aur alamat-e-zabt bhi mukhtalif hain aur is 
mein 14th chaudwan juzz Surah Al-Hajar se shuru kiya jaata hai. Goya 
wo taqseem jo hamare haan hai is mein inhone ijtehaad se kaam liya hai, 
agarche paraon ki taqseem baaqi rakhi hai. Ba'az dusre Arab mumalik se 
jo Qur'an Majeed shaya hote hain in mein paaraon ka zikr hi nahi hai. 
Is liye ke ye koi mutafiq-e-aaliya cheez nahi hai aur zamana-e-tabayeen 
mein bhi iska koi tazkera nahi hai, ye is se bahut ba'ad ki baat hai. Hazrat 
Abdullah Bin Masood aur Hazrat Imran Ibn-e-Haseen $$5 se marwi 
mutafiq-e-aaliya hadees hai ke Rasool Allah (W" ne irshaad farmaya: 

naasi qarnii, summal 
laziina yaluunahum, summal laziina 
yaluunahum. 

Is hadees ki ro se behtareen adwaarteen hi hain. Daur-e-Sahaba, 
daur-e-Tabayeen phir daur-e-TabaTabayeen. In teen zamanaon ko hum 
ji kehte hai. Baaqi iske ba'ad ka mu'amla hujjat nahi hai, 
iski deen ke andar koi mustaqil aur daymi ehemiyat nahi hai. 

Tarteeb-e-Nazuli aur Tarteeb-e-Mus'haf ka Ikhtelaaf 

Qur'an Hakeem ki tarteeb ke ziman mein pehli baat jo bilkul 
mutafiq-e-aaliya aur har shak-o-shuba se balaa hai wo ye hai ke tarteeb 
nazuli bilkul mukhtalif hai. Aksar-o-beshtar jo suratein ibteda mein 
naazil hui wo aakhir mein darj hain aur hijrat ke ba'ad suratein naazil 
hui hain (Al-Baqarah, Al-e-Imran, An-Nisa, Al-Maidah) inko shuru 

mein rakha gaya hai. To is mein kisi shak-o-shuba ki gunja'ish nahi ke 
tarteeb-e-nazuli aur tarteeb mus'haf mukhtalif hai. 

Jahan tak tarteeb-e-nazuli ka ta'luq hai, is se har taalib-e-ilm 
ko dilchaspi hoti hai jo Qur'an Majeed par ghaur karna chaahta hai. 
Isliye ke tarteeb-e-nazuli ke hawale se Qur'an Hakeem ke mu'ane aur 
mafaheem ka ek naya pehlu saamne aata hai. Ek to ye ke ek khaas pas 
manzar ke saath suratein judti hui chali jaati hain. Ibteda mein kya 
halaat the jin mein ye suratein naazil huein, phir halaat ne kya palta 
khaya to agli suratein naazil huein. Chunache, tarteeb-e-nazuli ke 
hawale se Qur'an Hakeem ko muratib kiya jaaye to ek etebaar se wo 
seerat-Al-Nabi iw "ki kitaab banjayegi. Is liye ke aghaaz-e-Wahi ke 
ba'ad se lekar Aap IW" ke inteqal tak wo zamana hai jis mein Qur'an 
naazil hua. Dusre ye ke is poore zamane ke saath Qur'an Majeed ki 
ayaat aur surataon ka jo majmui rabt hai, tarteeb-e-nazuli ki madad se 
ise samajhne aur ghaur-o-fikr karne mein madad milti hai. Pas! Qur'an 
Majeed ke har taalib-e-ilm ko is se dilchaspi hona samajh mein aata 
hai. Chunache, ba'az Sahaba 0ttf ke baare mein riwayaat milti hai ke 
unhone tarteeb-e-nazuli ke etebaar se Qur'an Hakeem ko muratib kiya 
tha. Hazrat Ali ke baare mein ye baat bahut shiddat wa muddat ke 
saath kahi jaati hai ke unhone bhi isko tarteeb-e-nazuli ke etebaar se 
muratib kiya tha, aur awaam ki satah par ye mashhoor hai ke ahl-e- 
tashi isi ko asal aur mustanad Qur'an maante hain aur Hazrat Ali ka 
ye mazhab inke (12th) baarwein imaam ke paas hai, jo ek ghaar mein 
ruh posh hain. Qayamat ke qareeb jab wo zaahir honge tab wo apna ye 
mus'haf ya'ni “Asal Qur'an” lekar aayenge. Goya ahl-e-tashi ye Qur'an 
us waqt tak ke liye hi qubool karte hain. Aam taur par inki taraf yahi 
baat mansoob hai, lekin daur-e-haazir ke ba'az shiya ulama is tasawur 
ke qayel nahi hain. Ek shiya aalim-e-deen Syed Hadi Ali Naqwi ne 
bahut shiddat wa muddat ke saath is tasawur ki nafi ki hai aur kaha hai 
ke “Hum isi Qur'an ko maante hain” yahi asal Qur'an hai aur ise min-o- 
'an mahfooz maante hain. Hamare nazdeek koi aayat is se khaarij nahi 
hui^ur koi shaye bahar se ba'ad mein is mein dakhil nahi hui. Yahi jo 
ijppii Duffatayn, ya'ni jild ke do gutton ke mabeen hai, yahi haqeeqi aur 
asli Qur'an hai”. 

Bahr-e-haal agar Hazrat Ali && ke paas aisa koi mus'haf tha jise 
aapne tarteeb-e-nazuli ke mutabiq muratib kiya tha to is mein koi harj ki 
baat nahi. Ilmi aur tehqeeqi etebaar se Qur'an Hakeem par ghaur-o-fikr 
karne ke liye Qur'an Majeed ke ba'az angrezi tarajim mein bhi tarteeb- 

e-nazuli ke etebaar se surataon ko muratib kar ke tarjuma kiya gaya hai. 
(Muhammad Izzat Darwezat ne bhi apni tafseer “Al-TafseerAl-Hadees” 
mein surataon ko nazuli etebaar se tarteeb diya hai). Ilmi etebaar se is 
mein koi tarteeb nahi lekin asal hajiyattarteeb-e-mus'hafki hai. Ye tarteeb 
tauqeefi hai. Ye Muhammad ffelF ki di hui tarteeb hai aur yahi tarteeb 
luh-e-mahfooz mein hai. Asal Qur'an to wohi hai. Azroye alfaaz Qurani 

Innahuu laqur'aanun Kareem. Fii kitaabim 
13-9^* or | Bal hua qur'aanum Majeed. 
Fii la'uhim mahfooz. “Al-Itqaan fi Uloom-Al-Qur'aan” mein Jalaluddin 
Sayuti 4^ ne bahut hi zor aur takeed ke saath kisi ka ye qaul naqal 
kiya hai ke agar tamaam insaan aur jinn milkar ye koshish karle tab 
bhi tarteeb-e-nazuli par Qur'an ko muratib nahi kiya jasakta. Is liye ke 
is ke baare mein hamare paas mukamil maloomaat nahi hain. Bahut si 
surataon ke andar ba'ad mein naazil hone waali ayaat pehle aagayi hain 
aur shuru mein naazil hone waali ba'ad mein aayi hain. Is etebaar se ek 
ek aayat ke baare mein mu'ayyan karna aur iski tarteeb ke baare mein 
ajma na mumkin hai. Chunache, asal mus'haf wohi hai jo hamare paas 
hai aur iski tarteeb bhi tauqeefi hai jo Muhammad Rasool Allah ffeF ne 
batayi hai. 

Is tarteeb-e-mus'haf ke etebaar se is daur mein surataon ki ek nayi 
grouping ki taraf rehnumayi hui hai. Maulana Hameeduddin Farahi 
ap f ne khaas taur par apni tawajeh ko nazm-e-Qur'an par markhooz 
kiya, ayaat ka baahami rabt talaash kiya. Neez ye ke ayaaton ki wo kaunsi 
qadar mushtarik hai jis ki bina par inko surataon mein jama kiya gaya. 
Phir ye ke har surat ka ek umood aur markazi mazmoon hai, bazahir 
ayaat ghair marboot nazar aati hain lekin darhaqeeqat unke maabeen 
ek muntaqi rabt maujood hai aur har aayat is surat ke umood ke saath 
marboot hai. Mazeed ye ke suratein jodaon ki shakal mein hain. In 
cheezaon par Maulana Farahi ne zyada tawajeh ki. Maulana Islahi 
saheb ne is baat ko mazeed aage badhaya hai. 

Is ziman mein ek ishtebah paida hosakta hai jise rafa kardena 
zaroori hai ke Qur'an Majeed ka ye pehlu is zamane mein kyun saamne 
aaya aur is se pehle is par ghaur kyun nahi hosaka? Kya hamare aslaaf 
Qur'an Majeed par tadabbur ka haq adaa nahi karte the? Is ishtebah ko 
apne zehan mein na aane dein, is liye ke Qur'an Majeed ki shaan ye hai 
ke is ke aja'ib kabhi khatam nahi honge. Huzoor iW" ka apna qaul hai: 

Laa tanqazii aja'ibuhu. Agar koi shakhs ye samjhta hai ke 


maknuun, aur : 

kisi khaas daur ke muhaddiseen, muhaqqiqeen, mufassireen-e-Qur'an 
Majeed ke ilm ka ba-tamaam wa kamaal ehata kar chuke to wo sakht 
ghalti par hain. Agar aisa hota to ye Qur'an Majeed par bhi ta,un hota aur 
khud Huzoor ffetP ke is qaul ki bhi nafi hoti. Ye to jaise jaise zamana aage 
badhega Qur'an Majeed aja'ib, iski hikmatein, iske uloom-o-mu'ariff 
ke naye naye khazane baramad hote rehnge. Chunache, hamara tarz-e- 
amal ye hona chaahiye ke mutala-e-Qur'an ke ba'ad hum ye mehsoos 
karein ke hum ne apni ista,at ke mutabiq isko sikha hai aur ba'ad mein 
aane waale is mein se kuch aur bhi haasil karnege, wo hamesha iske liye 
koshan rehenge, is mein ghaur -o-fikr aur tadabbur karte rehenge aur 
naye naye uloom aur naye naye nakaat is mein se baramad hote rehenge. 
Allah Ta'ala ki hikmat mein yahi zamana is inkeshaaf ke liye mu'ayyan 
tha, aur zaahir baat hai ke hikmat-e-Qur'ani ka jo bhi koi naya pehlu 
daryaft hoga wo kisi insaan hi ke zariye se hoga. Lehaza is ke liye tabiyat 
ke andar bu'ad mehsoos na karein. Bahr-e-haal Maulana Farahi ne 
nazm-e-Qur'an ko apna khusoosi mauzu banaya. Wo tafseer-e-Qur'an 
likhna chaahte the magar likh nahi sake, sirf channd surataon ki tafaseer 
inhone likhi hai. In mein se bhi ba'az na-mukamil hai. Wo ek mufakir 
qism ke insaan the, musanif qism ke insaan nahi the. Mufakir insaan 
musasil ghaur karta rehta hai aur is ke saamne naye naye pehlu aate 
rehte hain. Chunache, inka tasneef-o-ta'leef ka andaaz ye tha ke inhone 
mukhtalif mauzo,aat par file khol rakhe the. Jab koi naya khayal aata to 
kaghaz par likh kar muta'liqa file mein shaamil karlete. Yahi wajah hai 
ke inki aksar tasaneef inki wafaat ke ba'ad kitabi shakal mein shaye hui 
hain, jab ke in ke zamane mein wo sirf files ki shakal mein thi aur kisi 
shaye ke chaapne ki naubat aayi hi nahi. Sonch-o-bichaar ka tasalsil 
inke aakhiri lamhe tak jaari raha. “Muqaddama nizaam Al-Qur'an” 
waqtan inke fikr-o-sonch ki sahi numa'indagi karta hai. Is ziman mein 
inke shagird Rasheed Ameen Ahsan Islahi Sahab ne baat ko aage 
badhaya hai. Nazm-e-Qur'an ke baare mein in hazraat ke natija-e-fikr 
ke channd nikaat mulaheza hon: 

1. Har surat ka ekumood hai, jaise ekhaar ki dori hai aur is mein moti 
puroye hue hain, ye dori dekhne waalaon ko nazar nahi aati, moti 
nazar aate hain, lekin inko baandhne waali shaye to dori hai jis mein 
wo puroye gaye hain. Isi tarah har surat ka ek markazi mazmoon ya 
umood hai jis ke saath is ki tamaam ayaat marboot hain. 

2. Qur'an Majeed ki aksar suratein jodaon ki shakal mein hain aur yun 

keh sakte hain ke ek hi mazmoon ka rukh ek surat mein aajata hai 
aur isi ka dusra rukh is jode ke dusre hisse mein aakar mazmoon ki 
takmeel kardeta hai. Maulana Islahi Sahab ne bhi aisa hi farmaya 
hai. Albatta jahan tak is usool ke intebaaq ka ta'luq hai is mein 
ikhtelaaf ki gunja'ish hai aur jo hazraat mere duroos mein tasalsil 
se shirkat karte rahe hain inhein maloom hain ke mujhe bahut se 
mauqe par Islahi Sahab se ikhtelaaf bhi hai, lekin usoolan ye baat 
durust hai ke Qur'an Majeed ki aksar suratein jodaon ki shakal 
mein hain.Taham ba'az suratein manfarad haisiyat ki maalik hain, 
inka joda is jagah par maujood nahi hai. Agarche, mai ne tehqeeq 
ki hai ke aksar-o-beshtar aisi surataon ke jode bhi mu'anan Qur'an 
mein maujood hain. Maslan Surah Al-Noor tanha aur manfarad 
hai, Surah Al-Ahzaab bhi manfarad aur tanha hai, lekin ye donon 
appas mein joda hai aur in mein joda hone ki nisbat ba-tamaam 
wa kamaal maujood hai. Isi tarah Surah Al-Fateha manfarad hai. 
Wo to is etebaar se hi manfarad hai ke waqyetan is ka ba-tamaam 
wa kamaal joda banna mumkin nahi, wo apni jagah par Qur'an 
Hakeem aur Sab'an minal masaani, hai, lekin Surah 

Al-Naas mein ghaur karein to mu'anan ye surat Surah Al-Fateha 
ka joda banti hai. Isliye ke Surah Al-Fateha mein iste,anat hai 
aur Surah Al-Naas mein iste,azah. Phir Surah Al-Fateha mein 
Allah Ta'ala ke teen shaanein Rab, Maalik, Aala hain aur yahi teen 
shaanein Surah Al-Naas mein bhi hain. 

3. Tilawat ke liye (7) saat manzilaon ke alawa Qur'an Hakeem mein 
surataon ki ek maanwi grouping bhi hai. Is etebaar se bhi surataon 
ke saath group hain aur har group mein Makki aur Madani donaon 
tarah ki suratein shaamil hain. Har group mein ek ya ek se zyada 
Makki suratein aur is ke ba'ad ek ya ek se zayad Madani suratein 
hain. Ek group ki Makki aur Madani surataon mein wohi nisbat 
hai jo ek jode ki do surataon mein hoti hai. Jaise ek mazmoon ki 
takmeel ekjode ki surataon mein hoti hai,ya'ni ekrukh ekfard mein 
aur dusra rukh dusre fard mein, isi tarah har group ka ek markazi 
mazmoon aur umood hai, jiska ek rukh Makki surataon mein aur 
dusra rukh Madani surataon mein aajata hai. Is tarah ghaur-o- 
fikar aur tadabbur ke naye maidaan saamne aarahe hain. Jo insaan 
bhi inka umood mu'ayyan karne mein ghaur-o-fikr karega wo kisi 
natija par pahunchega. Agarche, umood mu'ayyan karne mein 

ikhtelaaf ho sakta hai. Sab se bada group pehla hai jis mein Makki 
surat sirf ek ya'ni Surat Al-Fateha jab ki Madani suratein chaar 
hain jo (6%) sawa cheh paaraon par phaili hui hain, ya'ni Surah 
Al-Baqarah, Al-e-Imran, An-Nisa aur Al-Maidah. Dusra group 
is etebaar se mutawazzan hai ke is mein (2) do suratein Makki 
aur Madani hain. Surah Al-Anaam aur Surah Al-A'raaf Makki 
hain, jabke Surah Al- Anfaal aur Surat At-Tauba Madani hain. 
Teesre group mein Surah Younus se Surah Al-Mominoon tak (14) 
chaudah Makki suratein hain. Ye taqreeban (7) saat paare banjaate 
hain. Is ke ba'ad ek Madani surat hai aur wo surat An-Noor hai. Is 
ke ba'ad chauthe group mein Surah Al-Furqan se Surah Al-Sajdah 
tak makkiyat hai, phir ek Madani Surah Al-Ahzaab hai. Paanchwe 
group mein Surah Saba se Surah Al-Ahqaaf tak makkiyat hai, phir 
(3) teen Madani suratein, Surah Muhammad, Surah Al-Fatah aur 
Surah Al-Hijraat hain. Iske ba'ad chehte group mein phir Surah 
Qaaf se Surah Al-Waqeya tak (7) saat makkiyat hain, jinke ba'ad 
phir dus madniyat hain Surah Al-Hadeed ta Surat At-Tarheem. 
Isi tarah saatwe group mein bhi pehle Makki suratein hain aur 
aakhir mein do Madani suratein. Is tarah ye saat group bante hain. 
Ye group Maulana Islahi Sahab ke muratib kardah hain. In mein 
pehla aur aakhri group is etebaar se aksi nisbat rakhte hain ke 
pehle group mein sirf ek Surah Al-Fateha Makki hai aur (6%) 
sawa cheh paaraon par mushtamil chaar taweel tareen suratein 
Madani hain, jab ke aakhri group mein Surah Al-Mulk se lekar 
poore do paare taqreeban Makkiyat par mushtamil hai, aakhir 
mein sirf do suratein “Ma'uzteen” Madani hain. Yani yahan nisbat 
bilkul aksi hai. Lekin dusra group bhi mutawazzan hai, ya'ni do 
suratein Makki aur do Madani, aur chehta group bhi mutwazzan 
hai ke is mein saat suratein Makki hain (Surah Qaaf se Surah Al- 
Waqeya tak) jab ke dus suratein Madani hain (Surah Al-Hadeed 
se Surah At Tahreem tak) lekin Hajam ke etebaar se taqreeban 
barabar hai. Ye bhi ghaur-o-fikr aur sonch bichaar ka ek mauzu hai 
aur is se bhi Qur'an Majeed ki hikmat wa hidayat aur iske ilm ke 
naye naye goshe saamne aarahe hain. 

Qur'an Hakeem ki surataon ke jode hone ka mu'amla Qur'an 
Majeed mein ba'az jagahaon par to bahut hi numaya hai. 
aakhri do suratein hain jo ta,ooz par mushtamil hai:[Ol|4^i >9*1 (33 
] Qul a'uzu bi-Rabbil falaq, aur Qul a'uzu bi- 

Rabbin Naas. Isi tarah “Do nihayat tabnaak suratein” Surah 

Al-Baqarah aur Al-e-Imran hain. Huzoor ffer ne in donon ko bhi ek 
naam diya jaise aakhri do surataon ko ek naam diya. Isi tarah Surah 
Al-Muzzammil aur Surah Al-Mudassir mein aur Surah Az-Zoha aur 
Surah Al-Nashra mein maanwi rabt hai. Surat At-Tahreem aur Surat 
At-talaaq mein to ye rabt bahut hi numaya hai. Donon surataon ka 
aghaaz bilkul ek jaisa hai: [jClJI joitllHji ^3 Yaa ayyuhan Nabiyyu 
izaa tallaqtumun nisaa'a, aur [c 4 jj| QSd\ UQlli] Yaa ayyuhan 
nabbiyyu lima tuharrimu maa'a ahallallaahu lak. Mazmoon ke andar bhi 
badi gehri munasibat hai. Is ke ba'ad Surah As-SafF aur Surah Al-Juma 
ka joda hai. Surah As-SafF &'&~‘Sabbaha lillaah, se Surah Al-Juma 
Yusabbihu lillaahi , ke laFz se shuru ho rahi hai. Surah As-SafF ki 
markazi aayat jo Rasool Allah ffelF ke maqsad-e-biasat ko mu'ayyan kar 
rahi hai: 


Huwal laziii arsala Rasuulahuu bil 
hudaa wa-diinil haqqi liyuz-hirahuu 
alad diini kullih. (At-Tauba, 23) 




hai, jab ke Surah Al-Juma ki markazi aayat jo Huzoor ffeP ke inqilaab 
ka asaasi minhaaj mu'ayyan kar rahi hai: 


Huwallaziiiba'asafilummiyyiinaRasuulam 
minhum yatluu alayhim 'aayaatihii wa 
yuzakkiihim wa yuallimuhumul kitaaba 
walhikmah. (Al-Juma, 2) 


Uj&)! & $ 3 * 


hai. Bahr-e-haal surataon ka joda hona, surataon ka group ki shakal 
mein hona, in groups ka apna ek umood aur ek markazi mazmoon 
hona aur phir iske do rukh ban jaana jo uski Makkiyat aur Madniyat 
mein aate hain, Qur'an Majeed ke ilm-o-hikmat ke khazaane ke wo 
darwaze hain jo ab khule hain. Is tarah ke darwaze har daur mein khulte 
rahe hain aur ainda bhi khulte rahenge. Chunache, Qur'an Majeed par 
tazkkur aur tadabbur tasalsil ke saath jaari rehna chaahiye. 

Peeche (7) saat manzilon aur saat ahzaab ka zikr ho chuka. Ab 
Makki aur Madani surataon ke saath groups ka Bayaan hua. Ye donon 
qism ke groups do jagah par aakar mil jaate hain. Pehli manzil to Surah 
An-Nisa par khatam hojaati hai aur pehla group Surah Al-Maidah par 
khatam hota hai. Surat At-Tauba par dusri manzil bhi khatam hoti 

hai aur dusra group bhi khatam hota hai. Phir Surah Younus se teesri 
manzil shuru hoti hai aur teesra group bhi shuru hota hai. Isi tarah ek 
muqaam aur hai. Surah Qaaf se aakhri manzil bhi shuru horahi hai aur 
isi se chehta group bhi shuru horaha hai. Surah Qaaf chehte group ki 
pehli Makki surat hai. Ye chehta group Surat At-Tahreem par khatam 
hojaata hai aur aakhri group Surah Al-Mulk se shuru hota hai lekin jo 
manzil Surah Qaaf se shuru hoti hai wo Surah An-Naas tak ek hi hai. 

Ye wo cheezein hain jo maloomaat ke darje mein saamne rahein 
aur zehan mein maujood rahein to insaan jab ghaur karta hai to inke 
hawale se ba'az auqaat hikmat ke bade qeemti moti haath lagte hain. 







Bayaanul Qur'an - 61 -Ta'aruf-e-Qur'an 

BAAB CHAHARUM 
TADWEENEQURAN 

Qur'an Majeed ki tadween ke ziman mein ye baat bilkul wazeh 
hai ke ye Rasool Allah fW" ki hayaat-e-tayyaba mein mukamil hogayi 
thi. Kisi shaer ka diwaan is ki ghazlaon aur qasaid par mushtamil hota 
hai. Qur'an Majeed Allah ka kalaam hai aur is ki bhi tadween hui 
hai. Ye bhi ek diwaan ki shakal mein hai, is ko bhi jama kiya gaya hai. 
Jama-o-tadween-e-Qur'an apni jagah par bahut ahem mauzu hai. Is 
ke baare mein baare mein khaas maloomaat hamare zehnaon mein har 
waqt mastahzar rehni chaahiye, kyun ke aam taur par ahl-e-tasheeh ke 
hawale se hamare haan jo cheezein mashhoor hain (Wallahu Aalam wo 
haqeeqat par mubni hain ya mehaz mukhalifeen ka propaganda hai) in 
ki wajah se logaon ke zehnaon mein shubhaat paida hue hain aur wo 
kaafi bade halqe ke andar phele hain. 

Hamare haan jumah ke khutbe jo muratib kiye gaye hain aur aam 
khateeb padhte hain, in mein bhi aise alfaaz aagaye hain jo bahut bade 
bade mughilaton ki bunyaad ban gaye hain. Hosakta hai kisi dushman- 
e-islam ne, kisi batini ne, kisi ghaali qism ke raafzi ne ye alfaaz shaamil 
kardiye ho. Bazahir tareef horahi hai magar haqeeqat mein tanqees 
horahi hai aur deen ki jadd kaati jarahi hai. Iski misaal bhi isi tadween 
ke zeil mein aayegi. 

Qur'an Hakeem ki tadween teen marahel mein mukamil hui. Pehli 
tadween Rasool Allah ki hayaat-e-tayyaba mein hogayi thi, lekin 
wo tadween is shakal mein thi ke suratein mu'ayyan hogayi, surataon ki 
tarteeb mu'ayyan hogayi. Kitaabi shakal mein Qur'an Majeed Huzoor iW" 
ki hayaat-e-tayyaba mein maujood nahi tha. Logaon ke paas mukhtalif 
hissaon mein likha hua Qur'an tha. Log oont ke shaane haddi (jo kaafi 
chaudi hoti hai) par likhte the ya kolhe ki haddi par likha jaata tha. Oont 
ki phasliyan (ribs) bhi badi chaudi hoti hain, ye bi is maqsad ke liye istemal 
hoti thi. Kagaz is zamane mein kahan tha, kapda zyada dastiyaab tha, 
lehaza kapde par bhi likha jaata tha. Isi tarah chote chote patharaon par bhi 
ayaat likh lete the. Yaad rahe ke Qur'an Majeed ki asal haisiyat“Qaul”ki hai: 

qji-y <Q] Innahuu la-qaulu Rasuulin Kareem, na to ye Huzoor 
l Mr ko likhi hui shakal mein diya gaya na Huzoor iW" ne likhi hui shakal 
mein ummat ko diya. Huzoor fW" ko bhi ye padhaya gaya. Azroye Alfaaz 

Qur'ani: [$ (jLo SoSanuqri'ukafalaatansaa, “Hum aapkopadhayenge 
phir aap bhoolenge nahi”. Ye awwalan qaul-e-Jibrail®' phir qaul-e- 
Muhammad iUlP ban kar logaon ke saamne aaya. Jibrael se huzoor 
(W" ne suna, Huzoor iW" se Sahaba fM ne suna. Chunache, asal mein to 
Qur'an padhi jaane waali shaye hai. Lekin jaise jaise Qur'an naazil hota 
Aap ise likhwa bhi lete. Ba'az Sahaba-e-Kiraam dfe kitaabat-e-Wahi ki 
zimmedari par mamoor the. Aur Huzoor ftSf ne is baat ka hukm bhi de 
diya ta ke Laa takbuuu ’anniighayralqur’aan, “Meri taraf 

sesiwaye Qur'an ke kuch na likho”. 


Ahadees ko likhne se Huzoor (M!P ne manaa farma diya tha ta'ake kahin 
Allah aur Rasool ffeP ka kalaam gadmad na hojaaye, sirf Qur'an Majeed ko 
hi likhne ka hukm diya. Lekin asal Qur'an Allah Ta'ala ne Huzoor ffelP ke 
seene mein jama kiya aur Muhammad Rasool Allah fM!P ne Sahaba ©IP ke 
seenaon mein jama kardiya. Wo qaul se qaul ki shakal mein gaya hai, logaon 
ne Huzoor fiSiP ke zahn-e-Mubarak se seekha hai. Behr-e-haal Rasool Allah 
f£nP ke daur mein likha hua Qur'an bhi tha lekin kitaabi shakal mein jama 
shuda nahi tha. Jama shuda mein sirf seenaon mein tha, huffaz ko yaad tha. 
Inhein yaad tha ke Qur'an is tarteeb ke saath hai. Is ke liye sab se badi daleel 
ye hai ke sahi riwayaat ke mutabiq har Ramzan Al-Mubarak mein jitna 
Qur'an us waqt naazil ho chuka hota tha, Huzoor ffetP aur Hazrat Jibrael 
$$ iska daur karte the, jaise ke hamare haan ramzan ke aane se pehle huffaz 
daur karte hain, ek hafiz sunata hai, dusra sunta hai ta'ake taraweeh mein 
sunaane ke liye taaza hojaaye. To Ramzan Al-Mubarak mein Huzoor ffetP 
aur Hazrat Jibrael muzakerah karte the, Qur'an Majeed ka daur hota 
tha. Aap ffeP ki zindagi ke aakhri Ramzan mein Aap IW" ne Hazrat Jibrael 
PJf se Qur'an Majeed ka do martaba mukammal daur kiya. Chunache, 
jahan tak hafeza mein aur seene mein Qur'an ka madwwan hojaana hai wo 
to Nabi Akram ffeP ki hayaat-e-tayyaba ke dauraan mukammal hogaya tha. 


Tadween-e-Qur'an ka dusra marhala Hazrat Abu Bakar $$5 ke ahd- 
e-khilafat mein aaya jab murattadeen aur maaneyeen-e-zakaat se jungein 
hui. Jung-e-Yamama mein to bahut badi tedaad mein Sahaba dfe shaheed 
hue. Ye badi khoonrez jung thi aur is mein kaseer tedaad mein haafiz- 
e-Qur'an shaheed hogaye to tashwish paida hui aur ye khayal aaya ke is 
Qur'an ko ab kitaabi shakal mein jama karlena chaahiye. Ye khayal sab se 
pehle Hazrat Omer $$5 ke dil mein aaya. Phir Hazrat Omer ^ ne ye baat 
Hazrat Abu Bakar $$ se kahi to wo bade matarddad hue ke mai wo kaam 

kaise karoon jo Huzoor fMb ne nahi kiya? Lekin Hazrat Omer israar 
karte rahe aur rafta rafta Hazrat Abu Bakar ko bhi is par anshara-e- 
sadar hogaya. Unhone Hazrat Omer •/$! se kaha ke ab tumhari is baat ke 
liye Allah ne mere seene ko kushadah kardiya hai. Is ke ba'ad ye zimmedari 
Hazrat Zaid Bin Sabit 1^ par daali gayi jo Huzoor fab ke zamane mein 
kaatib-e-Wahi the. Aap fab ke channd khaas Sahaba jo Kitaabat-e-Wahi 
par mamoor the, in mein Hazrat Zaid Bin Sabit bahut maroof the. In se 
Hazrat Abu Bakar ne farmaya ke turn ye kaam karo aur inke saath kuch 
aur Sahaba ki ek committee tashkeel de di. Wo bhi pehle bahut mutaraddad 
rahe. Inki daleel bhi ye thi ke jo kaam Huzoor ffeib ne nahi kiya wo mai 
kaisa karoon! Alawa azeen ye to pahaad jaisi zimmedari hai, ye mai kaise 
uthaon! Lekin jab Hazraat Abu Bakar aur Omer donon ka israar hua to 
inka bhi seena khul gaya. Phir jin Sahaba fife ke paas Qur'an Hakeem ka jo 
hissa bhi likhi hui shakal mein tha in se liya gaya aur mukhtalif shahadaton 
aur huffaaz ki madad se ahd-e-siddiqi mein Qur'an paak ko ek kitaab ki 
shakal mein muratib karliya gaya. Yaad rahe ke ek kitaab ki shakal mein bhi 
Qur'an Majeed ki tadween Rasool ffeb ke inteqal ke do saal ke andar andar 
mukammil hogayi. Hazrat Abu Bakar ka ahd-e-khilafat kul 2% sawa 
do baras hai. 

Hazrat Abu Bakar ki majlis-e-shur'a mein ye masail bhi 
zeir-e- ghaur aaya ke Huzoor fa lb ke zamane mein to Qur'an ek jild 
ke mabeen jama nahi kiya gaya, lehaza iska naam kya rakha jaaye! Ek 
tajweez ye aayi ke ise bhi Injeel ka naam diya jaaye. Ek raaye ye di gayi 
ke iska naam “Sifar” ho, isliye ke sifar ka lafz to Taurat ki kitaabon ke liye 
maroof chala aaraha tha, jaise Sifar Ayub ek kitaab thi. To sifar kitaab 
ko kehte hai jiski jama “Asfaar’hai aur ye lafz Qur'an mein bhi aaya hai. 
Sifar ka lafzi matlab hai roshni dene waali. Phir Hazrat Abdullah Bin 
Masood bis? ne tajweez pesh ki ke iska naam “Mus'haf” hona chaahiye. 
Unhone kaha ke mera aana jaana Habsha hota hai wahan ke logaon ke 
paas ek kitaab hai aur wo ise mus'haf kehte hain. Ab “Mus'haf” ke lafz 
par itefaq wa ajma hogaya. Chunache, Qur'an ke liye Hazrat Abu Bakar 
ke ahd-e-khilafat mein Hazrat Abdullah Bin Masood $$ ki tajweez 
par mus'haf naam rakha gaya aur is par logaon ka ajma hua. Tadween- 
e-Qur'an ka ye dusra marhala hai. 

Qur'an Hakeem ki tilawat ke ziman mein ek mu'amla chala aaraha 
tha, jaisa ke hadees mein aata hai ke Qur'an Kareem (7) saat huroof 
par naazil hua tha. Arabaon ki zuban to ek thi lekin boliyan mukhtalif 





Bayaanul Qur'an - 64 -Ta'aruf-e-Qur'an 

thi, alfaaz ke lehje mukhtalif the. To sab logaon ko ijazat di gayi thi ke 
wo apne apne lehje ke andar Qur'an padhliya kare ta'ake sahulat rahe, 
warna badi mushaqqat ki zaroorat thi ke sab log apne lehje badlein. Ye 
wo zamana tha ke inqilaabi jadd-o-jahad ka tempo itna tezz tha ke in 
kaamon ke liye zyada fursat nahi thi ke is ke liye baqaida idaare qayem 
ho, mukhtalif jagahon se log aayein aur apna lehja badal kar Quresh ke 
lehje ke mutabiq karein, Hijazi lehja ikhtiyaar karein. Chunache, ijazat 
di gayi thi ke apne apne lehjon mein padh lein. Mukhtalif lehjon mein 
padhne ke saath kuch lafzi farq bhi aane lage. Hazrat Osman $$ ke 
zamane tak pahunchte pahunchte naubat ye aagayi ke mukhtalif lehjon 
mein lafzi farq ke saath bhi Qur'an padha jaane laga. Koi shakhs Qur'an 
padh raha hota, dusra kehta ke ye ghalat padh raha hai ye yun nahi 
hai, jaise mai padh raha hoon wo sahi hai. Is par is jazbati qaum ke 
andar talwarein nikal aati thi. Andesha hua ke agar is tarah ye baat phail 
gayi to Qur'an ka koi ek text mutafiq-e-aaliya nahi rahega. Ummat ko 
jama karne waali shaye to ye Qur'an hi hai, is mein lafzi farq ke natije 
mein daymi ifteraaq wa inteshaar paida hojayega. Chunche, Hazrat 
Osman $$ ne Sahaba &3 ke mashware se taye kiya ke Qur'an ka ek 
text tayaar kiya jaaye. Is text ke liye lafz “rasm”hai. Rasmul-Khat ka lafz 
hum istemal karte hain. \Alif, Bey, Tey, huroof hain, lekin arbi mein 
likhein jayenge to inka rasmul-khat kuch aur hai, urdu mein likhein 
jaayenge to inki shakal aur hai. Hazrat Osman ne ek rasmul-khat 
aur ek text par Qur'an jama kiya. Inhone bhi ek commitee banayi aur 
is committee ko ye hukm de diya gaya ke tamaam lehjon ko rad kar ke 
Quaresh ke lehje par Qur'an ka text tayar kiya jaaye jo mutafiq-e-aaliya 
text hoga. Chunache, is committee ne badi mehnat shaqqa se is kaam 
ki takmeel ki. Is tarah Qur'an ka rasmul-khat mu'ayyan hogaya aur ek 
mutafiq-e-aaliya text wajood mein aagaya. Rasm-e-osmani ke mutabiq 
Surah Al-Fateha mein likha jaayega, likhne ki shakal ye 

nahi hogi: [Qkdl^jjiAlU]. Ek qiraat mein chunke bhi hai to ko 
bhi padha jasakta hai aur bhi. To ye bahut bada karnama hai 
jo Hazrat Osman $$ ne Sahaba $3 se mashware se sar-anjaam diya 
ke Qur'an ka ek rasmul-khat mu'ayyan hogaya aur musahif Osman $$ 
tayaar hogaye. Ba'az riwayaat ke mutabiq is ki (4) chaar naqool tayaar 
ki gayi, ba'az riwayaat ke mutabiq (5) paanch aur ba'az mein (7) saat 
ka adad bhi milta hai. In mein se ek mus'haf official version ke taur 
par madine mein rakha gaya aur baaqi naqalein Makkah Mukkaramah, 
Damishq, Koofa, Yemen, Behrein aur Basra ko bhej di gayi. In mein se koi 

koi naqal ab bhi maujood hai. Turkey aurTashqand mein wo “Mus'haf-e- 
osmani” maujood hai jo Hazrat Osman ne tayaar karaye the. 

Yahan ekahembaattawajeh talab hai ke hamare haankhutbat-e-juma 
meinba'azkhateebyejumlapadhjaate haim^O^^O^O^j^SHV' 
Jaama'u aayaatilqur'aait, Usmaan Bin Affan Ad>1 . Yahan hum qafiya alfaaz 
jama kar ke suti aahang ke saath ek khaas andaaz paida kiya gaya hai, 
lekin ye alfaaz is qadar ghalat aur itne gumraah kun hain ke is se ye 
tasawur paida hota hai ke ayaat-e-qurania mein sab se pehle Hazrat 
Osman ne jama kiya. Ye baat Qur'an par se aitemaad ko hata dene 
waali hai. Ayaat-e-Qur'ani to Rasool Allah Af ke zamane mein jama 
ho chuki thi, suratein Huzoor fVtA ke zamane mein wajood mein aachuki 
thi, surataon ki tadween hi nahi tarteeb bhi Huzoor fStb ke zamane mein 
amal mein aachuki thi. Kitaabi shakal mein Qur'an Abu Bakar As ke 
zamane mein jama hua. Hazrat Osman AA aur Hazrat Abu Bakar AA ke 
zamane mein (10-15) dus-pandrah saal ka fasal hai. Agar “Jami'ulAyatul 
Quran ”Hazrat Osman 'As ko qaraar diya jaaye to koi shakhs keh sakta 
hai ke Qur'an ki tadween Huzoor ke pandrah ya bees baras ba'ad 
hui hai. Hazrat Osman AiA ka ahd-e-khilafat (12) baarah baras hai aur 
Huzoor fW“ ke inteqal ke 24 chaubees baras ba'ad inka inteqal hua. To is 
tarah Qur'an ke matan (text) ke baare mein shakook wa shubhaat paida 
kiye jasakte hain, jab ke haqeeqat ye hai ke Hazrat Osman AA ayaat- 
e-Qur'ani ke jama karne waale nahi hai balke ummat ko Qur'an ke ek 
text aur rasmul-khat par jama karne waale hain. Isi liye aaj duniya mein 
jo mus'haf maujood hai ye “Mus'haf-e- Osman” kehlata hai. Iska naam 
“Mus'haf Hazrat Abu Bakar A& ne rakha tha aur mus'haf Osman mein 
rasmul-khat aur text mu'ayyan hogaya ke ab Qur'an isi tareeqe se likha 
jaayega aur yahi poori duniya ke andar official text hai. 

Hamare haan aksar-o-beshtar Qur'an paak ki isha,at ke idaare rasm 
Osmani ka poora ehtemaam nahi karte aur is etebaar se in mein rasm ki 
ghaltiyan bhi aajati hain. Isliye ke inke saamne apne apne mufadaat hote 
hain ya'ni kam kharch se zyada nafa haasil karne ki koshish - lekin ab 
Saudi hukumat ne iska ehtemaam kar ke badi neiki kamayi hai. Qur'an 
Majeed ki hifazat ke hawale se ek neiki Misr mein kamayi thi. Jab Israel 
ne qiraat-e-Qur'an Majeed ke andar tahreef kar ke isko aam karne ki 
koshish ki to hukumat-e-Misr ne apni choti ke qarra,a Qari Mahmood 
Khaleel Usri aur Abdul Basit Abdul Samad se poora Qur'an Majeed 





Bayaanul Qur'an - 66 -Ta'aruf-e-Qur'an 

mukhtalif qiraaton mein tilawat karaya aur inke casettes tayaar kar ke 
duniya mein phela diye ke ab goya wo reference ka kaam denge. Inke 
hote hue ab kisi ke liye mumkin nahi hai ke is tarah qiraat ke hawale 
se Qur'an mein koi tahreef kar sake. Isi tarah Saudi Arab ki hukumat 
ne croro rupiya (Crores of rupees) ke kharch se bahut badi foundation 
banayi hai, jiske zeir ehtemaam bade umdah art paper par aalimi miyari 
ki badi umdah jald ke saath laakhaon ki tedaad mein ye Qur'an Majeed 
chaape jaraahe hain,jo Hazrat Osman ke mu'ayyan kardah rasmul- 
khat ke mutabiq hai. 

Behr-e-haal Hazrat Osman “Jama'u aayatal 

Qur'an ’ ki bajaaye Jaama al-ummati alaa rasmin 

wahidin, “ya'ni ummat ko Qur'an Hakeem ke ek rasmul-khat par jama 
karne waale hain. Ye tadween bhi Huzoor (kf ke inteqal 24 chaubees 
baras ke andar mukamil hogayi. Yahi wajah hai ke duniya maanti hai 
aur tamaam mustashraq maante hain ke jitna khaalis matan (pure text) 
Qur'an ka duniya mein maujood hai, kisi dusri kitaab ka maujood nahi 
hai. Ye baat ka misdaaq hai, ya'ni faziliyat to wo 

hai jisko dushman bhi tasleem karne par majboor hojaaye aur ye kisi 
shaye ki haqaniyat ke liye aakhri saboot hota hai. Pas! ye baat poori 
duniya mein musallam hai ke Qur'an Hakeem ka text mahfooz hai 
ya jitna jitna mahfooz text Qur'an ka hai utna kisi aur kitaab ka nahi 
hai. Yani qiraat ke farq bhi record par hain Sab'a qiraat aur Ashrah 
qiraat record par hain, in mein bhi ek ek hurf ka mu'amla madawwan 
hai ke falan qiraat mein ye lafz zabar ke saath padha gaya hai ya zeir 
ke saath. Aur ye tamaam official qiraat hain. Baaqi jahan tak rasmul- 
khat ka ta'luq hai iska text Hazrat Osman ne mu'ayyan kardiya. 
Ummat-e-muslima par ye inka bahut bada ehsaan hai. Qur'an Hakeem 
ki compilation aur iski tadween ke mutaliq ye cheezein zehan mein rehni 
chaahiye. Ye haqa'iq saamne na ho to kuch log zehanon mein shakook 
wa shubahat paida karsakte hain. 

QURAN MAJEED KA MAUZU 


Ab hum agli bahes par aate hain ke Qur'an ka mauzu kya hai. Kya 
Qur'an falsafa ki kitaab hai? Kya science ki kitaab hai? Kya ye geology ya 
physics ki kitaab hai? Kis qism ki kitaab hai? To pehli baat ye samjhiye 
ke Qur'an ka mauzu hai insaan-lekin insaan ki anatomy , is ki physiology 
ya anthropology nahi, balke insaan ki hidayat, ye hidayat ka lafz Qur'an 
Majeed ke liye bunyaadi haisiyat rakhta hai. Chunache, dekhiye 
Surah Al-Baqarah ke shuru hi mein farmaya [© Hudal 

lilmuttaqiin,p\\vc iske wast mein irshaad hua: [xwliljij'la] Hudal linnas, 
ya'ni poori nau-e-insaani ke liye hidayat. Surah Younus mein farmaya: 

Hudanw wa rahmatul lilmuminiin. Surah Luqman 
mein farmaya: [■£ 3ij Ju»] Hudanw wa rahmatal lilmuhsiniin. 


Surah Al-Baqarah (aayat 97) aur Surah An-Namal (aayat 2) mein 
Hudanw wa bushraa lilmuminiin. Jab ke Surah Al- 
e-Imran mein Hudanw wa mau'izatulHImuttaqiin, 

aur Surah Al-Maidah mein [® 'd&t-y3AHudanw wa mau'izatul 

t * 

HI muttaqiin , ke alfaaz aaye. Maloom hua ke "i£0©6" Huda ka lafz Qur'an 
Hakeem ke liye kasrat ke saath aaya hai. Phir ye sirf nakrah nahi, "Q|" 
Al ke saath mu'arifa bankar bhi kayi jagah aaya hai. (3) Teen martaba to 
is aayat-e-mubarika mein aaya jo Rasool Allah iw" ke maqsad-e-biasat 
ko bayaan karti hai: 


Huwallaziii arsalarasuuluhuubilhudaa 
wa diinil haqqi liyuzhirahuu aladiini 
kullih. (At-Tauba 33,Al-Fatah 28, As-Saff9) 

"(j3 J&" Huda nakrah tha, i^$d^\Alhuda ma'arufa hogaya. Yani hidayat- 
e-kamila, hidayat-e-tamma, hidayat-e-abda. Isi tarah Surah Al-Najam mein 
farmaya: Walaqad jaa'ahum mir rabbihimul hudaa. 

Surah Al-Jinn ka aghaaz jinnat ki ek jamaat ke is qaul 
Inna sami'inaa qur'aanan ajaba, se hota hai. Aage chal kar alfaaz aate hain: 
['A 10 bis] (Al-Jinn: 13) goya Surah Al-Jinn ne mu'ayyan kiya ke " 

Qur'anan ajaba aur "(iYijJI" Al-Huda'a mutradif aflaaz hain. Surah 
Bani Israel aur Surah Al-Kahaf mein aaya hai: [A-P 
Wamaa mana'an naasa any yuuminuu izjaa'ahumul huda'a. (Bani Israel: 94, 
Al-Kahaf:55). "Kya shaye hai jo logaon ko Imaan laane se rokti hai jab ke unke 
paas alhuda aaya hai?"T\x goya Qur'an ka mauzu hai insaan ki hidayat. 


t)1 tPlfll 

Ab ye baat zehan mein rakhiye ke insaan ke ilm ke do goshe hain, 
ilmi Jns^an dojii^saon pneipjnunqasam hai. (Mashhoor kahawat hai 

Al'ilmu 'ilmaani: 'ilmul abdaani wa 
'ilmul adyaan , ek hissa hai maadi duniya (Physical World) ka ilm, maadi 
haqa'iq ka ilm, jo hawaas ke zariye se haasil hota hai. Dekhnam sunna, 
soonghna chakna, choona, hamare hawaasi khamsa hain. Ye tamaam 
salahyatein hain jin se kuch maloomaat haasil hoti hain aur aqal ka 
computer inko process karta hai, in se nata'ij nikalta hai aur inhein store 
karleta hai. Phir hawaas ke zariye se mazeed koi maloomaat haasil hoti 
hain to ab inko bhi wo process kar ke apne sabeqa “ Memory Store” ke 
saath ahang kar ke aur natija akhaz karta hai. Is tarah rafta rafta insaan 
ka ye ilm badhta chala jaaraha hai aur hum nahi kehsakte ke ye abhi aur 
kahan takjaayega. 

Aaj se 100 sau saal pehle bhi insaan tasawur nahi kar sakta tha ke 
insaani ilm wahan pahunch jaayega jahan aaj pahunch chuka hai. Ye 
ilm bil-hawaas wal aqal hai aur is ilm ka Wahi se koi ta'luq nahi hai. 
Is ka ta'luq is ilm-e-asmaa se hai jo bilkul shuru mein Hazrat Aadam 
mein wadi'at kardiya gaya tha aur yahi duniya mein sarbulandi ki 
buniyaad hai. 


Ilm-e-insaani ke do goshaon ke ziman mein Surah Al-Baqarah 
chautha ruku bahut ahem hai. Ilmul asma ka zikr iske shuru mein hai. Jab 
AllahTa'ala ne farsihton se farmaya ke Mai zameen mein ekkhalifabanane 
waala hoon to farishton ki taraf se ye baat istefahaman pesh ki gayi 

Ataj'alu fiiha many yufsidu fiiha wa 
yasfikuddimaa'a, (Aayat: 30) “Kya aap isko zameen mein khalifa banayenge 
jo is mein fasaadphelayega aur khoon reziyan karega?” Fairshton ka ye 
ashkaal is tarah door kiya gaya: [l^-e Wa 'allama 'aadamal 

asma'a kullaha , (Aayat: 31) “Aur Allah ne Aadam ko tamaam naam sikha 
diye”. Ye ilm-e-asma jo Aadam ko diya gaya, yahi hukumat-e-arzi ki 
bunyaad hai. Jo qaum is ilm ke andar taraqqi karegi wohi iqtedar-e-arzi 
ki haqdaar tehregi. Albatta is ruku ke aakhir mein farmaya gaya ke jab 
Hazrat Aadam Pj* se khata hogayi aur shaitaan ke aghwa se mutasir 
hokar Allah Ta'ala ke hukm ke khilaaf hokar Allah Ta'ala ke hukm ki 
khilaf warzi hogayi to unhone Allah Ta'ala ke huzoor tauba ki aur Allah 
Ta'ala ne inki tauba ko qubool karne ka bayein taur elaan kardiya [ 

(Aayat 37) iske ba'ad zikr hai ke jab Aadam 
aur Hawa 0 ko jab hukm diya gaya ke ab zameen mein jaakar raho aur 
wahan ka charge sambhal lo to farmaya: 

Fa immayaatiyannakum minni hudanfaman 
tabiya hudaya falaa khaufun alaihim walaa 
hum yahzanuun. (Al-Baqarah, 38) 




Tarjuma: “To jab bhi meri taraf tumhare paas koi hidayat aaye to jo log 
meri is hidayat kipairwi karenge inke liye kisi khauf aur ranj ka mauqa na 
hoga”. Wo ilm-e-hidayat hai. 


Ye do cheezein bilkul alheda alheda hain. Ilm-e-asma darhaqeeqat 
yun samjhe ke jaise Aadam ki ghutli mein aam ka poora darkht hota hai. 
Wohi ghutli to hai jo aap zameen mein dabaate hain. Phir agar wahan 
pani padhta hai aur zameen mein rawayedgi ki salahiyat bhi hai to wo 
ghutli phategi. Is mein se jo do patte nikalenge wo phallein phulenge, 
parwaan chardhenge to darkht banega. Wo poora darkht aam ki ghutli 
mein bilquwwat (Potentially) maujood tha, albatta ise bilfaal (Actually) 
poora darkht banne mein (3-4) teen-chaar saal lagenge. To is tarah 
poora darkht aam ki ghutli mein bilqaut maujood tha lekin wo Aadam 
ka darkht kayi saal ke andar bilfaal wajood mein aaya,ba,ainaye mu'amla 
kul maadi ka haqa'iq ka hai ke is ziman mein kul Hazrat Aadam 
ke wajood mein bilqaut (Potentially) wadi'at kardiya gaya! Ab iski 
exfoliation horahi hai, wo badhta jaraha hai, barg-o-baar laa raha hai. 
Aur jaisa ke mai ne arz kiya, is ilm ka koi ta'luq asmaani hidayaat se nahi 
hai. Ab ye khudru paudah hai jo badhta chala jaaraha hai, aur maloom 
nahi kahan tak pahunchega. Alama Iqbal ne is ki sahi tabeer ki hai. 


Urooj-e-Aadam khaki se anjum sehmejaate hain 
Keye toota hua taara mah-e- kaamil na banjaaye! 

Alama ki zindagi mein to insaan ne chaand par qadam nahi rakha 
tha, lekin ab insaan chaand par qadam rakh kar aagaya hai. Mazeed ye ke 
ab to genetic engineering apne kamalaat dikha rahi hai. Cloning ke tareeqe 
se haiwanaat paida kiye jarahe hain. Is insaani ilm ke saath agar ilm-e- 
Wahi ya'ni ilm-e-hidayat na ho to ye ilm bajaye khair ke shar ka zariya 
banjata hai. Chunache, aaj ye ilm waqatan shaitaani quwwat ban chuka 
hai halakat ka samaan ban chuka hai, tabaahi ka zariya ban chuka hai. 

[ ISlI] Fa imma yaatiyannakum minni hudan, ne Hazrat 

Aadam se lekar Hazrat Muhammad Rasool Allah fMlF tak artaqayi 
marhala taye kiye. Jaise jaise Nau-e-insaani shahoor ki manzilein 
taye karti gayi, Allah Ta'ala ki taraf se hidayat mein bhi izaafa hota 
gaya, ta ‘an ke ye ilmi hidayat Qur'an Hakeem mein aakar Al- 

Huda'a (Final Guidance) ki surat mein mukammil hogaya. Is hidayat 
mein jo irtiqa hua ise bhi aap samajh lijiye. Pehli kitaabein jo naazil 
hui in mein bhi huddan to thi Surah Al-Maidah mein irshaad hua : 


Innaa anzalnat tauraata fiiha hudanw wa 


noor, (Aayat 44) “Flumne Taurat naazil ki thi, is mein hidayat bhi thi noor 
bhi tha” isi ruku mein (Surah Al-Maidah ka saatwa ruku) Injeel ki 
baare mein farmaya: Fiihi hudanw wan noor, (Aayat: 46) 

“Is mein bhi hidayat bhi thi noor bhi tha". Lekin ye hidayat aur noor 
darja ba darja taraqi karta raha hai, yahan tak ke Qur'an mein aakar ye 
kaamil hua hai aur w Al-Huda'a bangaya hai. Ab ye huddan nahi 
"(jiqJt" Al-Huda'a hai, ya'ni hidayat-e-tamma'a. 


Iski wajah kya hai? Dekhiye ek bachche ko agar aap ta'leem dena 
chaahte ho to iski zehni satah ko malhooz rakhe baghair nahi desakte. 
Aap primary mein zair-e-ta'leem kisi bachche ke liye chahein Ph.D 
ustaad rakh dein lekin wo ustaad bachche ki zehni istedaat ki munasibat 
se ise ta'leem de sakega. Bachcha rafta rafta aage badhega. Yahan tak ke 
jab wo apni aqal aur shahoor ki poori shiddat, quwwat aur baloghat ko 
pahunch jaayega tab ise aakhri ilm padhaya jaayega. Pehle wo taareeq 
padh raha tha, ab falsafa-e-taareeq padhega. Is hawale se Allah Ta'ala 
ne apni hidayat tadreej ke saath utaari hai. Taurat mein sirf ehkaam 
hain, hikrnat hai hi nahi, jab ke Injeel mein hikmat hai, ehkaam hai hi 
nahi. Donaon cheezein milkar ek baat ko mukamil karti hain. Taurat 
mein sirf ehkaam hain. Jaise aap bachche ko bata dete hain ke bhai 
khaane peene se rozah toot jaata hai, roze ka matlab ye hai ke ab din 
bhar khaana peena kuch nahi hai. Chaahe bachcha abhi (6-7) cheh-saat 
saal ka hai, wo ye baat samajh leta hai. Is tarah ise ehkaam to de diye 
jaayenge ke ye karo, ye Do,s hain ye Dont,s hain. 

Chunache, Taurat mein ehkaam-e-ashrah (The Ten 
Commandments) de diye gaye, lekin abhi inki hikmat nahi batayi gayi. 
Isliye ke abhi hikmat ka tahamul insaan ke liye mumkin nahi tha. Abhi 
nau-e-insaani ka ahad-e-tafuliyat tha. Yun samjhe ke wo aaj se (3500) 
saadhe teen hazaar saal qabal ka insaan tha. Taurat (1400) chaudah sau 
qabal maseeh mein Hazrat Moosa $$ ko di gayi. Is ke (1400) chaudah 
sau saal ba'ad Hazrat Esa $$ ko Injeel di gayi jis mein sirf hikmat hai, 
ehkaam hai hi nahi. Lekin aaj se (2000) do hazaar saal pehle Hazrat 
Maseeh ke ye alfaaz Injeel mein maujood hain (ab bhi maujood 

hain) ke Aap $$ ne apne hawarein se farmaya tha: “Mujhe turn se aur bhi 
bahut si baatein kehni thi, magar abhi turn inka tahamul nahi kar sakoge, 
jab wo faarqaleet aayega to tumhein sab kuch batayega”. Ye Muhammad 
Rasool Allah fSu ki peshen goyi thi. Hazrat Maseeh $$e ne farmaya ke 
abhi turn tahamul nahi karsakte. Goya tumhari zehni baloghat ke liye 
(600) cheh sau baras mazeed darkaar hain. Chunache, Alhuda Qur'an 
Hakeem mein aakar mukamil hua hai. 


Qur'an Majeed jo hidayat deta hai is ke bhi do hisse hain. Ek 
fikr-o- nazar ki hidayat hai, jis ka unwaan “Imaan” hai. Is ka mauzu 
wohi hai wo falsafe ka hai. Yani kayenat ki haqeeqat kya hai, zindagi ki 
haqeeqat kya hai, zindagi ka maal kya hai, is ka aghaaz kya hai, anjaam 
kya hai, sahi kya hai, ghalat kya hai, khair kya hai, shar kya hai, ilm 
kya hai? Qur'an Majeed ka dusra mauzu hidayat-e-amali hai, infaradi 
satah par bhi aur ijtemayi satah par bhi. Ye awamir wa nawahi aur halaal 
wa haraam ke ehkaam par mushtamil hai. Phir is mein maashi wa 
mu'ashrati ehkaam bhi hain. Ye hidayat-e-fikr-o-nazar aur hidayat-e- 
fa'al-o-amal (infaradi wa ijtemayi) Qur'an Hakeem ka mauzu hai. 

Is ziman mein ye baat note karlijiye ke science aur technology Qur'an 
Hakeem ka mauzu nahi hain, Qur'an Majeed kitaab-e-hidayat hai, 
science ki kitaab nahi hai, albatta is mein scienci uloom ki taraf ishaare 
maujood hain aur inke hawale maujood hain. Qur'an Majeed kayenaati 
haqa'iq ko ayaat-e-ilaahiya qaraar deta hai. Surah Al-Baqarah ki aayat 
164 mulaheza kijiye, jise mai “Aayatul aayaat” qaraar deta hoon: 


Inna fii khalqis samaawaati wal arzi Jpl j Mo *- 1 3 ol 

wakhtilaafil laili wan nahaari wal Q,, , = . , ,, .M, , 

fulkil latii tajfii fil bahri bimaa yanfa'un ' 3 j}4^ 3 

naasa wama'a anzalal laahu minus o-? Oj-’I O 03 

samaa'i mim maa'in fa'ahyaa bihil arza 
ba'ad mautihaa wabassa fiiha min kulli 
da'abbatinw wa tasriijir riyaahi was 
sahaabil musakh-khari bainas samaa'i 

wal arzi la'aayaatil liqauminy y'aqiluun. (Al-Baqarah, 164) 

Tarjuma: “Yaqeenan asmaanon aur zameen ki saakhat mein, raat aur din 
ke peek am ek dusre ke ba'ad aane mein , un kashtiyon mein jo insaan ke nafa 
ki cheezein liye hue daryaon aur samundaron mein chaltiphirti hain, barish 

ke uspani mein jise Allah upar se barsata hai, phir is ke zariye se murdah 
zameen ko zindagi bakhshta hai aur (Apne isi intezam ki badaulat) zameen 
mein harqism kijaandaar makhlooqphailata hai , hawaon ki gar dish mein , 
aur un badalon mein jo asmaan aur zameen ke darmiyaan tab'e farmaan 
banakar rakhe gaye hain, in logaon ke liye beshumaar nishaniyan hainjo 
aqal se kaam lete hain”. 

Ye sab Allah ki nishaniyan hain. In mein Allah ki qudrat, Allah 
ki azmath, Allah ka ilm-e-kaamil, Allah ki hikmat-e-baaligha sab 
kuch shaamil hai. To ye jo mazahir-e-zabe'e (Physical Phenomena) 
hain, Qur'an Hakeem inka jabaja hawala deta hai, ba'az kayenati 
haqa'iq wo hain jinka ta'luq falkiyaat (Astronomy) se hai. Farmaya [ 
Wa kullun fii falakiny yasbahuun, (Yaseen 40), ya'ni 
ye tamaam ajar am -e-samawiya apne apne madaar mein teer rahe hain. 
Maloom hua har shaye harkat mein hai. Insaan par ek daur aisa guzra 
hai jab wo ye samajhta tha ke zameen saakin hai aur suraj is ke gird 
harkat karraha hai. Phir ek daur aaya jis mein kaha gaya ke nahi, suraj 
saakin hai, zameen harkat karti hai, zameen suraj ke gird chakkar lagati 
hai, aur aaj hammein maloom hua ke har shaye harkat mein hai. Suraj 
ka bhi apna ek madaar hai, is mein wo apne poore kumbe samait harkat 
kar raha hai. Ye nizam-e-shamsi iska kunba hai, is poore kumbe ko lekar 
wo bhi ek midaar mein harkat kar raha hai. To maloom hua ke alfaaz- 
e-Qur'ani: Wa kullun fii falakiny yasbahuun, (Yaseen 

40), mein kullun ka lafz jis tarah manqah aur mabrahan hokar, jis shaan 
ke saath aaj huweda hua hai, aaj se pehle insaan ko maloom nahi tha. 
Qur'an Majeed mein kayenati muzahir ke baare mein jo baat kahi gayi 
hai wo kabhi ghalat nahi hosakti. Ye wo haqeeqat hai jo is daur mein 
aakar poori tarah wazeh hui hai. 

Doctor Morris Bukai ek Fransci surgeon the. Inhone Qur'an 
aur Bible donaon ka taqaabli muta,ala kiya. Wazeh rahe ke Bible se 
muraad ahadnama qadeem (Old Testament) aur ahadnama jadeed (New 
Testament) donaon hain. Taqaabli muta,ala ke ba'ad wo is nateeja par 
pahunche ke poore Qur'an mein koi ek lafz bhi aisa nahi hai jise hamare 
scienci inkeshafaat mein se kisi ne ghalat sabit kiya ho, jab ke Taurat 
mein beshumaar cheezein aisi hain ke science inhein ghalat saabit kar 
chuki hai. Is par inhone 250 safhaat ki kitaab tehreer ki: “The Bible 

The Qur'an and Science”. Sawal paida hota hai ke taurat bhi to Allah ki 
kitaab hai, phir is mein aisi cheezein kyun aagayein jo scienci haqa'iq ke 
khilaaf hain. Is ka jawab ye hai ke asal Taurat cheti sadi qabal Maseeh 
hi mein gum hogayi thi jab bakht-e-nasar ke haathon Yaroshalam ki 
tabaahi hui thi. Is ke (150) dedh sau baras ba'ad kuch logaon ne Taurat 
ko yadaashtaon se murattab kiya. Lehaza us waqt insaani ilm ki jo satah 
thi is ke etebaraat se tawilaat Taurat mein shaamil hogaye, kyun ke 
insaan to apni zehni satah ke mutabiq hi soch sakta hai. Taurat mein 
tahreef hone ki wajah se is mein aisi cheezein dar ayein jo science ki rou 
se ghalat saabit huein. Albatta Qur'an mein aisi koi taweel nahi hui aur 
iski hifazat ka Allah Ta'ala ne khud zimma liya hai. Ye baat badi ahem 
hai. Is ko bade khoobsurat andaaz mein Doctor Rafiuddin marhoom ne 
kaha hai ke kayenat Allah ka fa'al hai. Is ki takhleeq aur is ki tadbeer 
hai, jab ke Qur'an Allah ka qaul hai, aur Allah Ta'ala ka qaul wa amal 
mein tazaad mumkin nahi hai. Kisi insaan ke qaul wa amal mein bhi 
agar koi tazaad ho to wo insaaniyat ki satah se neeche utar jaata hai, 
Allah Ta'ala ke qaul wa amal mein tazaad mumkin nahi hai. Kisi insaan 
ke qaul wa amal mein bhi tazaad kaise hosakta hai? Haan ye hosakta 
hai ke ek daur mein insaanon ne baat samjhi na ho, unka zehan wahan 
tak pahuncha na ho, inki maloomaat ka da'ira abhi is had tak ho ke in 
haqa'iq tak na pahuncha jasake. Lekin jaise jaise waqt aayega mazeed 
haqa'iq munkashif honge aur ye baat zyada se zyada wazeh had tak 
rasayi haasil karne ke ahel nahi tha. Surah Haa Meem Sajdah ki aakhri 
se pehli aayat zehan mein rakhiye: 


Sanuriihim 'aayaatinaa fil afaaqi wafii anfusihim 
hattaayatabayyan lahum annahulhaqq. (Yaseen, 53) 


< 4^1 


Tarjuma: “Hum inhein dikhate chale jaayenge apni nishaniyan afaaq 
mein bhi aur khud unkijaanon mein bhi,yahan tak keye baatpoori tarah 
nikhar kar unke saamne wazeh hojayegi keye Qur'an hi haq hai”. 

Doctor Keith L. Moore, Canada ke bahut bade Embriologist hain. 
Inki kitaab ilm janain (Embriology) mein sanad maani jaati hai aur 
university ki satah par bataur text book padhayi jaati hai. Inhone Qur'an 
Hakeem ka muta,ala karne ke ba'ad intehayi hairat ka izhaar kiya hai 
ke aaj se (1400) chaudah sau baras qabl jab ke na Microscope maujood 
thi aur na hi dissection hota tha, Qur'an ne ilm janain ke mutaliq jo 

maloomaat di hain wo sahi tareen haqa'iq par mushtamil hain. Doctor 
Mausoof, Surah Al-Muminuun ki ayaat 12 ta 14 ka muta,ala karte hue 
angasht badnadaan hain: 


Wa laqad khalaqnal insaana min 

sulaalatim min tiin. Summa ia'alnaahu ■>, <. =*. * <i«. 

. „. . p 4. £Uk) 

nutfatan hi qaraanm maknn. bumma .,■»*. *,,,*,*,*, .,,*,**,*, , 

7 7 7 ,r. , , /• , 7 / / 5£Ul| LiW "SJalc <UfaSJI 

khalaqnan nutjata alaqatan jakhalaqnal __ , j(3 , ,,,,,, ,,,, 

alaqatamuzghatanfakhalaqnalmuzghata 

’izaaman fakasaunal ’izaama lahman, summa anshaa’naahu khalaqan aakhar. 

(Surah Al-Mominiin, 12-14) 


Tarjuma: “Hum ne insaan ko mitti ke sat se ban ay a, phir ise ek mahfooz 
jagah tapki hui boond mein tabdeelkiya,phir us boondko lothde ki shakaldi, 
phir lothde ko boti banadiya,phir boti ki haddiyan banayein,phir haddiyon 
pargosht chardhaya,phir ise ek dusri hi makhlooq banakar khada kiya”. 

Inka kehna hai ke waqe'i ye hai ke insaani takhleeq ke marahil ki 
is se zyada sahi taabeer mumkin nahi hai. To ye haqeeqat zehan mein 
rakhiye ke agarche, Qur'an Majeed science ki kitaab nahi hai, lekin jin 
scienci haqa'iq ya scienci muzahir (Phenomena) ka Qur'an ne hawala 
diya hai wo yaqeenan haq hai, chaahe ta haal hum inki haqaniyat ko na 
samajh paaye ho. Maslan aaj bhi mujhe nahi maloom ke Qur'an jo “Saat 
asmaan” kehta hai to in se kya muraad hai. Lekin mujhe yaqeen hai ke 
ekwaqt aayega jab insaan samjhega ke “Saat asmaan” ke ye alfaaz theek 
theek is haqeeqat par mantabaq hote hain jo aaj hamare ilm mein aayi 
hain, pehle nahi aayi thi. Albatta jaisa ke mai arz kar chuka hoon, amali 
etebaar se ye nukta bahut ahem hai ke Qur'an science ya technology ki 
kitaab nahi hai aur is hawaale se ek bada muntaqi natija ye nikalta hai ke 
agar hamare islaaf ne apne daur ki maloomaat ki satah par Qur'an ki in 
ayaat ka koi khaas mafhoom mu'ayyan kiya to hamare liye laazim nahi 
hai ke hum is ki pairwi karein. Hum Qur'an mein bayaan kardah scienci 
muzahir ko is scienci taraqi ke hawale se samjheinge jo roz ba roz horahi 
hai. Yahan tak ke aakhri baat arz kar raha hoon ke is mu'amle mein khud 
Muhammad Rasool se bhi agar koi baat manqool ho to wo bhi 
qatayi nahi samhi jaayegi, kyun ke Huzoor fMP ye cheezein sikhaane ke 
liye nahi aaye the. Ye baat agarche, bahut se logaon par saqeel aur giraan 
guzregi lekin sahih tarz-e-amal yahi hoga ke science aur technology ke 
ziman mein agar Huzoor ffer ki koi hadees bhi saamne aajaye to is ko 
bhi hum daleel-e-qatayi nahi samjhenge. 

Is silsile mein tabeer-e-nakhal ka waqeya bahut ahem hai. Aap ko 
maloom hai ke Huzoor ffelP ki paida'ish Makkah ki hai, hijrat tak saari 
zindagi Aap ne wahan guzari, wo waadi-e-Ghairzi Zara hai, jahan koi 
paidawaar, koi zara,at, koi kaasht hoti hi nahi thi, lehaza Aap fW" ko is 
ka koi tajruba sare se tha hi nahi. Haan tijarat ka bharpur tajruba tha 
aur is ke tamaam asraar wa mauz se Aap waqif the. Aap IW" Madina 
tashreef laaye to Aap fW" ne dekha ke khajooron ke silsile mein Ansar-e- 
madina “Tabeer-e-nakhal” ka mu'amla karte the. Khajoor ek aisa pauda 
hai jis ke nar aur maadah phool alhedah alhedah hote hain. Agar iske 
nar aur maadah phoolon ko qareeb le aayein to is ke baraawar hone ka 
imkaan zyada hojaata hai. Ahl-e-Madine ko ye baat tajrube se maloom 
hui thi aur wo is par amal peera the. Madina tashreef awaari par Rasool 
Allah ffelP ne jab ahl-e-Madina ka ye mamool dekha to un se farmaya 
ke agar aap log aisa na karein to kya hai? Aisa na karna shayed tumhare 
haq mein behtar ho. Ye baat Aap fW" ne apne ijtehaad aur fahem ke 
mutabiq is buniyaad par farmayi ke fitrat apni dekh bhaal khud karti 
hai. Allah Ta'ala ne fitrat ka nizaam insaanon par nahi chorda, balke ye 
to khudkaar nizaam hai. Chunache, Aap f&v ne farmaya ke aaplog is 
qudrati nizaam mein dakhal na dein to kya hai? Aap fW" ne roka nahi. 
Lekin zaahir baat hai ke Sahaba-e-Kiraam fSfe ke liye Huzoor fW" ka 
itna kehna bhi goya hukm ke darje mein tha. Inhone is saal wo kaam 
nahi kiya, lekin fasal kam hogayi. Ab wo darte darte, jhijakte jhijakte 
Huzoor iW ki khidmat mein aaye aur arz kiya ke Huzoor! Humne is 
martaba tabeer-e-nakhal nahi ki to fasal kam hui hai. Is par Aap fW* ne 
farmaya: Lpi JsSi) 1 is hadees ka ek ek lafz yaad karlijiye. Aap 

IW" ne farmaya ke ye jo tumhare apne duniyawi aur maadi mu'amlaat 
hain jin ki buniyaad tajrube par hai, ye turn mujh se behtar jaante ho. 
Turn zyada tajrube kaar ho, turn in haqa'iq se zyada waqif ho. Ek dusri 
riwayat mein Rasool Allah ffelP ke ye alfaaz naqal hue hain: 


Tarjuma: “Mai to ek bashar boon. Jab mai tumhein tumhare deen ke baare 
mein koi hukm doon to is se sar taabi na karna , lekin jab tumhein apni raaye 
se koi hukm doon tojaan lo ke Mai ek bashar hi boon" 

Goya Aap fiSu ne wazeh farmaya diya ke Mai ye cheezein sikhaane 
nahi aaya, Mai jo kuch sikhaane aaya hoon wo Mujh se lo! 


a! I v>, 






-Ta'aruf-e-Qur'an 

Is etebaar se ye hadees bunyaadi ehmiyat rakhti hai. Zaahir hai Aap 
ffetT technology sikhaane nahi aaye the. Aap tibb-o-jarahat sikhaane nahi 
aaye the Aap !%& koi science padhaane nahi aaye the. Warna to hum shikwah 
karte ke Aap ftS ne humein atom bomb banana kyun nahi sikhadiya? Jab 
Rasool fMlP ne ye farma diya ke (jS Lii f\jjjj\) to hamare liye ye 
baat aakhri darje mein sanad hai jaise jaise scienci inkeshaaf horahe 
hain, jaise jaise ilm insaani ki exploration horahi hai, waise waise 
haqa'iq-e-fitrat hamari nigaahon ke saamne munkashif horahe hain. 
Jaise aam ki gutli se aam ka poora darkht wajood mein aata hai aise hi 
Hazrat Aadam ke wajood mein ilm bilhawaas aur ilm bil-aqal ka jo 
mechanism rakh diya gaya tha, ye isi ka natija hai ke ilm phail raha hai. 
Is se job hi cheezein hamare saamne aayein in mein kahin rukawat nahi 
hai ke hum salaf ki baat ko lekar baith jaayein ke science khuwah kuch 
bhi kahe hum to islaaf ki baat maanenge. Yahan par is tarz-e-amal ke 
liye koi daleel aur buniyaad nahi. 

Qur'an ka asal mauzu imaan hai. Mawara'a altabiyaati haqa'iq 
aalim -e-ghaib se mutaliq hai, jo hamare aalim-e-mahsusaat se mawaara 
hain,jis ki khabrein haemin sirfWahi se mil sakti hain. Ilm-e-haqeeqat 
jise hum ajmaali taur par imaan kehte hain ye Qur'an ka asal mauzu 
hai, ya'ni hidayat-e-fikri wa amali. Tamaddani maidaan mein, maashi 
wa aqtasaadi aur mu'ashrati maidaan mein ye karo aur ye na karo. Ye 
cheezein khaane peene ki hain, ye cheezein khaane peene ki nahi hain. 
Ye haraam hain,ye najas hain, Ye ilm Huzoor /%$" ne diya hai aur Qur'an 
ka mauzu asal mein yahi hai. Albata Qur'an mein jo scienci reference 
aaye hain, wo ghalat nahi hain, wo laaziman durust hain. 


Insaani ilm ke teen da'iere hain. Ek ilm bilhawaas hai, ye insaani 
ilm ka pehla da'iera hai. Hawaas ke zariye humain maloomaat haasil 
hoti hain, jinhein aaj kal hum sense data kehte hain. Aankh ne dekha, 
kaan ne suna, haath ne is ki paima'ish ki. Is ke ba'ad dusra da'iera ilm 
bil-aqal hai. Aqal sense data ko process karti hai. Is ziman mein istedlaal 
aur istebaat ke usool mu'ayyan kiye gaye hain. Insaan apne hawaas 
khamsa ke zariye ilm haasil karta hai, phir aqal in maloomaat ko process 
karti hai to insaan kisi natije par pahunchta hai. Yun aqal hawaas ki 
mohtaj hui, lekin aqal wa hawaas ke mawaara bhi ek ilm hai jise Shah 
Ismail Shaheed ne ilm bilqalb ka naam diya hai. Aaj ise extra 
sensory perceptions kaha jaraha hai. Ye ilm ka teesra da'iera hai. Is se 

pehle adab mein is ke liye wajdaan (intuition) ka lafz tha. Ye ilm bil- 
qalb darhaqeeqat wo khaas insaani ilm hai jis se aaj ke maadah parast 
waqif nahi hain. Wahi ka ta'luq isi teesre da'iere se hai. Is liye ke Wahi 
ka nuzool qalb par hota hai. Azroye alfaaz Qurani: 


Nazala bihir ruuhul ameen. Alaa qalbika 
litakuuna minal munziriin. (Ash-Shua'ra, 193-194) 


^ 0y> 


Aqal aur hawaas se haasil hone waale uloom mein tamaam 
physical sciences , medical sciences aur technology ke mazameen shaamil 
hain. Insaan ne mukhtalif cheezon ke khuwas maloom kiye, kuch 
tabi'e aur kemyayi tabdeelon ke usool daryaft kiye. Phir in usoolon se 
jo maloomaat haasil hue inko istemal kiya. Is se insaan ki technology 
taraqi karti jaarahi hai aur abhi na maloom kahan tak pahunchegi. 
Ye ek ilm hai jis ka zikr Qur'an Hakeem mein Wa 

'allama 'aadamal asma'a (Al-Baqarah, 3Q ke alfaaz mein kardiya 

gaya. Albatta insaan sirf is ilm par qaan'e nahi raha, is liye ke is se to sirf 
jazwi ilm haasil hota hai, insaan ek ek jazu, qadam baqadam seekhta hai. 
Insaan ki ek talb (urge) hai ke wo mahiyat maloom karna chaahta hai ke 
kayenat ki haqeeqat kya hai? Meri haqeeqat kya hai? Ilm ki haqeeqat, 
khair wa shar ki haqeeqat kya hai? Zaahir baat hai ke aaj se (1000) ek 
hazaar saal qabl ke insaan ki maloomaat (ilm bilhawaas aur ilm bil- 
aqal ke etebaar se) badi mehdood thi, lekin us waqt ke insaan ko bhi is 
cheez ki zaroorat thi ke wo koi raaye qayem kare ke ye kayenat jiska mai 
ek fard hoon, uski haqeeqat kya hai? Meri zindagi ka aghaaz kya hai? 
Mera is ke saath rabt wa ta'luq kya hai? Is safar ki manzil kya hai? Mai 
apni zindagi mein kya karoon, kya na karoon? Kya karna sahi hai kya 
karna ghalat hai? Ye insaan ki zaroorat hai. Lehaza is zaroorat ke tahet 
jab insaan ne sochna shuru kiya to falsafa ka aghaaz hua jo ghuthiyon 
ko suljhana chaahta hai. In guthiyon ko suljhane ke liye phir insaan ne 
aqal ke ghode daudaye, apni mantiq ko istemal kiya. Falsafa ma-baad 
Altaibiyaat, Alhayaat, Akhlaqiyaat aur Nafsiyaat, ye tamaam uloom 
insaani uloom mein se hain. Goya ke ilm bilhawaas aur ilm bil-aqal 
ke natije mein ye do ilm wajood mein aaye. Ek physical science ka ilm 
jiska ta'luq technology se hai, dusra social sciences ka ilm jis mein falsafi, 
sociology, nafsiyaat, akhlaqiyaat, aqtesadiyaat aur siasiyaat waghairah 
shaamil hain. 

Jaan lijiye ke Huddan jiski takmeeli shakal “Al-Huda” Qur'an 
Majeed hai, iska mauzu insaani ilm ka da'iera-e-awwal nahi hai. Ye 
science ki kitaab nahi hai aur na hi science padhane ya technology sikhaane 
aayi hai. Ambiya is liye nahi bheje gaye. Agarche, Qur'an Hakeem mein 
science muzahir ki taraf hawale maujood hai aur wo laaziman durast hai, 
lekin wo Qur'an ka asal mauzu nahi hai. Jaise jaise insaan ke scienci 
ilm mein tadreejan taraqi horahi hai isi tarah in reference ko samjhana 
bhi insaan ke liye mumkin horaha hai. Albatta Qur'an ka asal mauzu 
maa-ba'ad altabiyaat hai. Phir filer wa amal donon ke liye rehnumayi 
daarkaar hai, jaise ke kisi raaste par chalne waale ko “Road signs" ki 
zaroorat hoti hai ke idhar na jaana, idhar khatrah hai, halakat hai. Isi 
tarah insaan ko safr-e-hayaat mein in cautions ki zaroorat hai ke idhar 
khatrah hai, tumhare liye mamnoo hai, ye haraam hai, ye nuqsaandah 
hai, is mein halakat hai, chaahe tumhein halakat nazar nahi aarahi lekin 
turn idhar jaaoge to tumhare liye halakat hai. Darhaqeeqat ye Qur'an ka 
asal mauzu hai. 

BAAB SHASHUM 

FAHM-EQURAN KE USOOL 

Fahm-e-Qur'an ke silisle mein darj zeil unwanaat ki tafheem zaroori hai. 

1. QUR'AN KAREEM KA ASLOOB-E-ISTEDLAAL: 

Qur'an ke taalib-e-ilm ko jaanna chaahiye ke Qur'an ka asloob- 
e-istedlaal mantaqi nahi, fitri hai. Insaan jis falsafe se waqif hai iski 
buniyaad mantiq hai. Chunache, hamare falsafe aur mutakallimeen 
istekharaji mantiq (Deductive Logic) se aatina'a karte rahe hain, jabke 
Qur'an Majeed ne ise sare se ikhtiyaar nahi kiya. Waqti taqaze ke tahat 
hamare matakallimeen ne ise ikhtiyar karne ki koshish ki lekin is se 
koi zyada faidah nahi pahunch paaya. Imaani haqa'iq ko jab istekhraji 
mantiq ke zariye se sabit karne ki koshish ki gayi to yaqeen kam aur 
shak zyada paida hua. Is ziman mein kaant ki baat hurf-e-aakhir ka 
darj a rakhti hai, lehaza Alama Iqbal ne bhi apne khutbaat ka aghaaz 
isi hawale se kiya hai. Kaant ne hatmi taur par sabit kardiya ke ke kisi 
muntaqi daleel se khuda ka wajood sabit nahi kiya jaasakta. Mantiq 
mein Allah ki hasti ke asbaat ke liye ek daleel laayenge to mantiq ki 
dusri daleel ise kaat degi. Jaise loha lohe ko kaat-ta hai isi tarah mantiq, 
mantiq ko kaat degi. Qur'an ne agarche, kahin kahin mantiq ko istemal 
to kiya hai lekin wo bhi muntaqi istelahaat mein nahi. Qur'an Majeed ka 
asloob-e-istedlaal fitri hai aur is ka andaza khitabi hai. Jaise ek khateeb 
jab khutba deta hai to jahan wo aqli dala'il deta hai wahan jazbaat se bhi 
appeal karta hai. Is se is ke khutbe mein gehrayi wa geerayi paida hoti 
hai. Ek lecture mein zyada tar daar-o-madaar mantiq par hota hai. Yani 
aisi daleel jo aqal ko qaa'il karsake. Lekin shola bayaan khateeb insaan 
ke jazbaat ko appeal karta hai. Isko khitabi daleel kaha jaata hai. Yahi 
khitabi andaaz aur istedlaal Qur'an ne istemal kiya hai. 

Insaan ki fitrat mein kuch haqa'iq maujood hain. Qur'an Majeed 
ke pesh nazar in haqa'iq ko ubhaarna maqsood hai. Yani insaan ko 
aamdaah kiya jaaye ke: 

“Apne man mein doob katpajaa suragh-e-zindagi!” 

Aqal aur mantiq ka da'iera to bada mehdood hai. Insaan apne 
andar jhaanke to is ke andar sirf aqal hi nahi hai kuch aur bhi hai. 
Baqaul Alama Iqbal: 

Hai zauq-e-tajalli bhi isi khaak mein panhaan 
Ghaajil! To nara sahib-e-adraak nahi hai! 

Ye jo is ke andar “Koi aur” shaye bhi hai ise appeal karna zaroori 
hai ta'ake insaan fitrat ki buniyaad par apne andar jhaanke aur mehsoos 
kare ke haan ye hai! Taham is ke liye koi muntaqi daleel bhi pesh kardi 
jaaye. To ye noor-e-aala noor hoga. Ye hai darhaqeeqat Qur'an ka 
fitri tarz-e-istedlaal. Ba'az muqamaat par aise maloom hota hai jaise 
Qur'an apne mukhatib ki aankhon mein aakhein daal kar kuch keh 
raha hai aur ise tawajeh dilaraha hai ke zara ghaur karo, socho, apne 
andar jhaanko. Jaise Surah Ibrahim ki aayat 10 mein farmaya gaya: [ 
dli dl)!c|t] Afil laahi shakkun faatiris samaawaati wal 
arz, “Kya Allah ki hasti mein koi shak hai jo aasanianon aur zameen ko 
paida karne waala hai?" Yahan koi muntaqi daleel nahi hain, lekin 
mukhatib ko daraon baini par amadah kiya jaaraha hai ke apne andar 
jhaanko, tumhein apne andar suboot mile ga, tumhein apne andar Allah 
ki hasti ki shahadat milegi. Surah Al-An'aam ki aayat 19 mein irshaad 
hua : A'innakum latash-haduuna 


anna ma'allahi aalihatan ukhraa, “Kya turn waqa'i is baat ki gawahi de 
rahe ho ke Allah ke siwa koi aur alaah bhi hain?” Yaani turn ye baat keh 
to rahe ho, lekin zara socho to sahi kya keh rahe ho? Kya tumhari fitrat 
ise tasleem karti hai? Apne baatin mein jhaanko, kya tumhara dil is ki 
gawahi deta hai? Halanke zaahir hai ke wo to is ke madda'ie the aur 
apne ma'boodan-e-baatil ke liye kat marne ko tayyar the. Is khitaabi 
daleel ke pas manzar main ye haqiqat maujood hai ke turn jaante ho 
ke ye mehaz ek aqeedah (Dogma) hai jo chala aaraha hai, tumhare 
baap, dada ki riwayat hai, is ki haisiyat tumhare nasli etaqadaat (Racial 
Creed) ki hai. Qur'an Majeed dar haqeeqt insaan ki fitrat ke andar jo 
shae muzammir hai isi ko ubhar kar bahar laana chaahta hai. Chunache, 
Qur'an ka asloob-e-eastadlaal muntaqi nahi hai, balke fitri hai. Is ko 
khitaabi andaz kaha jaaye ga. 


2. QUR'AN HAKEEM MEIN MEHKUM AUR 
MUTTESHABAH KI TAQSEEM: 


Surah Al-e-Imraan ki aayat 7 mulahiza kijiye! Irshaad hua: 


Huwal lazii anzala 'alaikal kitaaba 
minhu 'aayaatum muhkamaatun hunna 
ummul kitaabi wa ukhru mutashaabihaat. 


Q4ii;>!a j^\%\ 





Bayaanul Qur'an - 81 -Ta'aruf-e-Qur'an 

Tarjuma: "Wohi hai (Allah) jis ne (Aye Muhammad ffetT ) Aap par kitaab 
naazil ki, is mein se kuch aayaat mehkumaat hain, wohi kitaab ki jadd 
buniyad hain aur doosri mutteshabah hain”. 

Is aayat mein lafz kitaab do daf'a aaya hai, donoan ke mafhoom 
mein bareek sa farq hai. mutteshabah in mu'ani mein ko in ke 
asal mafhoom ko samajhne mein ishtabah hota hai, wo aayaat-e- 
mutteshahbaat hain. Aage farmaya: 


Fa-ammal laziina jii quluuhihim zaighun 
fayattabi’uuna maa tashabaha minhub- 
tighaa'aljitnati wabtighaa'a taa'wiiliih. 




Tarjuma: "To wo logjinke dilaon mein kaji hai wo mutteshabah aayaat 
kepeechepadjaate hain, (in hipar ghaur-o-jikr aur in hi mein khoj kuraid 
mein /age rehte hain). Un ki niyyathi jitna uthaane ki hai, aur wo bhi hain 
jo us ka asal mafhoom jannaa chaahte hain." 


*5) US] Wamaa yalamu tawiilahuu illal laahu, 

Halanke is ke haqeeqi mu'ani wa muraadAllah hijaanta hai. 

War raasikhuuna jil 


ilmi yaquuluuna aamanna bihi, kullum min indi rabbina, "Albattajo log 
ilm mein pukhtagi ke haamil hain wo kehte ham ke hum imaan rakhte 
hain is puri kitaab par (mehkumaat par bhi aur mutteshabihat par bhi), 
ye sub hamare Rabb ki taraf se hain." [© od^lt 1 5 ) 3 ! Q>£= joUyl Wamaa 
yazzakkaru illaa'a uulul albaab, "Lekin nasihat nahi haasil karte magar 
wohi jo hosh mand hain. "Allah Ta'ala humein in aqalmandaon aur hosh 
mandaon mein shaamil kare, Raasikhuunafil 'ilm, mein 

hamara shumaar ho! 


Mehkum aur mutteshabah se muraad kya hai? Jaan lijiye ke 
“mehkum qata'ei”ya'ani wo mehkum jin ke qata'ei hone mein na pehle 
koi shuba hosakta tha na ab hai, na ainda hoga, wo to Qur'an Hakeem 
ke awamir-o-nawahi hain. Ya'ani ye karo, ye na karo, ye halaal hai, 
ye haraam hai, ye jayez hai, ye na-jayez hai, ye pasindidah hai, ye na- 
pasindidah hai, ye Allah ko pasand hai aur ye Allah ko napasand hai! 

Qur'an Hakeem ka amli hissa dar haqeeqat mehkumaat hi par 
mushtamil hai. Yahi wajah hai ke is aayat mein kitaab ka lafz do martabah 

aaya hai. Pehle bahaisiyat majmu'i poore Qur'an ke liye farmaya: 

elite (Jp\ tjjjl >*] Huwal lazii anzala alaikal kitaab, Qur'an 
Majeed ka jo hissa amli hidayaat par mushtamil hai is ke liye bhi lafz 
“ kitaab ” makhsoos hai. Chunache, doosri martabah jo lafz kitaab aaya 
hai: Hunna ummul kitaab, wo isi mafhoom mai hai. 

Jahan koi shaye waajib ki jaati hai wahan J Kutiba, ka lafz aata 
hai. Jaise 



Kutiba alaikumul qitaalu.... kutiba alaikumus siyaamu.... kutiba alaikum 
izaa hazara ahadakumul mautu, namaz ke baare mein farmaya: 

] Innas salaata kanat alal muminiina 
kitaabam mauquuta, yahan kitaab se muraad wo hukm hai jo diya gaya 
hai, to in se mu'ani mein Hunna ummul kitaab, se muraad 

khanoon, shari'at, amli, hidayaat, awamir-o-nawahi hain aur asal mein 
wohi mehkumaat hain. 

Da'imi mutteshabihaat aalim-e-ghaib aur is ke ziman mein aalim- 
e-burzaq, aalim-e-arwah malaika ka aalam aur aalim-e-imsaal waghaira 
hain. Ye dar haqeeqat wo daira hai jo hamari nigahaon se ojhal hai aur 
is ki haqeeqataon ko kamaa haqqah is zindagi mein samajhna muhaal 
aur namumkim hai. Lekin in ka ek ilm diya jaana zaroori tha. Ma-ba'ad 
at-tabi'iyaat imaaniyat ke liye zaroori hai ke is sab ka ek ajmali khaka 
saamne ho. Har insaan ne mama hai, marne ke fauran ba'ad aalim- 
e-burzaq mein ye kuch hona hai, ba;as ba'ad almaut hai, hashr-nashr 
hai, hisaab-kitaab hai, jannat-dozakh hai. In haqeeqataon ka ajmaali 
ilm maujood na ho to bunyaadi zaroorat ke taur par insaan ko jo falsafa 
darkaar hai wo is ko faraham nahi hoga. Lekin in ki haqeeqataon tak 
rasayi is zindagi mein rehte hue hamare liye mumkin nahi, lehaza in ka 
jo ilm diya gaya hai wo aayat-e-mutteshabihaat hain, aur wo daiman 
mutteshabihaat hi rahein gi. Haan jab us aalam mein aankh khule gi to 
asal haqeeqat ma'loom hogi, yahan ma'loom nahi ho sakti. 

Albatta mutteshabihaat ka ek doosra daira hai jo tadrijan 
mutteshabihaat se mehkumaat ki taraf aaraha hai. Wo daira muzahir 
tabi'e (Physical Phenomena) se muta'liq hai. Aaj se hazaar saal pehle 
is ka dairah bahut wasee tha, aaj ye kuch mahdood hua hai, lekin ab 
bhi bahut se haqaiq hum nahi jaante. Saat aasmanaon ki haqeeqat aaj 

tak humein ma'loom nahi hai. Hosakta hai kuch aage chalkar hamara 
material science ka ilm is hadd tak pahunch jaaye ke ma'loom ho ke 
ye hai wo baat jo Qur'an ne saat aasamaaon se muta'liq kahi thi, lekin 
is waqt hamare liye mutteshabihaat mein se hai. Isi tarah ek aayat 
[©6i*V“i4 U® 3 CJ> J= j] Wa kullun fii falakiny yasbahuun, (Yaseen 40), "Har 
shaye apne madaar mein tair rahi hai". is ko pehle insaan nahi samajh 
sakta tha, lekin aaj ye haqeeqt mehkum hokar saamne aagayi hai ke: 

“Lahu Khursheed ka tapke agar zarre ka dil cheerein. ” 

Agar aap nizam shamsi ko dekhein to har cheez harkat mein hai. 
Kehkashan ko dekhein to har shaye harkat mein hai. Kehkashaein 
ek doosre se door bhaag rahi hain, faasla badhta chalra jaaraha hai. 
Ek zarre (atom) ka mushahidah karein to is mein electron aur proton 
harkat mein hain. Goya har shaye harkat mein hai. Aaj se kuch arsa 
qabl ye baat mutteshabihaat mein thi, aaj wo mekummat ke daire mein 
aagayi hai. Chunache, bahut se wo scienci haqaiq jo abhi tak insaan ko 
ma'loom nahi hain aur in ke hawale Qur'an mein hain, wo aaj ke etebaar 
se mutteshabihaat mein shumaar honge lekin insaan ka physical science 
ka ilm aage badhega to wo tadrijan mutteshabihaat ke daire se nikal ke 
mehkumaat ke daire mein aajaayenge. 

3. TAFSEER AURTAAWEEL KA FARQ: 

Tafseer aur taaweel donon lafz Qur'an Majeed mein aaye hain. 
Surah Al-e-Imraan ki mutazikarah balaa aayat mein irshaad hua: 

[•'41)1 QJ. US] Wamaa yalamu tawiilahuu dial laahu,"Is ki 

taaweel koi nahijaanta magar Allah 
Surah Al-Furqan mein aaya hai: [g 
Waalayaatuunaka bimasalin ilia ji'naaka bilhaqqi wa ahsana tafsiir. "Aur 
nahi laate wo aap ke saamne koi nirali baat magar humpahuncha dete hain " 
. (Is kejawab mein) aap ko theek baat aur behtaren tareeqe se baat khol dete 
hain. ”Ye lafz Qur'an mein ek hi martabah aaya hai, jabke taaweel ka lafz 
17 baar aaya hai. Is ke kuch aur mafaheem bhi hain aur Qur'an ke alawa 
kuch aur cheezaon par bhi is ka itlaaq hua hai. Tafseer aur taaweel mein 
farq kya hai? Tafseer ka maadah fa 'U*" sa "j" ra hai. Ye goya''^®^" 
safar ki manqalab shakal hain. Safar bama'ne journey bhi hai, aur is ka 
matlab roshni bhi hai, kitaab bhi hai. Huroof-e-zara aage peeche hogaye 


." Tafseer ka lafz Qur'an Majeed mein 

tyU>jS l i Cfc+i cliytj *3 j] 

hain, lafz ek hi hai. Tafseer ka mu'ane hai kisi shaye ka kholna, wazeh 
kardena kisi shaye ko roshan kardena, lekin ye zyadatar mufardaat aur 
alfaaz se muta'liq hoti hain, jabke taaweel bahaisiyat majmu'ei kalaam 
ka asal madlool hoti hai ke is se muraad kya hai, is se asal maqsood kya 
hai, is ki asal haqeeqat kya hai. Lehaza zyadatar yahi lafz Qur'an ke liye 
musta'mil hai. Agarche, hamare haan urdudaan log zyadatar lafz tafseer 
istema'al karte hain ke falan aayat ki tafseer falan lafz ki tafseer, lekin is ke 
liye Qur'an ki asal istelah taaweel hi hai aur hadees mein bhi yahi lafz aaya 
hai. Hazrat Abdullah Bin Abbas, ke liye Huzoor fW" ki dua manqool 
hai: Allahumma faqqih-hu fid diini wa 

'allimhut taawiil, ya,ani "Ae Allah! Is naujawan ko deen ka faham aur 
tafiqqah ataa farma aur taaweel ka ilm ataa farmal". Chunache, kalaam 
ki asal haqeeqat, asala muraad, asal matloob, asal madlool ko paalena 
taake insaan asal maqsood tak pahunch jaaye, ise taaweel kehte hain. 

“Jo shaye ki haqeeqat ko na dekhe wo nazar kya!” 

" I" a "}" wa "J" la, ka maddah arbi zuban mein kisi shaye ki taraf 
lautne ke mafhum mein aata hai. Isi liye log kehte hain hum falan ki 
aal hain, yani wo kisi badi shaksiyat ki taraf apni nisbat karte hain. Aal- 
e-Fir'oun", ka matlab Fir'oun ki aulad nahi hai, balke "Fir'ouni" hai. 
Wo Fir'oun ki ita'at karte the aur isi ko apna ma'bood yani haakim aur 
peshwa samajhte the. Isi mu'ane mein kisi ibarat ko us ke asal mafhum 
ki taraf lotana taaweel hai. Tafseer aur taaweel ke mabeen is farq ko 
zahan mein rakhna zaroori hai. 

4. TAAWEEL-E-AAAMAURTAAWEELE-KHAAS: 

Qur'an Hakeem ki kisi ek aayat ya channd aayaat ke majmue ya 
kisi khaas mazmoon jo channd aayaat mein mukammil ho raha hai, par 
ghour karne mein do marhale hamesha pesh-e-nazar rehne chahiye; 
Ek taaweel-e-khaas, Dusre taaweel-e-aam. Is silsile mein yaad rahe ke 
Qur'an Hakeem zamaan wa makaan ke ek khaas tanazur mein naazil 
hua hai. Iska zamana-e-nuzool 610 AD se 632 AD ke arse per muheet 
hai aur is ke nuzool ki jagah sar zameen-e-Hijaaz hai. Iska ek khaas pas 
manzar hai. Zaahir baat hai ke agar us waqt aur us ilaaqe ke logaon ke 
aqaid wa nazriyat aur in ki zahni satah ko malhuz na rakha jaata to in 
tak iblaag mumkin hi nahi tha. Wo to ummi the, padhe likhe na the. 
Agar inhein falsafa padhana shuru kardiya jaata, scienci uloom ke baare 

mein bataya jaata to ye baatein unke saraon ke upar se guzar jaatein. 
Qur'ani aayaat to inke dil wa dimaag mein piyost hogayein, kyunke 
barah-e-raast iblaag tha, koi barrier maujood nahi tha. To Qur'an 
Hakeem ka ye shaan-e-nuzul zahan mein rakhiye. Waise to "shaan-e- 
nuzul" ki istalah kisi khaas aayat keliye istemaal hoti hai, lekin ek khaas 
time and space complex mein Qur'an Hakeem ka ek majmua shaan-e- 
nazool hai jis mein ye naazil hua. Wahan ke halaat, is arse ke waqiaat, 
in halaat mein tadreejan jo tabdeeli hui, phir kaun log is ke mukhatib 
the, ahl-e-Makkah ke aqa'id, inki rasmein, reetien, inke nazriyat, inke 

musalimat, inki dilchaspiyan.Jab Qur'an ko is sayaaq-o-sabaaq 

(Context) mein rakh kar ghaur kareinge to ye taaweel-e-khaas hogi. Isi 
mein aap mazeed tafseel mein jaayenge ke falaan aayat ka waqa'ti pas 
manzar kya hai. Yani Qur'an Majeed ki kisi aayat ya channd aayaat par 
ghaur karte hue awwalan isko, iske context mein rakh kar ghaur karna 
ke jab ye aayat naazil huin is waqt logaon ne inka mafhum kya samjha, 
ye taaweel-e-khaas hogi. Albatta Qur'an Majeed chunke nu-e-insaani 
ki abda hidayat ke liye naazil hua hai, sirf khaas ilaaqe aur khaas zamane 
ke logaon ke liye to naazil nahi hua, lehaza is mein abda hidayat hai, is 
etebaar se taaweel-e-aam karna hogi. 

Taaweel-e-aam ke etebaar se alfaaz per ghaur kareinge ke alfaaz 
kya istemaal hue hain. Ye alfaaz jab tarkibon ki shakal ikhtiyaar karte 
hain to kya tarkeebein banti hain. Phir aayaat ka bahmi rabt kya hai, 
sayaaq-o-sabaaq kya hai? Ye aayaat jis surat mein aayein iska umood kya 
hai, is surat ka joda kaun sa hai, ye surat kis silsila-e-soor ka hissa hai. 
Phir wo surtein Makki aur Madani kaun se group mein shaamil hain, 
inka markazi mazmum kya hai? Is pas manzar mein ek sayaaq-o-sabaaq 
matan (text) ka hoga, jis se humein taaweel-e-aam maloom hogi aur ek 
sayaaq-o-sabaaq waqiaat ka hoga, jis se humein in aayaat ki taaweel-e- 
khaas maloom hogi. 

Agar hum Qur'an Majeed ki maujooda tarteeb ke etebaar se aayaat 
par ghaur karein to maloom hoga ke jis tarteeb se is waqt Qur'an Majeed 
maujud hai asal hujjatyahi hai,yahi asal tarteeb hai,yahi,looh-e-mahfooz 
ki tarteeb hai. Taaweel-e-aam ke etebaar se ek usooli baat yaad rakhein: 

Al-'Etebaar li'umoom al-lafz laa 
likhusuus alsabab - yani asal etebar alfaaz ke umoom ka hoga na ke khaas 
shaan-e-nuzool ka, dekha jaayega ke jo alfaaz istemaal hue hain in ka 
mafhoom wa mu'ane neiz madlool kya hai. Kalaam-e-arab se dala'il 

laaye jaayenge ke wo inhein kin mu'ane mein istemaal karte the. Us 
lafz ke umoom ka etebaar hoga na ke us ke shaan-e-nuzool ka. Lekin 
is ka ye mu'ane bhi nahi ke ise bilkul nazar andaaz kardiya jaaye. Sabse 
munasib baat yahi hogi ke pehle iski taaweel-e-khaas par ghaur karein 
aur phir iske abda sar chashma-e-hidayat hone ke naate is ke umoom 
par ghaur karein. Is etebaar se taaweel-e-khaas aur taaweel-e- aam ke 
farq ko zahan mein rakhein. 

5. TAZAKKURWATADABBUR: 

Tazakkur aur tadabbur donaon alfaaz alag alag to bahut jagah aaye 
hain. Surah Su'ad ki aayat 29 mein ekja aagaye hain: 


Kitaabun anzalnaahu ilayka mubaarakul 
liyaddab baruu'u 'aayaatihi waliyatazakkara 
ulul albaab. 




Tarjuma: Ye ek badi barkat waali kitaab haijo (aye Nabi ffetT ) hum ne 
Aap ki tarafnaazil ki hai taakeye log iski aayaatpar ghaur karein aur aql- 
o-fikr rakhne waa/e is se sabaq lein. 

In donaon ka matlab kiya hai? Ek hai Qur'an Majeed se hidayat 
akhz kar lena, nasihat haasil kar lena, asal raahnumayee haasil kar lena, 
jisko moulana Rome ne kaha : maaz quraan maghazha bardashateem , 
yani Qur'an ka jo asal maghaz hai wo to hum ne leliye. Iska asal maghaz 
"Hidayat" hai. Is marhale par Qur'an jo lafz istemaal karta hai wo 
"tazakkur" hai. Ye lafz zikr se bana hai. Tazakkur yaad dahani ko kehte 
hain. Ab is ka ta'luq isi baat se jud jaayega jo Qur'an ke asloob istadlaal 
ke ziman mein pehle bayaan ki jaachuki hai. Yani Qur'an Majeed jin 
asal haqa'iq (ma-baad al-tabi'ayaati haqiqataon) ki taraf rahnumaayi 
karta hai wo fitrat-e-insaani mein muzammir hain, in par sirf zahool 
aur nisyaan ke parde padgaye hain. Maslan aap ko koi baat kuch arsa 
qabal ma'loom thi, lekin ab iski taraf dhayaan nahi raha aur wo aap ki 
yaadaasht ke zakheere mein ghehri utar gayi hai aur ab yaad nahi aati, 
lekin kisi roz uski taraf koi halka sa ishara milte hi aap ko wo puri baat 
yaat aajaati hai. Jaise aap ka koi dost tha, kisi zamane mein be-takallufi 
thi, subah-o-shaam mulaqaatein thein, ab taweel arsa hogaya, kabhi is 
ki yaad nahi aayi. Aisa nahi ke aap ko yaad nahi raha, balke zahool hai, 

nisyaan hai, tawajjeh udhar nahi hai, kabhi zahan udhar muntaqil nahi 
hota. Lekin achanak kisi roz aap ne apna trunk khola aur is mein se koi 
qalam ya rumaal jo us ne kabhi diya ho bar'amad hogaya to fauran aap 
ko apna wo dostyaad aajaayega. Yz phenomenon tazakkur hai. Tazakkur 
ka matlab ta'llam nahi hai.Ta'llam ilm haasil karna yani nayi baat jaanna 
hai,jabke tazakkur pehle se haasil shuda ilm jis par zahool aur nisyaan 
ke jo parde padgaye the, inko hata kar andar se ise bar'amad karna hai. 
Fitrat-e-insaani ke andar Allah ki mohabbat, Allah ki mu'arifat ke 
haqa'iq muzammir hain. Ye fitrat mein maujood hain, sirf un par parde 
padgaye hain, duniya ki mohabbat ghaalib aagayi hai. 

Duniya ne teriyaad se begana kardiya 
Tujh se bhi dilfareb hain gham rozgaar ke! 

(Faiz) 

Yahan ki dilchaspiyon, masail, mushkilaat, masroofiyaat, mashaghil 
ki wajah se zahul hogaya hai, pardah padh gaya hai. Tazakkur ye hai ke 
is pardeh ko hata diya jaye. 

Sarkashi ne kardiye dhundle naqush-e-bandegi 
Aao sajdeh mein girein, loheinjabeen taza karein! 

(Hafeez) 

Yadaasht ko recall karna aur apni fitrat mein muzammir haqa'iq ko 
ujagar karlenaTazakkur hai. Qur'an ka asal hadaf yahi hai aur is etebaar 
Surah Al-Qamar mein chaar martaba aaya hai: 

OuLli], Walaqad yassarnal qur'aana liz- 
zikri fahal mim muddakir, “Humne Qur'an ko tazakkur ke liye bahut 
asaan banadiya hai, to koi hai nasihat haasilkarne waala?”\s\iyt ke bahut 
gehrayi mein ghoutazani karne ki zaroorat nahi hai, bahut mushaqat 
wa mehnat matloob nahi hai. Insaan ke andar talb-e-haqeeqat ho aur 
Qur'an se barah-e-raast raabta (communication) hojaaye to tazakkur 
haasil hojayega. Is ki shart sirf ek hai aur wo ye ke insaan ko itni arbi 
zaroor aati ho ke wo Qur'an se hum kalaam hojaaye. Agar aap tarjuma 
dekhenge to kuch maloomaat to haasil hongi, tazakkur nahi hoga. Iqbal 
ne kaha tha: 


se Qur'an ka daawa 
0-5 


Tere zameerpejab tak na ho nuzool-e-kitaab 
Girah kusha hai na raazi na sahib-e-kashaaf! 

Tazakkur ke amal ka asar to ye hai ke aap ke andar ke muzammir 
haqa'iq ubhar kar aap ke shaoor ki satah par dubara aajayein. Ye na ho 

ke pehle aapne matan ko padha, phir tarjuma dekha, hashiya dekha, 
iske baad aagli aayat ki taraf gaye to tasalsul toot gaya aur kalaam ki 
taseer khatam hogayi. Tarjume se kalaam ki asal taseer baqi nahi rehti. 
Shakespear ki koi ibarat aap angrezi mein padhenge to jhoom jayenge, 
agar iska tarjuma karenge to iska wo asar nahi hoga. Isi tarah Ghalib ka 
shair ho ya Meer ka, iska aghrezi ein tarjuma karenge to wo asar baqi nahi 
rehega aur aap wajood mein nahi aayenge, jhoom jhoom nahi jaayenge. 
Arbi zubaan ka itna ilm ke aap arbi matan ko baraah-e-raast samajh 
sakein, tazakkur ki buniyadi shart hai. Chunache, awwalan husn-e-niyat 
ho, talb-e-hidayat ho, tasoob ki patti na baadhi ho, aur na saniyan arbi 
zubaan ka itna ilm ho ke aap baraaa-e-raast is se hum kalaam horahe ho, 
ye donon shartein poori hojayein to tazakkur hojayega. 

Dubara zehan mein taaza karlijiye ke aayat ka matlab nishani 
hai. Nishani ise kehte hain jisko dekh kar zehan kisi aur shaye ki taraf 
muntaqil hojaaye. Aap ne qalm ya rumaal dekha to zehan dost ki taraf 
muntaqil hogaya jis se mile hue bahut arsa hogaya tha aur iska kabhi 
khayal bhi nahi aaya tha. Maulana Rome kehte hain. 

Khushk taar wa khushk maghz wa khushkpoust 
Az kaja mi aayad ain awaaz-e-dost? 

Hamara ek azli dost hai “Allah” wohi hamara khaliq hai, hamara 
baari hai, hamara Rab hai. Iski dosti par kuch pardeh padh gaye hain, 
ispar kuch zahool taari hogaya hai. Qur'an is dost ki yaad dilaana ke liye 
aaya hai. Iske bar-aks tadabbur gehrayi mein ghoutazan hone ko kehte 
hain. “Qur'an mein ho ghoutazan ae mard-e-musalmaan!” Tadabbur ke 
etebaar se Qur'an Hakeem mushkil tareen kitaab hai. Iski wajah kya 
hai? ye ke iska manba aur sar chashma ilm-e-Ilaahi hai aur ilm-e-Ilaahi 
laamutna hi hai. Ye haqeeqat hai ke kalaam mein mutakallam ki saari 
sifaat maujood hoti hai. Lehaza ye kalaam lamutna hi hai. Isko koi 
shakhs na aboor kar sakta hai aur na gehrayi mein iski teh tak pahunch 
sakta hai. Ye na mumkin hai, chaahe poori poori zindagiyan khapalein. 
Wo chaahe sahib-e-kashaf ho, sahib-e-tafseer kabeer ho, kisse bashad. 
Iska ehata karna kisi ke liye mumkin nahi. Baaz log ghair mohtat andaaz 
mein ye alfaaz istemal kardete hain ke, “Inhein Qur'an par badha aboor 
haasil hai”. Ye Qur'an ke liye badha tauheen ameez kalma hai. Aboor 
ek kinare se dusre kinare tak pahunch jaane ko kehte hain. Qur'an ka 
to kinara hi koi nahi hai. Kisi insaan ke liye ye mumkin nahi hai ke wo 
Qur'an par aboor haasil karein. Ye namumkinaat mein se hai. Isi tarah 
iski gehrayi tak pahunch jaana bhi namumkin hai. 

Is silsile mein ek tamseel se baat kis qadar wazah hojaayegi. Kabhi 
aisa bhi hota hai ke samundar mein koi tanker tail lekar jaaraha hai aur 
kisi wajah se achanak tail leak karne lag jata hai. Lekin wo tail satah 
samundar ke upar hi rehta hai, neeche nahi jata, satah samundar par 
upar tail ki teh aur neeche pani hota hai aur wo tail paanch dus meel tak 
phel jata hai. Samundar ki atha gehrayi ke bawajood tail satah aab par 
hi rehta hai. Isi tarah samjhiye ke Qur'an Majeed ki asal hidayat aur asal 
Tazakkur iski satah par maujood hai. Is tak rasayi ke liye sciencedaan 
ya falsafi hona, arbi adab ka maahir hona, kalaam-e-jaahili ka aalim 
hona zaroori nahi. Sirf do cheezein maujood ho. Pehli khuloos-e-niyat 
aur talb-e-hidayat, dusri Qur'an se baraah-e-raast humkalaami ka sharf 
aur iski salahiyat. Ye dono hain to tazakkur ka taqaza poora hojayega. 
Albatta tadabbur ke liye gehrayi mein uttarna hoga aur is behr-e- 
zakhaar mein ghoutazani karna hogi. Tadabbur ka haq adaa karne ke 
liye shaer jahili ko bhi jaanna zaroori hai. Har lafz ki pehchaan zaroori 
hai ke jis daur mein Qur'an naazil hua us zamane aur us ilaaqe ke logaon 
mein is lafz ka mafhoom kya tha, ye kin mu'ani mein istemal horaha 
tha. Qur'an mein buniyaadi istelahaat wahin se akhz ki hain. Wohi 
alfaaz jinko Arab apni ash'aar aur khutbaat ke andar istemal karte the 
inhi ko Qur'an Majeed ne liya hai. Chunache, nuzool-e-Qur'an ke daur 
ki zubaan ko pehchanna aur iske liye zaroori maharat ka hona tadabbur 
ke liye nagazeer hai. Phir ye ke ahadees, ilm-e-baayan, mantiq, in sab ko 
insaan batareeq-e-tadabbur jaanega to phir wo iska haq adaa kar sakega. 

Maulana Ameen Ehsan Islahi Sahab ne apni tafseel ka naam hi 
“Tadabbur-e-Qur'an” rakha hai aur wo tadabbur-e-Qur'an ke bahut 
bade daayi hain. Iske liye inhone apni zindagi mein bahut mehnat ki hai. 
Inke baaz shagird hazraat ne bhi mehnatein ki hain aur waqt lagaya hai. 
Iske in taqezon ko to un hazraat ne bayaan kiya hai, lekin tadabbur-e- 
Qur'an ka ek aur taqaza bhi hai jo badkhismati se inke saamne bhi nahi 
aaya. Agar wo taqaza bhi poora nahi hoga to asr-e-hazir ke tadabbur ka 
haq adaa nahi hoga. Wo taqaza ye hai ke ilm-e-insaani aaj jis level tak 
pahunch gaya hai, material sciences ke mukhtalif uloom ke ziman mein 
jo kuch maloomaat insaan ko haasil ho chuki hain aur wo khayalaat wa 
nazriyaat jinko aaj duniya mein maana jaraha hai in se agaahi haasil ki 
jaaye. Agar inka ajmali ilm nahi hai to is daur ke tadabbur-e-Qur'an ka 
haq adaa nahi kiya jaasakta. Qur'an Hakeem wo kitaab hai jo har daur 
ke uffaq par khursheed-e-taaza ki manind tulooh hogi. Aaj se (100) sau 

baras pehle ke Qur'an aur aaj ke Qur'an mein is hawale se farq hoga, 
matan aur alfaaz wohi hain, lekin aaj ilm-e-insaani ki jo satah hai is par 
is Qur'an ke fahem aur iske ilm ko jis tareeqe se jalwagar hona chaahiye 
agar aap iska haq adaa nahi kar rahe hain to aap (100) sau baras pehle ka 
Qur'an padha rahe hain aaj ka Qur'an nahi padh rahe hain. Jaise Allah 
kishaan hai\ Kulla yaumin huafii sha'an, Isi tarah ka 

mu'amla Qur'an Hakeem ka bhi hai. 

Isi tarah hidayat-e-amli ke ziman mein iqtesadiyat, samajiyaat aur 
nafsiyaat-e-insaani ke silsile mein rehnumayi aur haqa'iq Qur'an mein 
maujood hain, inhein kaise samjhenge? Qur'an ki asal taleemaat ki qadar 
wa qeemat aur iski asal evaluation kaise mumkin hai agar insaan aaj ke 
iqtesadi masail ko na jaanta ho? Iske baghair wo tadabbur-e-Qur'an ka 
haq nahi adaa karsakta. Maslan aaj ke iqtesadi masail kya hai? Paper 
currency ki haqeeqat kya hai? Iqtesadiyaat ke usool wa mubaadi kya hai? 
Banking ki asal buniyaad kya hai? Kis tarah kuch logaon ne is poori 
nau-e-insaani ko maashi etebaar se bebas kiya hua hai, is haqeeqat ko 
jab tak nahi samjhenge to aaj ke daur mein Qur'an Hakeem ki iqtesadi 
taleemaat wazeh karne ka haq adaa nahi hosakta. 

Waqeya ye hai ke aaj tadabbur-e-Qur'an kisi ek insaan ke has ka 
rog hi nahi raha, iske liye to ek jamaat darkaar hai. Mere kitaabche 
“Musalmaanon par Qur'an Majeedke haqooq” ke baab “Tazakkur 
wa Tadabbur” mein ye tasawur pesh kiya gaya hai ke aisi universities 
qayem hon jinka asal markazi shoba “Tadabbur-e-Qur'an” ka ho. Jo 
shakhs bhi is university ka talib-e-ilm ho, wo arbi zubaan sikhein aur 
Qur'an padhein. Lekin is markazi shobe ke gird tamaam uloom-e-aqli, 
jaise mantiq, ma-baad altabiayaat, akhlaqiyaat, nafsiyaat aur ilahayaat, 
uloom-e-imrani jaise maashiyaat, siasiyaat aur khanoon, aur uloom-e- 
tab'ei, jaise riyazi, kimiya, tabiayaat, arziyaat aur falkiyaat waghaira ke 
shobaon ka ek hisaar qayem ho, aur har ek talib-e-ilm “Tadabbur-e- 
Qur'an” ki laaziman aur ek ya is se zayad dusre uloom ki apne zauq ke 
mutabiq tehsil kare aur isi tarah in shoba haye uloom mein Qur'an ke 
ilm wa hidayat ko tehqeeqi taur par akhz kar ke mausar andaaz mein 
pesh kar sakein. Talib-e-ilm wo bhi padhein tab maloom hoga ke is 
shobe mein insaan aaj kahan khada hai aur Qur'an kya keh raha hai. 
Falan shobe mein nau-e-insaani ke kya masail hain aur is ziman mein 
Qur'an Hakeem kya kehta hai. Mukhtalif shobe milkar tadabbur-e- 
Qur'an ki zaroorat ko poora karsakte hain jo waqt ka ahem taqaza hai. 

Jaisa ke mai ne arz kiya, Tazakkur ke etebaar se Qur'an Hakeem 
asaan tareen kitaab hai jo hamare fitrat ki pukaar hai. Mai ne ye jaana 
ke goya yahi mere dil mein tha! agar insaan ki fitrat masakh shuda nahi 
hai, balke saleem hai, saleh hai, salaamti par qayem hai to wo Qur'an ko 
apne dil ki pukaar mehsoos karega, iske aur Qur'an ke darmiyaan koi 
hijaab na hoga, wo ise apne dil ki baat samjhega, iske liye arbi zubaan 
ka sirf itna ilm kaafi hai ke baraah-e-raast humkalaam hojaaye. Jab ke 
tadabbur ke taqaze poore karne kisi ek insaan ke bas ka rog nahi hai. Jo 
shakhs bhi is maidaan mein qadam rakhna chaahe is ke zehan mein ek 
ajmali khaaka zaroor hona chaahiye ke aaj jadeed science ke etebaar se 
insaan kahan khada hai. Jab insaan ko apne muqaam ki mu'arifat haasil 
hojaaye to wo Qur'an Majeed se behtar taur par faida utha sakta hai, 
iski misaal aise hai ke samundar mein to betahasha pani hai, aap agar 
pani lena chaahte hain to jitna badha kathora, koi degh, degchi ya baalti 
aapke paas hai isi ko aap bharlenge. Yani jitna aapka zarf hoga utna hi 
aap samundar se pani akhz karsakenge. Iska ye matlab to harghiz na 
hoga ke samundar mein pani hi itna hai. Insaani zehan ka zarf uloom 
se banta hai. Ye zarf aaj se pehle bahut tang tha. (1000) Ek hazaar saal 
pehle ka zarf-e-zehni bahut mehdood tha. Insaani uloom ke etebaar 
se aaj ka zarf bahut wasi hai. Agar aaj aapko Qur'an Majeed se hidayat 
haasil karna ho to aapko apna zarf iske mutabiq wasi karna hoga. Aur 
agar kuch log abhi usi sabiq daur mein reh rahe hain to Qur'an Hakeem 
ke makhfi haqa'iq unpar mankashif nahi honge. 

6 . AMLIHIDAYAAT AUR MUZAHIR-E-TABI'YI KE BAARE 
MEIN MUTAZAD TARZ-E-AMAL 

Qur'an Hakeem mein scienci uloom ke jo hawalajaat aate hain 
aur is mein jo amli hidayaat milti hain, iske ziman mein ye baat pesh- 
e-nazar rehni chaahiye ke ek etebaar se hammein aage se aage badhna 
hai aur dusre etebaar se hammein peeche se peeche jaana hai. Chunache, 
Qur'an Hakeem par ghaur-o-fikr karne waale ka andaaz (attitude) do 
etebaraat se bilkul mutazaad hona chaahiye. Scienci hawalajaat jo Qur'an 
mein aaye hain inki tabeer karne mein aage se aage jaaye. Aaj insaan 
ko kya maloomaat haasil ho chuki hain, kaunsi haqa'iq paaya saboot ko 
pahunch chuke hain, inke hawale pesh-e-nazar rahenge. Is mein peeche 
jaane ki zaroorat nahi hai. Imaam Raazi aur deeghar qadeem mufasireen 
ko dekhne ki zaroorat nahi hai. Balke is ziman mein Nabi Akram (Wu 
ne bhi kuch farmaya hai to wo bhi hamare liye laazim nahi hai. Is liye ke 
Huzoor fau sceince aur technology sikhaane nahi aaye the. Tabeer nakhal 

ka waqiya peeche guzar chuka hai, iske ziman mein Aap ffeu ne farmaya 
tha: (jSk&jj&ij&ijsid Antum a'alamu bi'amri dunyakum, “Apne 
duniyawi maloomaat ke baare mein turn mujh se zyadajaante ho”. Tajrubati 
uloom ke mutabiq jo tumhein ilm haasil hai us par amal karo. Lekin 
deen kajo amli pehlu hai is mein peeche se peeche jaaye. Yahan ye daleel 
nahi chalegi ke jadeed daur ke taqaze kuch aur hain, jab ke ye dikhana 
hoga ke Rasool Allah fSlP ne aur Aap ke Sahaba (Si? ne kya kiya. 
Is hawale se Qur'an Kareem ke ta'luq ka rukh peeche se hona chaahiye 
ke islaaf ne kya samjha. Mutakhareen ko chord kar mudqadimeen ki 
taraf jaaye. Matqadmeen se taba tabayeen, phir tabayeen se hote hue 
Maa anaa alayhi waAshaabi, Yarn Iluzoor Af aur Sahaba 
Si? ke amal tak pahunchiye. Is etebaar se Iqbal ka ye shair sahi muntabaq 
hota hai. 


Ba Mustafa fstP barsan khuwaish raa ke deen hama aoust 
Agar bao narsidi tamaam bolahbi sat! 

Deen ka amli pehlu wohi hai jo Allah ke Rasool i'SiP se saabit hai. 
Is mein agarche, riwayaat mein ikhtelaaf ki wajah se kuch farq hojaayega 
magar daleelyahi rahegi: tJL f) l ,Salluukamaara'aytumunii 

usalli, “Namaz is tar ah padho jaise turn mujhe namaz padhte hue dekhte 
ho”. Ab namaz ke jazayaat ke baare mein riwayaat mein kuch farq milta 
hai. Kisi ke nazdeek ek riwayat qaabil-e-tarjih hai, kisi ke nazdeek dusri. 
Is etebaar se jazayaat mein thoda bahut farq hojaaye to koi harj nahi. 
Albatta daleel yahi rahegi ke Rasool Allah f&P ka aur Sahaba-e-Kiraam 
fSb? ka amal yahi tha. Huzoor Akram ftf ka ye farmaan bhi note karlijiye: 
(yiS, Fa'alaykum bismznatil khulafaa'ir 
raashidiinalmahdiyyiin, “Turnpar merisunnat ikhtiyaar karna laazim hai 
aur mere khulfa-e-rashedeen ki sunnat jo hidayat yaafta hain”. Chunache, 
Huzoor fMP ka amal aur khulafa-e-rashedeen ka amal hamare liye layaq- 
e-taqleed hai. Phir isi se mutasil wo cheezein hain jin par hamari (1400) 
chaudah sau baras ki tareeq mein ummat ka ajma raha hai. Ab duniya 
Islami sazaaon ko wehshiyana qaraar dekar humpar asar andaaz hone 
ki koshish kar rahi hai aur hammein buniyaad parast (fundamentalist) 
ki gaali dekar chaahti hai ke hamare andar mu'azrat khuwahana rawaya 
paida karde, magar hamara tarz-e-amal ye hona chaahiye ke in bataon se 


1. Sahih Al-Bukhari, Kitaab Al-Azaan, Baab Al-Azaan lilmusafir iza kaanu ajmaa'iah. Raawi: 
Maalik Bin Al-Huwairis $$ 

2 Sunan Ibn-e-Majah, Al-Muqaddimah, Baab Itba'a Sunnatul Khulfaa'ir Raashidiin 

Al-Mahdiyyiin, wa Sunan Abi Da'wood, Kitaab Al-Sunna, Baab fi Luzoom Al-Sunnah, 
Rawi: Arbaaz Bin Saariya. 






Bayaanul Qur'an - 93 -Ta'aruf-e-Qur'an 

qata'an mutasir hue baghair deen ke amli pehlu ke baare mein peeche se 
peeche jaate hue [ %" Oiry Muhammadur Rasuulullaah, 

wallaziina ma'ahu, tak pahunch jayein! 

Badkhismati se hamare aam ulma ka haal ye hai ke unhone arbi 
uloom to padhe hain, arbi madaris se faregh altehseel hain, magar wo 
aage badhne ki salahiyat se aari hain. Unhone science nahi padhi, wo 
jadeed uloom se waqif nahi, wo nahi jaante Einstein kis bala ka naam 
hai aur is shakhs ke zariye tabiayaat ke andar kitni badhi tabdeeli aagayi 
hai. Newton era kya tha aur Einstein ka daur kya hai, inhein kya paata! 
Aaj kayenaat ka tasawur kya hai, atom ki sakhat kya hai, inhein kya 
maloom! atom to purani baat hogayi, ab to insaan neutron,proton se bhi 
kahin aage ki bareekiyon tak pahunch chuka hai. Ab in cheezon ko nahi 
jaanenge to in haqa'iq ko sahi taur par samajhna mumkin nahi hoga. 
Muzahir-e-tabayi ka mu'amla to aage se aage jaraha hai. Is ki tabeer 
jadeed se jadeed honi chaahiye. Albatta is ziman mein ye farq zaroor 
malhooz rehna chaahiye ke ek to science ke maidaan ke mahez nazriyaat 
(theories) hain jinhein musallama haqa'iq ka darja haasil nahi hai, jab ke 
ek wo cheezein hain jinki tajrubati tauseeq hochuki hai aur inhein ab 
musallama haqa'iq ka darja haasil hai. In donon mein farq karna hoga. 
Khuwahmakhuwah koi bhi nazariya saamne aaj aye ya koi mafruza 
(hypothesis) manzar-e-aam par aajaye is par Qur'an ko mantabaq karne 
ki koshish karna say'i lahasil balke mazr shaye hai. Lekin usooli taur par 
hammein in cheezon ki tabeer mein aage se aage badhna hai. Aur Jahan 
tak deen ki amli hisse ka ta'luq hai jise hum shariat kehte hain, yani 
awamir wa nawahi, halaal wa haraam, hadood wa tazeeraat waghaira, 
in tamaam mu'amlaat mein hammein peeche se peeche jaana hoga, 
yahan tak ke Muhammad Rasool Allah /%$" ke qadmaon mein apne aap 
ko pahuncha dijiye. Isliye ke deen isi ka naam hai. -Bamustafa barsan 
khuwaish raa ke dein hama oust! 

7. FAHM-E-QUR'AN KELIYEJAZBA-E-INQELAAB KI 
ZAROORAT: 

Fahm-e-Qur'an ke liye buniyadi usool aur buniyaadi hidayaat ya 
isharaat ke ziman mein Maulana Abu Al-Aala Maudoodi ddd? ne ye 
baat badhi khoobsurti se TajheemAl-Qur'an ke muqadme mein kahi hai 
ke Qur'an mahez nazriyaat aur khayalaat ki kitaab nahi hai ke aap kisi 
drawing room mein ya kutub khaane mein araam kursi par baith kar ise 
padhein aur iski saari baatein samajh jaayein. Koi muhaqiq ya research 

scholar dictionaries aur tafseeron ki madad se ise samajhna chaahe to 
nahi samajh sakega. Isliye ke ye ek daawat aur tehreek ki kitaab hai. 
Maulana marhoom likhte hain: 


"- Ah bhala ye kaise mumkin hai ke aap sir-e-se naza-e-kufr 

wa deen aur mu'arka-e-Islam wa jahaliyat ke maidaan mein qadam hi 
na rakhein aur is kashmakash ki kisi manzil se guzarne ka aap ko itefaq 
hi na hua ho aur phir mahez Qur'an ke alfaaz padh padh kar iski saari 
haqeeqatein aap ke saamne benaqaab hojayein! Ise to poori tarah aap usi 
waqt samajh sakte hain jab ise lekar uthein aur daw at illalallaah ka kaam 
shuru karein aurjisjis tarah ye kitaab hidayat detijayein usi tarah qadam 
uthate chalejayein -" 


Qur'an Majeed ki bahut si badi ahem haqeeqatein uske baghair 
munkashaf nahi hogi, isliye Qur'an ek “Kitaab-e-inqelab” (Manual of 
Revolution) hai. Is Qur'an ne insaani jadd-o-jahed ke zariye azeem 
inqelab barpa kiya hai. Muhammad Rasool Allah aur Aapke saathi 
fSb? ek hazbullah the, ekjamat aur ek party the, unhone daawat aur inqelab 
ke tamaam marahil ko taaye kiya aur har marhale par iski munasibat se 
hidayat naazil hui. Ek marhala wo bhi tha ke hukm diya jaaraha tha ke 
maar khaao lekin haath mat uthaao f\ fpiba] Kuffuu aaydi yakum, 
(An-Nisa: 88 ) Phir ek marhala wo bhi aaya ke hukm de diya gaya ke ab aage 
badho aur jawab do, inhein qatal karo. Surah Al-Anfaal mein irshaad hua 

Wa qaatiluuhum hatta 
laa takuun fitnatunw wa yakuunad diinu kulluhuu lillaah, (Aayat: 39) 
“Aur in se jung karte raho yahan tak ke fitna khatam hojaaye aur deen 
kul ka kul Allah ke liye hojaaye Surah Al-Baqarah mein farmaya 

" 9S ' yj i 9 ' ’S.s2 1 s~\ , . > txt j j 

Of 1 3 J (Aayat: 191), Waqtuluuhum 

haysu saqiftumuuhum wa akhrijuuhum min haysu akhrajuukum, “Aurunko 
qatal kardojahan kahin turn inkopaao aur in hein nikaalojahan se unhone 
tumko nikala hai”. 


Donon marahil mein yaqeenan farq hai, balke bazahir tazaad hai, 
lekin jaanna chaahiye ke ye ek hi jadd-o-jahed ke do mukhtaif marahil 
hain. Phir ek daayi jab daawat deta hai to jo masa'il ise darpesh hote 
hain inko ek aisa shakhs qata'an nahi jaan sakta jis ne us koche mein 
qadam hi nahi rakha hai. Ise kya ehsaas hoga ke Muhammad Rasool 
Allah fW" se ye kyun kaha jara hai: 

Nuun wal qalami wamaa yasturuun. (•) 

Maa anta bi'ni'mati rabbika bimajnuun. * ' 

1 % 77777a /«/£« laajran ghaira mamnuun. *^9* 


Tarjuma: “Qasam hai qalm ki aurjo kuch likhte hain! Aap Apne Rab ke 
fazalse majnoon nahi hai. AurAapke liye to beinteha ajar hai”. 

Yani ae Nabi fST Aap mehzun aur ghamgheen na ho. Aap inke 
kehne se (Mu'az Allah) majnoon to nahi hojaayenge. Aise alfaaz jab 
kisi ko kahe jaate hain to iska hi dil jaanta hai ke is par kya guzarti 
hai. Andaza lagayein ke Quresh-e-Makkah se is qism ke alfaaz sunkar 
qalb-e-Mohammedi ffeu par kya kaifiyat taari hoti hogi. Ye Qur'an hum 
par reveal nahi hosakta jab tak in ehsasaat wa kaifiyaat ke saath hum 
khud do chaar na ho. Jab tak ke hamari kaifiyaat wa ehsasaat iske saath 
mumasilat na rakhe hum kaise samjhenge ke kya kaha jaaraha hai aur 
kis kaifiyat ke andar kaha jaraha hai. 

Medical College mein daakhil hone waale tulba sab se pehle jis kitaab 
se mutarif hote hain wo ‘Manual of Dissection” hain. Is mein hidayat 
hoti hai ke laash ke badan par yahan shugaf lagaao aur khaal hataao 
to tumhein ye cheez nazar aayegi, yahan shugaf laago to tumhein falan 
shaye nazar aayegi, ise yahan se hataaoge to tumhein iske peeche falan 
cheez chupi hui nazar aayegi. Is etebaar se Qur'an Hakeem “Manual of 
Revolution” hai. Jab tak koi shakhs inqelabi jadd-o-jahed mein shareek 
nahi hoga Qur'an Hakeem ke mu'arif ka bahut bada khazana uske liye 
bandh rahega. Ek shakhs faqiha hai, mufti hai to wo faqih ehkaam ko 
zaroor iske andar se nikaal lega. Aapko maloom hoga ke baaz tafaseer 
“Ehkaamul Qur'an” ke naam se likhi gayi hain jin mein sirf unhi ayaat 
ke baare mein guftagu aur bahes hain jin se koi na koi faqih hukm 
mustanbat hota hai. Maslan hallat wa harmat ka hukm, kisi shaye ke farz 
hone ka hukm jis se amal ka mu'amla mutaliq hai. Baaqi to goya qasas 
hain, tareekhi haqa'iq wa waqiyaat hain. Yahan tak ke qissa-e-Aadam 
wa Iblees jo saat martaba Qur'an mein aaya hai ya imaani haqa'iq ke 
liye jo dala'il wa baraheen hain unse koi guftagu nahi ki gayi balke sirf 
ehkaamul Qur'an jo Qur'an ka ek hissa hai, isi ko ehmiyat di gayi hai. 

Qur'an ke tadreejan nuzool ka sabab ye hai ke sahib-e-Qur'an 
Muhammad fiSy ki jadd-o-jahed ke mukhtalif marahil ko samjha 

jaayein warna faqih ehkaam to muratib kar ke diye jaaskte the, jaisa ke 
Hazrat Moosa '% ko de diye gaye the. “Ehkaam-e-ashra ” takhtiyon par 
kunda the jo Moosa ke supurd kardiye gaye. Lekin Muhammad iW" 
ki inqelabi jadd-o-jahed jis jis marhale se guzarti rahi Qur'an mein us 
marhale ke mutaliq ayaat naazil hoti rahi. Tanzeel Id tarteeb ke andar 
muzammir asal hikmat yahi to hai ke An'Huzoor ST ki jadd-o-jahed, 
harkat aur daawat ke mukhtalif marahil saamne aajate hain. Ab bhi 
Qur'an ki buniyaad par aur minhaj inqelab-e-Nabwi ffer par jo jadd- 
o-jahed hogi ise in tamaam marahil se hokar guzarna hoga. Chunache, 
kam az kam ye to ho ke ye jadd-o-jahed ko ilmi taur par faham ke liye 
insaan saamne rakhe. Agar ilmi etebaar se seeratun Nabi fST ka khaaka 
zehan mein maujood na ho to faham kisi darje mein bhi haasil nahi 
hoga. Fahem-e-haqeeqi to usi waqt haasil hoga jab aap khud is jadd-o- 
jahed mein lage hue hain aur wohi masail aapko pesh aarahe hain to ab 
maloom hoga ke ye muqaam ya marhala ya masaila wo tha jiske liye ye 
hidayat-e-Qur'ani aayi thi. 

8. QUR'AN KE MINAZZIL MIN ALLAH HONE KA 
SABOOT: 

Is ziman mein ye jaanna bhi zaroori hai ke Qur'an ki minazzil 
min Allah hone ka saboot kya hai. Yaad rakhiye ke saboot do qism ke 
hote hain. Kharji aur dakhili. Kharji saboot khud Muhammad Rasool 
Allah ffer ka ye farmana hai ke ye kalaam mujh par naazil hua. Phir 
Aap fW" ki shahadat bhi do haisiyaton se hai. Aap (W" ki shakhsan 
shahadat numaya us waqt thi jab ke Qur'an naazil hua aur Huzoor 
fW" khud maujood the. Wo log bhi wahan maujood the jinhone Aap 
ki (40) chalees saala zindagi ka mushaheda kiya tha, jinhein karobaari 
shakhsiyat ki haisiyat se Aap fW" ke mu'amlaat ka tajruba tha. Jinke 
saamne Aap iw" ki sadaqat, dayanat, amanat aur aifay-e-ahad ka poora 
anqasha maujood tha. Balke is se aage badhkar jinke saamne chehra- 
e-Mohammedi fsu maujood tha. Saleem al-fitrat insaan Aap fW" ka 
ru-e-anwar dekh kar pukaar uthta tha [c-iljT 
Subhaanallaahi maa haazaa bi wajhi kazzaab, "Allahpaak hai,ye chehra 
kisijhoote ka ho hi nahi sakta". To Huzoor ST ki shakhsiyat, Aap ST ki 
zaat aur Aap fST ki shahadat ke ye Qur'an mujh par naazil hua sab se 
bada saboot tha. 

Is etebaar se yaad rakhiye ke Muhammad Rasool Allah fST aur 
Qur'an baham ek dusre ke shahid hain. Qur'an Muhammad fST ki 

Walqur'aanil Hakiim. Innaka laminal mursaliin, Qur'an gawahi deraha 
hai ke Aap Allah ke Rasool hain aur Qur'an ke Minazzil Min 
Allah hone ka saboot zaat-e-Mohammedi Iska ek pehlu to wo 

hai ke nuzool-e-Qur'an ke waqt Rasool A ki zaat, Aap 

shakhsiyat Aap ki seerat wa kirdaar, A x ka akhlaaq, As x 
ka wajood, Aap ki shabiha aur chehra saamne tha. Dusra pehlu jo 
daymi hai aur aaj bhi hai wo Huzoor ffetP kawo kaarnaama hai jo tareekh 






ki anmit shahadat hai. Aap H.G Weils, M.N Roy ya Doctor Michael Hart 
se poochein ke wo kitna azeem kaarnaama hai jo Muhammad Rasool 
Allah ffeir ne saranjaam diya. Aur Aap (W" khud keh rahe hain ke mera 
alaa-e-inqelaab Qur'an hai, yahi mera islaah aur asal taaqat hai, yahi meri 
quwwat ka sarchashma aur meri taseer ka manba hai. Is se badi gawahi 
aur kya hogi? Ye to Qur'an ke minazzil min Allah hone ki kharji shahadat 
hai. Yani “Huzoor ki shakhsiyat”. Shahadat ka ye pehlu Huzoor 
ke apne zamane mein Aap (W" ki hayat-e-duniyawi ke dauraan zyada 
numaya tha. Aur jahan tak Aap (W" ke kaarnaame ka ta'luq hai us par to 
aqal dang rehjawti hai. Dekhiye Michael Hart Muhammad Rasool Allah 
ke baare mein ye kehne par majboor hua hai: 

“He was the only man in history who was supremely successful on both 
the religion and secular levels”. 

Yani tareekh insaani mein sirf wohi wahed shakhs hai jo secular aur 
mazhabi donon maidaanon mein intehayi kamiyab rahe. 

Aur Aap ffelF ka ye irshaad hai ke ye Allah ka kalaam hai. To Kharji 
saboot goya batamaam wa kamwal haasil hogaya. 

Qur'an ke minazzil min Allah hone ka dakhili saboot ye hai ke 
insaan ka dil gawahi de. Dakhili saboot insaan ka apna batini tajruba 
hota hai. Agar (1000) hazaar aadmi kahein cheeni meethi hai magar 
aapne na chakhi ho to aap kahenge ke jab itne log keh rahe hain meethi 
hai to hogi meethi. Zaahir hai ke ek (1000) hazaar aadmi mujhe kyun 
dhoka dena chaahenge, yaqeenan meethi hogi. Lekin “hogi” se aage 
baat nahi badhti. Albatta jab insaan cheeni ko chakh lein aur iski apni 
hass-e-zayeqa bata rahi ho ke ye meethi hai to ab “hogi” nahi balke 
“hai”. "Hogi" aur "hai" mein darhaqeeqat insaan ke zaati tajrube ka farq 
hai. Afsos ye hai ke aaj ki duniya sirf kharji tajrubaat ko jaanti hai. Ek 

tajruba is se kahin zyada mutebar hai aur wo batini tajruba hai, yani kisi 
shaye par aapka dil gawahi de. Iqbal ne kya khoob kaha hai. 


TuArab hoy a ajam ho tera laa ilia ha illah 
Laght-e-ghareeb jab tak tera dil na de gawahi! 

Laa ilaaha illallaah ke liye agar dil ne gawahi na di to insaan 
khuwah arbi al nasal ho, arbi zubaan jaanta ho, lekin is ke liye ye kalma 
laght-e-ghareeb hi hai, namanoos si baat hai, iske andar payust nahi 
hai, isko mutasir nahi karti. Qur'an insaan ki apni fitrat ko appeal karta 
hai aur insaan ko apne mann mein jhaankne ke liye amadaah karta hai. 
Wo kehta hai apne mann mein jhaanko, dekho to sahi, ghaur to karo: 

Sh suil 4 . 1 ], (Surah Ibrahim, 10 ), "Kya tumhein Allah ke 
baare mein shak hai jo asmaanon aur zameen ka paida karne waala hai?" 
[4^2411'di)(Surah Al-An’aam, 19 ),A'innakum latash- 
haduuna anna ma'allaahi aalihatan ukhraa , "Kya turn waqatan ye gawahi 
dete ho ke Allah ke saath koi aur nia'bood bhi hai?" 


Dekhna taqreer ki lazat kejo us ne kaha 
Mai neyejaana ke goyayahi mere dil mein hai! 

Alama Ibn-e-Qeem d& j ne is ki badi khoobsurat ta'beer ki hai. 
Wo kehte hain ke, bahut se log aise hain ke jab Qur'an padhte hain to 
yun mehsoos karte hain ke Mus'haf se nahi padh rahe hai balke Qur'an 
unke loh-e-qalb par likha hua hai, wahan se padh rahe hain. Goya 
fitrat-e-insaani ko Qur'an Majeed ke saath itni hum ahangi hojaati hai. 

Hamare daur ke ek sufi buzrug kaha karte hain ke rooh-e-insaani 
aur Qur'an Hakeem ek hi gaaon ke rehne waale hain. Jaise ek gaaon ke 
rehne waale ek dusre ko pehchaante hain aur baham ansiyyat mehsoos 
karte hain aisa hi mu'amla rooh-e-insaani aur Qur'an Hakeem ka hai. 
Qur'an ko padhkar aur sunkar rooh-e-insaani mehsoos karti hai ke iksa 
manba aur sarchashma wohi hai jo mera hai, jahan se Mai aayi hoon 
ye kalaam bhi wahin se aaya hai. Yaqeenan is kalaam ka manba aur 
sarchashman wohi hai jo Mere wajood, Meri hasti aur Meri rooh ka 
manba aur sarchashma hai. Ye hum ahangi hai jo asal batini tajruba 
banjaaye tabhi yaqeen hota hai ke ye kalaam waq'etan Allah ka hai. 







Bayaanul Qur'an - 99 -Ta'aruf-e-Qur'an 

BAAB HAFTAM 

AAJAZE-QUR'AN KE AHEM AUR 
BUNIYAADIWAJOOH 

Qur'an Aur Sahib-e-Qur'an fMlP ka Bahami Ta'luq 

Mai arz kar chuka hoon ke Qur'an Majeed aur Nabi Akram ffeu 
dono ek dusre ke shahid hai. Qur'an ke minazzil min Allah hone ki sab 
se badi aur sab se mautebar kharji gawahi Nabi Akram ffelP ki Apni 
gawahi hai. Aap fsu ki shakhsiyat, Aap fW" ka kirdaar, Aap fW" ka 
chehre anwar apni apni jagah par gawah hain. Hamare liye agarche, 
Aap fW" ki seerat aaj bhi zinda wa paindah hai, kitaabon mein darj hai, 
lekin ek mujassam insaani shakhsiyat ki surat mein Aap fW" hamare 
saamne maujood nahi hai, hum Aap IW" ke rooh-e-anwar ki ziyarat se 
mehroom hain. Taham Aap fW" ka kaarnama zinda wa tabandah hai 
aur iski gawahi har shakhs deraha hai. Har maurakh ne tasleem kiya 
hai, har mufakkir ne maana hai ke tareeq-e-insaani ka azeem tareen 
inqelaab wo tha jo Huzoor fW" ne barpa kiya. Aap f?2 v ki ye azmath 
aaj bhi mubarhan hai, ashkara hai, izhaar minash-shams hai. Chunache, 
Qur'an ke minazzil min Allah aur kalaam-e-Ilaahi hone par sab se badi 
kharji gawahi khud Nabi Akram (W* hai, aur Nabi Akram ke Nabi 
aur Rasool hone ka sab se badh gawah, sab se bada shahid aur sab se 
bada saboot khud Qur'an Majeed hai. Is etebaar se ye dono jis tarah 
laazim wa malzum hain is ke liye mai Qur'an Kareem ke do muqamaat 
se isteshahaad kar raha hoon. Surah A1 Bayyana mein farmaya: 


Lam yakunil laziina kafaruu min ahlil 

kitaabi walmushrikiina munfakkiina hattaa ,, y< ,, 

taatiyahumul bayyinah. ® 

Tarjuma: “Ahl-e-kitaab mein sejin logaonne kufr kiya aur mushrik baaz 
aane waa/e na theyahan tak ke un kepaas 2S15 Bayyinah , aajaati”. 


9 

"iSlj,”Bayyinah, khuli aur roshan daleel ko kehte hain. Aisi roshan 
haqeeqat jisko kisi kharji daleel ki mazeed haajat na ho wo "3 aSJ" 
Bayyinah , hai. Jise hum apni guftagu mein kehte hain ke ye baat bilkul 
bayyin hai, bilkul wazeh hai, is par kisi qail wa qaal ki haajat hi nahi hai. 
Balke agar "511?" Bayyinah , par koi daleel laane ki koshish ki jaaye to 
kisi darje mein shak wa shuba to paida kiya jaasakta hai, is par yaqeen 
mein izaafa nahi kiya jaasakta. Aur ye 5ILJ Bayyinah, kya hai? farmaya: 

Rasuulum minallaahi yatluu suhufam 
mutahhara. Fiiha kutubun qayyimah. 


b g sjC, > . ✓ u. £fr» 

©4c3 CC5 


Tarjuma: “Ek RasoolAllah kijaanib sejopaak sahifepadhkar sunata hai, 
jin mein bilkul raast aur daast tehreerein likhi hui ho”. 


Yahan Qur'an Hakeem ki surataon ko Allah ki kitaabon se tabeer 
kiya gaya hai, jo qayem wa dayem hain aur hamesha hamesha rehne 
waale hain. To goya Rasool Allah (Mr ki shakhsiyat aur Allah ka ye 
kalaam jo un par naazil hua, dono milkar SSA Bayyinah, bante hain. 


Mai ne Qur'an fehmi ka ye usool baarha arz kiya hai ke Qur'an 
Majeed mein ahem mazameen kam az kam do jagah zaroor aate 
hain. Chunache, iski nazeer Surat At-Talaq mein maujood hai. Iski 
aayat #10 in alfaaz par khatam hoti hai: [@ Jjdj JJj], 

Qad anzalallaah ilaykum zikraa, “Allah ne tumhari taraf ek zikr naazil 
kardiya”. Aur ye zikr kya hai? Farmaya: 


Rasuulany yatluu alaykum aataatillaahi cv T Q 

mubayyinaatil liyukhrijal laziina ,1 ^ .. . \ " t’ { 'U ' ’ 'lit " •’t 

aamanuu wa 'amilus saalihaati minaz ~ y , 

zulumaati ilan nuur. (At-Talaq, 11) 1 Q? 


Tarjuma: “Ek aisa Rasool jo tumhein padhkar sunaraha hai Allah ki 
ayaatjo har shaye ko roshan kardene waa/i (aur har haqeeqat ko mubarhan 
kardene waa/i) hain, ta’ake Imaan laane waalaon aur neik amal karne 
waalaon ko tareekiyon se nikaal kar roshni mein le aaye”. 


Yahan Aayaatin bayyinaati, ke bajaye 

Aayaatim mubayyinaati, aaya hai. [Qjj], Bayyin, Wo cheez hai jo khud 
roshan hai aur Mubayyin, wo cheez hai jo dusri cheez ko roshan 

karti hai, haqa'iq ko ujagar karti hai. To yahan par zikr ki jo taaweel 
ki gayi ke [oclla •y yjj] Rasuulany yatluu alaykum 

aataatillaahi mubayyinaati, is se wazeh hua ke Qur'an aur Muhammad 
Rasool Allah fW" ek dusre ke saath is tarah jude hue aur mile hue hain 
ke ek hayaat-yaati wajood (Organic Whole) bangaye hain. Ye ek dusre 
ke liye shahid bhi hain aur ek dusre ke liye complimentary bhi hain. Is 
hawale se ye dono haqeeqatein is tarah jama hain ke ek dusre se juda 
nahi ki jaasakti. 

Muhammad Rasool Allah iw ka Asal Muajizah: Qur'an Hakeem 

Agli baat ye samjhe ke Nabi Akram fW" ki risalat ka asal saboot 
ya bilfaaz-e-deegar Aap ffelP ka asal muajizah, balke wahed muajizah 
Qur'an Hakeem hai. Ye baat zara achchi tarah samajh lijiye. “Muajizah” 
ka lafz hamare haan bahut aam hogaya hai aur har kharq-e-aadat shaye 
ko muajizah shumaar kiya jaata hai. Muajizah ke lafzi mu'ane aajiz 
kardene waali shaye ke hain. Qur'an Majeed mein “Aajiz” maadah se 
bahut se alfaaz aate hain lekin hamare haan istelah ke taur par is lafz 
ko jo itelaq kiya jaata hai wo Qur'an Hakeem mein mustamil nahi hai. 
Balke Allah ke Rasoolon ko jo muajizaat diye gaye hain inhein bhi 
aayaat kaha gaya hai. Ambiya wa Russal Allah Ta'ala ki ayaat yani Allah 
ki nishaniyan lekar aaye. 

Is etebaar se muajizah ka lafz jis mu'ane mein hum istemal karte 
hain, is mu'ane mein ye Qur'an Majeed mein mustamil nahi hai. Albatta 
wo tabayi khawaneen (Physical Laws) jinke mutabiq ye duniya chal rahi 
hai, agar kisi mauqe par wo toot jaaye aur inke toot jaane se Allah Ta'ala 
ki koi mashiyat-e-khusoosi zaahir ho to ise kharq-e-aadat kehte hain. 
Maslan khanoon to ye hai ke pani apni satah humwaar rakhta hai, lekin 
Hazrat Moosa % ne apne asaa ki zarb lagayi aur samundar phat gaya, 
ye kharq-e-aadat hai, yani jo aadi khanoon hai wo toot gaya. “Kharq” 
phat jaane ko kehte hain, jaise Surah Al-Kahaf mein ye lafz aaya hai 
\[£3j&] kharaqaha, yani is Allah ke bandeh ne jo Hazrat Moosa ^ ke 
saath kashti mein sawaar the, kashti mein shagaaf daal diya. Pas! jab 
bhi koi tabayi khanoon tootega to wo kharq-e-aadat hoga. Allah Ta'ala 
in kharq-e-aadat waqeyaat ke zariye se bahut se khawaneen-e-qudrat 
ko todh kar apne khusoosi maashiyat aur khusoosi qudrat ka izhaar 
farmata hai. Aur ye baat hamare haan musallam hai ke is etebaar se 
Allah Ta'ala ka mu'amla sirf Ambiya ke saath makhsoos nahi hai balke 
Allah Ta'ala apne neik bandon mein se bhi jinke saath aisa mu'amla 
karna chaahe karta hai, lekin istelahan hum inhein karamaat kehte hain. 
Kharq-e-aadat ya karaamaat apni jagah par ek mustaqal mazmoon hai. 

Muajizah bhi kharq-e-aadat hota hai, lekin Rasool ka muajizah wo 
hota hai jo daawe ke saath pesh kiya jaaye aur jis mein tahaddi (challenge) 
bhi maujood ho. Yani jise Rasool khud apni risalat ke saboot ke taur par 
pesh kare aur phir us mein muqable ka challenge diya jaaye. Jaise Hazrat 
Moosa 1% ko Allah Ta'ala ne jo muajizaat ataa kiye in mein “yadeebza” 
phir aur “Asa” ki haisiyat asal muajizah ki thi. Waise ayaat aur bhi di gayi 

thi jaisa ke Surah Bani Israel mein hai:[cc2lcoi GSlOuOj] Walaqad 

aatayna moosa tis'a aayaatim bayyinaat, “Aur beshak humne Moosa ko nau 
roshan nishaniyan di". Magar ye us waqt ki baat hai jab Aap ^ abhi Misr 
ke andar the phir jab aap Misr se nikle to asaa ki karamaat zaahir 
huein ke iski zarb se samundar phat gaya iski zarb se chataan se baarah 
chashme phoot padein. Ye tamaam cheezein kharq-e-aadat hai, lekin asal 
muajizeh do the jinko Hazrat Moosa ne daawe ke saath pesh kiya ke 
ye meri risalat ka saboot hai. 


Jab Aap ^ Firaun ke darbaar mein pahunche aur Aapne Apni 
risalat ki daawat pesh ki to daleel-e-risalat ke taur par farmaya ke Mai 
iske liye sanad UaLi] Sultaanum mubiin, bhi lekar aaya hoon. 

Firaun ne kaha ke laao pesh karo to Aap ne ye do muajize pesh kiye. 
Ye do muajize jo Allah ki taraf se Aap ko ataa kiye gaye, Aap ^ ki 
risalat ke sanad the. Is mein tahaddi bhi thi. Lehaza muqabla bhi hua 
aur jadugaraon ne pehchaan bhi liya ke ye jaadu nahi hai, muajizah hai. 
Muajizah jis maidaan ka hota hai use usi maidaan ke afraad hi pehchaan 
sakte hain. Jab jadugaraon ka Hazrat Moosa se muqabla hua to aam 
dekhne waalaon ne to yahi samjha hoga ke ye bada jadugar hai aur ye 
chote jadugar hain, iska jadu zyada taaqatwar nikla, iske asaa ne bhi 
saanp aur azdaha ki shakal ikhtiyaar ki thi aur in jadugaraon ki rassiyon 
ne chaddiyon ne bhi saanpon ki shakal ikhtiyaar karli thi, albatta ye 
zaroor hai ke iska bada saanp baaqi tamaam saanpon ko nigal gaya. Yahi 
wajah hai ke majmua imaan nahi laaya, lekin jadugar to jaante the ke 
unke fun ki risayi kahan tak hai, isliye un par ye haqeeqat munkashaf 
hogayi ke ye jadu nahi hai, kuch aur hai. 


Isi tarah Qur'an Hakeem ke muajizah hone ka asal ehsaas Arab 
ke shu'ara, khateebon aur zubaandanon ko hua tha. Aam aadmi ne 
bhi agarche, mehsoos kiya ke ye khaas kalaam hai bahut pur-t'aseer 
aur meetha kalaam hai, lekin iska muajizah hona yani aajiz kardene 
waala mu'amla to isi tarah saabit hua ke Qur'an Kareem mein baar baar 
challenge diya gaya ke is jaisa kalaam pesh karo. Is etebaar se jaan lijiye 
ke Rasool Allah ffer ka asal muajizah Qur'an hai. 

Aap ffer ke kharq-e-aadat muajizaat to beshumaar hain. Shaqq-e- 
Qamar Qur'an Hakeem se saabit hai, lekin ye Aap fSu ne daawe ke 
saath nahi dikhaya na hi is par kisi ko challenge kiya, balke Aap fW" se 
jo mutalibe kiye gaye the ke Aap fsu ye ye kar ke dikhayein, un mein se 
koi baat Allah Ta'ala ke haan manzoor nahi hui. Allah chaahta to unka 

mutalba poora karadeta lekin un matlabaon ko tasleem nahi kiya gaya. 
Albatta kharq-e-aadat waqeyaat beshumaar hain. Jaanwaron ka bhi Aap 
fsu ki baat ko samajhna aur Aap (W" se aqeedat ka izhaar karna bahut 
mushkil hai. Hajjatulwidah ke mauqe par 63 oonton ko khud Huzoor 
fW" ne Apne haath se nahar kiya tha. Qataar mein (100) sau oont khade 
kiye gaye the. Riwayaat mein aata hai ke ek oont jab girta tha to agla 
khud aage aajata tha. Isi tarah “Sutoon-e-hannana” ka mu'amla hua. 
Huzoor fW" Masjid-e-Nabwi fW" mein khajoor ke ek ta-ne ka Sahara 
lekar khutba irshaad farmaya karte the, magar jab is maqsad ke liye 
manbar banadiya gaya aur Aap fab pehli martaba manbar par khade 
hokar khutba dene lage to us sukhe hue ta-ne mein se aisi awaaz aayi 
jaise koi bachcha bilak bilak kar ro raha ho, isi liye to ise “hannana” 
kehte hain. Aise hi kayi mauqe par thoda khaana bahut se logaon ko 
kifayat kar gaya. 

In kharq-e-aadat waqiyaat ko baaz aqliyat pasand (Rationalists) aur 
science mizaaj ke haamil log tasleem nahi karte. Peechle zamane mein bhi log 
inka inkaar karte rahe hain, is par Maulana Rome ne khoob farmaya hai ke: 

Falsafi ko munkir-e-hannana ast 

Az hawaas-e-ambiya begana ast! 

Bahr-e-haal kharq-e-aadat waqeyaat Huzoor fW" ki hayaat-e- 
tayyaba mein bahut hain. (Tafseel dekhna ho to “Seeratun Nabi fW 
Az Maulana Sabli ki ek zakheem jild sirf Huzoor ke kharq-e-aadat 
waqeyaat par mushtamil hai) lekin jaisa ke upar guzra, muajizah daawe 
ke saath aur saalat ke saboot ke taur par hota hai. 

Qur'an Majeed mein is ki dusri misaal Hazrat Esa ^ ki aayi hai 
ke Aap logaon se farmate hain ke dekho Mai murdon ko zinda kar 
ke dikha raha hoon. Mai gaare se parinde ki surat banata hoon aur Mai 
us mein phoonk maarta hoon to Allah ke hukm se udhta hua parindah 
banjaata hai. Kharq-e-aadat ka mu'amla to ghair Nabi keliye bhi 
hosakta hai. Allah Ta'ala apne neik bandon ke liye hi is tarah ke halaat 
paida karsakta hai. Unka Allah ke haan jo muqaam wa martaba hai iske 
izhaar ke liye karamaat ka zahoor hosakta hai. Ye cheezein bayeed nahi 
hai, lekin Ambiya ki karamaat ko arf-e-aam mein “muajizaat” kaha jata 
hai aur ghair Ambiya aur auliya ke liye “Karamaat” ka lafz istemaal hota 
hai, lekin muajizah wo hai jise Allah ka Rasool daawe ke saath pesh kare 
aur challenge kare. 





Bayaanul Qur'an 


104-Ta'aruf-e-Qur'an 


Ye baat ke Qur'an Majeed hi Huzoor fM* ka asal muajizah 
hai, do etebaraat se Qur'an mein bayan ki gayi hai. Ek masbat 
andaaz hai, jise Surah Yaseen ki ibtedayi ayaat mein farmaya: 


oi^S'bZrilYaasim. Walqur'aanil Hakiim. Innaka 


laminal mursaliin, "Qasam hai Qur'an Hakeem, ki aur qasam ka asalfaidah 
shahadat hota hai yani gawah hai ye Qur'an Hakeem) ke yaqeenan (ae 
Muhammad ffep ) Aap Allah ke Rasool hain”. Khitaab bazahir Huzoor 
fsu se hai, halanke Huzoor (Mr ko ye batana maqsood nahi hai, balke 
mukhatibeen yani ahl-e-arab aur ahl-e-Makkah ko sunaya jaaraha 
hai ke ye Qur'an shahid hai ye saboot hai, ye daleel-e-qatayi hai ke 
Muhammad iW" Allah ke Rasool hain ye Qur'an pukaar pukaar kar 
Muhammad Rasool Allah fW" ki risalat ka saboot pesh kar raha hai. 


Iske alawa Qur'an Hakeem ke chaar muqamaat aur hain jin mein 
yahi aayat Innaka laminal mursaliin, muqadar hai 

agarche, bayaan nahi hui. Surah Su'aad ka aghaaz hota hai: 


Su'aad walqur'aani ziz zikr. Balil laziina 
kafaruufii izzatinw wa shiqaaq. (Su'aad 11) 


OdJJ! C>° 



Tarjuma: “Su'aad, qasam hai is Qur'an kijo nasihatyaad dahani waala 
hai. Lekin wo log kejo munkir hai, ghumand aur zidd meinpade hue hain”. 


Yahan “Su'aad”ek harf hai, lekin is se aayat nahi bani, jab ke “Yaseen” 
ek aayat hai. Surah Su'aad ki pehli aayat qasam par mushtamal hai. “BaF’se 
jo dusri aayat shuru ho rahi hai ye sabit kar rahi hai ke maqsam-e-aaliya (jis 
cheez par qasm khayi jarahi hai) yahan mehzuf hai aur wo [ctjkwp! Qd Qjj 
], Innaka laminal mursaliin\, hai. Goya ke ma'nan ise yun padha jaayega: 

[.Gijj] LV 3 ], Su'aad 

walqur'aani ziz zikr (Innaka laminal mursaliin) Balil laziina kafaruu...., isi 
tarah Surah Qaaf mein hai: ot stQ] 

Qaaf, walqur'anil majiid, (Innaka laminal mursaliin), 
bal 'ajibuu anjaa'ahum munzirum minhum . 


Aise hi do suratein Az-Zakhraf aur Ad-Dukhaan “Haa 
Meern” se shuru hoti hain. Inki pehli do ayaat bilkul ek jaisi hain: 

, Haa meem. Wal kitaabil mubiin. Pehli aayat 
hurf-e-maqta,at par dusri aayat qasam par mushtamil hai. Iske baad 
muqassam-e-aaliya mehzuf maanna padhega. Goya: 

Haa Meem. Wal kitaabil mubiin. 
[Innaka laminal mursaliin] Inna 

ZSL'Xr" Myya ‘ " 

aur 


Haa Meem. Wal kitaabil mubiin. [Innaka 
laminal mursaliin] Inna anzalnaahu 
pi laylatim mubaarakatin inna kunnaa 
munziriin. 


s o w t 


*&]] © (Jttpl 


Ye ek asloob hai ke Muhammad Rasool Allah ffelF ki risalat ko 
saabit karne ke liye Qur'an ki qasam khayi gayi, yani Qur'an ki gawahi 
aur shahadat pesh ki gayi. Ye is baat ko kehne ka ek asloob hai ke Huzoor 
(%v ki risalat ka asal saboot ya Aap fsu ka asal muajizah Qur'an hai. 


Qur'an ka Daawa aur Challenge 

Pehle guzar chuka hai ke muajize mein tahaddi (challenge) 
bhi zaroori hai aur daawa bhi. Lehaza muqamaat gin lijiye jin mein 
challenge hai ke agar tumhara khayal hai ke Muhammad fW" ka kalaam 
hai, insaani kalaam hai jise Muhammad ffelP ne khud gadd liya hai, ye 
unki apni ikhtera hai to turn muqabla karo aur aisa hi kalaam pesh karo. 
Qur'an Majeed mein aise paanch muqamaat hain. Surat At-Toor mein 
farmaya: 


Am yaquuluuna taqawwalahu, bal laa 
yuminuun. Falyatur bihadiisim mislihii 
in kaanu saadiqiin. Am khuliquu min 
ghai shain am humulkhaaliquun. 


1j3 Lb J Ui - As ^ &&& >»l 


Tarjuma: “Kya unka ye kehna hai ke ye Muhammad Me ne khud gadd 


liya hai? balke haqeeqatye hai keye maanne to tayaar nahi. Phir chaahiye 
ke wo isi tarah ka koi kalaam pesh karein agar wo sachche hain”. 


Qaala, yaquulu, ka mu'ane hai kehna. Jabke 
ka mafhoom hai takalluf kar ke kehna, yani mehnat kar ke kalaam 
mauzu karna (jis ke liye angrezi mein composition ka lafz hai). To kya 
unka khayal hai ke ye Muhammad ne khud kehliya hai? Haqeeqat 
ye hai ke ye maanne ko tayaar nahi, lehaza is tarah ki kat hujatiyan kar 

rahe hain. Agar ye sachche hain to aisa hi kalaam pesh karein. Aakhir 
ye bhi insaan hain, in mein bade bade shura aur bade qaadir-al-kalaam 
khateeb maujood hain. In mein wo shura bhi hain jinko dusre shura 
sajda karte hain.Ye sab ke sab milkar aisa kalaam pesh kare. Surah Bani 
Israel mein farmaya gaya: 


Qul la'inij tama'atil insu waliinnu 7,- s’, f, 1 ’i- 

alaa any yaatu bimisli haazal 

qur'aani layatuuna bimislihii walaw qIjSJI IJ-* 

kaana ba 'zuhum liba 'zin zahiira. 0 , 

Tarjuma: “(Ae Nabi Nf ! inse) kehdijiye ke agar tamaamjins wa ins jama 
hojaaye (aur apnipoori quwwat wa salahiyat aur apni tamaam zahanat 
aurfat an at, qadral kalaami kojania kar ke koshish kare) ke is Qur'an jaisi 
kitaabpesh karein to wo harghiz aisi kitaab nahi laa sakenge chaahe wo ek 
dusre ki kitni hi madad karein”. 


Ye to bahaisiyat majmu'i poore Qur'an Majeed ki nazeer pesh 
karne se makhlooq ke aajiz hone ka daawa hai jo Qur'an Majeed ne 
do muqamaat par kiya hai. Surah Younus mein is se zara neeche utar 
kar, jise bar sabil-e-tanazzal kaha jaata hai, farmaya ke poore Qur'an ki 
nazeer nahi laa sakte to aisi dus suratein hi gadd kar le aao! irshaad hua: 


Am yaquuluuna-fataaru, qul faatuu „ ,, \ Qf •’'^q ’j 


bi’ashri suwarim mislihii muftarayaatinw 
wad’uu manis tata'tum min duundlaahi 
in kuntum saadiqiin. (Hood, 13) 


6 J Jllil tt)ja W? ti* Ijisl j o 


» 9 


Tarjuma: “Kyaye kehte hain keye Qur'an khudgadd kar le aaya hai? (Ae 
Nabi fefllnse) kehiyepas! turn bhi dus suratein banakar le aao aisi higadi 
hui aur bula lojisko bula sako Allah ke siwa agar turn sachche ho”. 


Is ke baad dus se neeche utar kar ek Surat ka challenge bhi diya gaya: 


Am yaquuluuna-fataaru, qul faatuu 
bisuratim mislihii wad'uu manis 
tata'tum min duunillaahi in kuntum 
saadiqiin. (Yousnus, 38) 


IjPis l)S * I 

Tarjuma: “Kyaye kehte hain keye Qur'an khud banakar le aaya hai? (Ae 
Nabi tWHn se) kahiyepas! turn bhi ek surat banakar le aao aisi hi aur bula 
lojisko bula sako agar turn sachche ho”. 

Ye chaaro muqamaat to Makki surataon mein hain. Pehli Madani surat 
“Al-Baqarah” hai is mein bade ehtemaam ke saath ye baat kahi gayi hai: 


Wa in kuntum raybim minima nazzalnaa ,, v i-asfiS” » i - 

/ . lj- ,• • • 7-7 •• ^d-S 

alaa abainaajatuubisuratimmimmislihu, ' 5J> 9 * ' 

wad'uu shuhadaa'akum min duunillaahi 
in kuntum saadiqiin. Fail lam taf'aluu 
walan taf'aluu fattaqun naaral latii 

waquuduhan naasu walhijaara, u'iddat lilkaafiriin. (Al-Baqarah, 23-24) 


Tarjuma: “Agar turn logaon ko shak hai is kalaam ke baare mein jo humne 
apne bandepar naazil kiya hai (keye Allah ka kalaam nahi hai) to isjaisi ek 
surat turn bhi (mauzu karke) leaao aur apne tamaam madadgaaron ko bula 
lo (in sabko jama karlo) Allah ke siwa agar turn sachche ho. Aur agar turn 
aisa na kar sako aur turn harghiz aisa na kar sakoge, to bacho us aag sejiska 
eindhan aadmi aurpathar honge,ye munkiron ke liye tayaar kigayi hai". 


Yahan ye wazeh kiya jaaraha hai ke haqeeqat mein turn sachche 
nahi ho, tumhara dil gawahi deraha hai ke ye insaani kalaam nahi hai, 
lekin chunke turn zubaan se tanqeed kar rahe ho aur jhutla rahe ho to 
agar waq'etan tumhein shak hai to is shak ko rafa karne ke liye hamara 
ye challenge maujood hai. 


Ye hai Qur'an Majeed ke muajize hone ke do asloob. Ek musbat 
andaaz hai ke Qur'an gawah hai is par ke ae Muhammad! faP Aap 
Allah ke Rasool hain aur dusra andaaz challenge ka hai ke agar tumhe 
iske kalaam-e-Ilaahi hone mein shak hai to is jaisa kalaam turn bhi 
banakar le aao. 


Qur'an kis kis Etebaar se Muajizah hai? 

Ab is ziman mein teesri zeil bahes ye hogi ke Qur'an Majeed kis 
kis etebaar se muajizah hai. Ye mazmoon itna wasee aur itna matnuwa'a 
al-itraaf hai ke “Wajooh-e-ajaaz Al-Qur'an” par poori kitabein likhi 
gayi hain. Zaahir baat hai is waqt is ka ehaata maqsood nahi hai, sirf 
moti moti baatein zikr ki jaati hain. 

Asal shaye to iski taseer-e-qalb hai ke ye dil ko lagne waali baat hai. 
Iska asal ajaaz yahi hai ke ye dil ko jaakar lagti hai bashart ye ke padhne 
waale ke andar ta'ssub, zidd aur hatt dharmi na ho aur ise zubaan se 
itni waqfiyat hojaaye ke barah-e-raast Qur'an is ke dil par utar sake. 
Ye Qur'an ke ajaaz ka asal pehlu hai. Lekin izaafi taur par jaan lijiye ke 
jis waqt Qur'an naazil hua us waqt ke etebaar se iske muajizah hone 
ka numayan aur humtar pehlu is ki adbiyyat, iski fasahat wa balaghat, 
is mein alfaaz ka intekhaab, bandishein aur tarkeebein, iski mithaas 
aur iska sooti aahang hai. Ye darhaqeeqat nuzool ke waqt Qur'an ke 
muajizah hone ka sab se numayan pehlu hai. 

Yahan ye baat pesh-e-nazar hai ke har Rasool ko usi tarz ka 
muajizah diya gaya jin cheezon ka us ke zamane mein sab se zyada 
charcha aur shaghaf tha. Hazrat Moosa ke zamane mein jaadu aam 

tha lehaza muqable ke liye Aap ko do cheezen digayi jin se Aap 
jadugaron ko shikast de sakein. Huzoor fW" ne jis qaum mein apni 
daawat ka aghaaz kiya us qaum ka asal zauq qudrat-e-kalaam tha.Wo 
kehte the ke asal mein bolne waale to hum hi hain, baaqi duniya goongi 
hai, inki zubaan daani ka ye aalam tha ke wo apni pasand ki ashya ke 
naam rakhna shuru karte to hazaaron naam rakh dete. Chunache, arbi 
mein sheer wa talwaar ke liye paanch paanch hazaar alfaaz hain. Ghode 
aur oont ke liye la tedaad alfaaz hain. Ye unki qadar al-kalaami hai ke 
kisi shaye ko uski har adaa ke etebaar se naya naam de dete. Ghoda unki 
badi mehboob shaye hai, lehaza uske namaloom kitne naam hain. Shaer 
wa shayari mein unke zauq wa shauq ka ye aalam tha ke unke haan 
salaana muqable hote the ta'ake is saal ke sab se bade sha'er ka ta'yyun 
kiya jaaye. Shur'aa apne apne qaseede likh kar laate the. Muqabla hota 
tha. Phir jab faisla hota tha ke kiska qaseeda sab par baazi legaya hai 
to baaqi tamaam shur'aa iski azmath ke etraaf ke taur par usko sajda 
karte the. Phir wo qaseeda Khaana-e-Kaaba ki deewar par latka diya 
jaata tha ke ye hai is saal ka qaseeda. Chunache, is tarah ke saat qaseede 
Khaana-e-Kaaba mein awazein kiye gaye the jinhein ( sShizz: Sab'atu 
mu'allaqaa, kahajaata tha. (siliiaiLi) Sab'atu mu'allaqaa ,ke aakhri sha'ir 
Hazrat Labaid ■$£ the jo imaan le aaye. Imaan laane ke baad unhone 
shaer kehne chord diye. Hazrat Omer ne in se kaha ke Ae Labaid! 
ab aap shair kyun nahi kehte? To jawab mein unhone bada pyara jumla 

kaha ke (yljiJIuJul?) a'ba'dal qur'aani, yani kya Qur'an ke nuzoolke baad 
bhi? Ab kisi ke liye kuch kehne ka mauqa baaqi hai? Qur'an ke ajaane 
ke baad koi apni fasahatwa balaghat ke izhaar ki koshish kar sakta hai? 
goya zubaanein bandh hogayi, un par taale padh gaye, Mulk Al-Shur'aa 
ne shair kehna chord diye. 

Jin logaon ki maadri zubaan arbi hai wo aaj bhi Qur'an ke is ajaaz 
ko mehsoos kar sakte. Ghair arab logaon ke liye isko mehsoos karna 
mumkin nahi hai. Agar koi apni mehnat se arbi adab ke andar Maulana 
Ali Miyan ki si muharat haasil kar le to wo waq'etan isko mehsoos kar 
sakega aur iski tehseen kar sakega ke fasahat aur balaghat mein Qur'an 
ka kya muqaam hai. Hum jaise logaon ke liye ye mumkin nahi hai, 
albatta iska sooti ahang hum mehsoos karsakte hain. Waqeya ye hai 
ke Qur'an ki qiraat ke andar ek muajizana taseer hai jo qalb ke andar 
ajeeb kaifiyat paida kardeti hai. Qur'an ka sooti ahang hamari fitrat ke 
taaron ko chedhta hai. Qur'an ki ye muajizana taseer aaj bhi waisi hai 
jaisi nuzool-e-Qur'an ke waqt thi. Is mein marwar-e-ayyaam se koi farq 
waq'e nahi hua. 

Qur'an ki fasahat wa balaghat, iski adbiyyat, azubat aur iske sooti 
ahang ki muajizana taseer par mustazaad ahad-e-hazir Qur'an ke ajaaz 
ke ziman mein jo cheezein bahut numayan hokar saamne aati hain un 
mein se ek cheez to wo hai jiska Qur'an Majeed ne ek bade sareeh alfaaz 
mein zikr kiya hai: 


Sanuriihim aa'yaatina fil aafaaqi wafii 
anfusihim hattaa yatabayyana lahum 
annahul haqqu (Haa Meem Sajdah, 53) 


i / s / / 


Tarjuma: “Hum anqareeb inhein apni ayaat dikhayenge afaaq mein bhi 
aur unkiapnijaanon mein bhiyahan tak keye baat unpar wazeh hojaayegi 
keye Qur'an haq hai”. 


Is aayat-e-mubarika mein ilm-e-insaani ke da'iera mein science aur 
technology ki taraqi aur jadeed ikteshafaat wa inkeshafaat ki taraf ishaara 
hai. Ye ayaat-e-afaaqi hain. Francsi surgeon Doctor Morris Bukai ka 
pehle bhi hawala diya ja chuka hai ke Qur'an ka mutala karne ke baad 

usne kaha ke mera dil is par mutmayeen hogaya hai ke is Qur'an mein 
koi baat aisi nahi hai jise science ne ghalat saabit kiya ho. Albatta us 
daur mein jab ke insaan ka apna zehni zarf wasi nahi hua tha, uloom-e- 
insaani aur maloomaat-e-insaani ka da'iera mehdood tha, is waqt sciensi 
isharaat ki haamil ayaat-e-quraniya ka kya mafhoom samjha gaya, wo 
baat aur hai. Kalaam Allah hone ke etebaar se asal ehmiyat to Qur'an ke 
alfaaz ko haasil hai. Doctor Morris Bukai ne Qur'an ka Taurat ke saath 
taqabal kiya hai! Taurat se muraad (OldTestaments) hai. Anajeel-e-arba 
jo Hazrat Esa ki taraf mansoob hain, un mein to kayi cheezein aisi 
hain jo ghalat saabit ho chuki hain. Anajeel main zyada tar akhlaaqi 
mu'aaz hain ya phir Hazrat Esa ^ ke swanah hayaat hain. Taurat mein 
ye mubahes maujood hain ke kayenaat kaise paida hui, Allah ne kaise 
use banaya. Mukhtalif sciensi phenomena is mein maujood hain. 

Aap ko maloom hai ke physics mein aaj sab se zyada ahem mauzu 
jis par tehqeeq horahi hai yahi hai ke kayenaat kaise wajood mein aayi, 
ibtedayi halaat kya the aur baad-azaan in mein kya tabdeeliyan hui. 
Doctor Morris Bukai ne is etebaar se mehsoos kiya ke Taurat mein to 
aisi cheezein hain jo ghalat saabit ho chuki hain, is liye ke asal Taurat 
to chehti sadi qabl-e-Maseeh hi mein goom hogayi thi. Bakht-e-Nasar 
ke hamle mein Yaroshalam ko tahes nahes kardiya gaya aur Haikle 
Sulemani ki eent se eent baja di gayi, iski buniyaadein tak khod daali 
gayi aur Yaroshalam ke basne waale cheh laakh ki tedaad mein qatal 
kardiye gaye jab ke Bakht-e-Nasar cheh laakh ko qaidi banakar bhed 
bakriyon ki tarah haankte hue apne humraah babil legaye. Chunache, 
Yaroshalam mein ek mutanaffis baaqi na raha. Aap andaza kare, agar 
ye adaad wa shumaar sahi hai to Hazrat Maseeh ^ se bhi cheh sau 
saal qabl yani aaj se 2600 baras qabl Yaroshalam barah laakh ki abaadi 
ka shaher tha aur is shaher par kya qayamat guzri hogi. Iske baad se 
wo asal Taurat duniya mein nahi hai. Moosa ko jo ehkaam-e-ashra 
(Ten Commandments) diye gaye the wo pathar ki takhtiyon par likhe 
hue the. Ye takhtiyan bhi lapaata hogayi aur baaqi Taurat ka wajood bhi 
baaqi na raha. Qur'an Hakeem mein (eXA&lCi io) SuhufiIbraahim 

wa Moosa ka zikr hai Moosa ke sahife paanch hain jo Ahad Naama 
qadeem (Old Testament) ki pehli paanch kitaabein hain. Saneha-e- 
Yaroshlam ke qareeban dedh sau baras baad logaon ne Taurat ko apni 

yaadaashton se muratib kiya. Chunache, us waqt ki Nau-e-insaani ki 
zehni aur amli satah jo thi wo is par laazmi taur par asar andaaz hui. 

Doctor Morris Bukai ke alawa mai Doctor Keith L. Moore, ka 
hawala bhi de chuka hoon ke wo Qur'an Hakeem mein ilm-e-janain se 
mutaliq ishaara paakar kis qadar hairaan hua ke ye maloomaat (1400) 
chaudah sau baras pehle kahan se aagaye! Physical science ke mukhtalif 
feild hain, in mein jaise jaise ilm-e-insaani taraqi karta jaayega ye baat 
mazeed mubarhan hoti chali jaayegi ke ye kalaam-e-haq hai aur ye 
kalaam muzahir-e-tabei'i ke etebaar se bhi haq sabit horaha hai. Ye ek 
wazeh saboot hai ke ye Qur'an Allah ka kalaam hai aur Muhammad 
Rasool Allah fMlP Allah ke Rasool hain. 

Ahd-e-haazir ke etebaar se Qur'an Hakeem ke ajaaz ka dusra 
ahem-tar pehlu iski hidayat-e-amli hai. Is mein infaradi zindagi se 
mutaliq bhi mukamil hidayaat hain aur insaani akhlaaq wa kirdaar 
aur insaan ke rawaiye ke baare mein bhi poori tafseelaat maujood 
hain. Infaradi zindagi se mutaliq ye tamaam cheezein sabeqa Ambiya 
ki taleemaat mein bhi maujood hain. Ye akhlaaqi aqdaar waise bhi 
fitrat-e-insaani ke andar maujood hain. Qur'an ka apna kehna hai: 

1^3^], Fa'alhamahaa fujuurahaa wa taqwaahaa, (Ash- 
Shams, 8) yani nafs-e-insaani ko alhaami taur par ye maloom hai ke fajoor 
kya hain aur taqwa kya hai. Parhezgaari kise kehte hain aur badkaari 
kise kehte hain. Albatta Qur'an Majeed ka ajaaz ye hai ke is mein adal 
wa qast par mubni ijtemayi nizaam diya gaya hai jis mein intehayi 
tawazun rakha gaya hai. 

Insaan ghaur kare to maloom hoga ke nau-e-insaani ko teen 
bade bade aqdah haye laynahal (dilemmas) darpesh hain jo tawazun ke 
mutaqazi hain aur in mein adam-tawazun se insaani tamaddun fasaad 
aur bighaad ka shikaar hai. In mein pehla aqdah-e-laynahal ye hai ke 
mard aur aurat ke haqooq wa fara'iz mein kya tawazun hai? Dusra ye ke 
sarmaya aur mehnat ke mabain kya tawazun hai? Phir teesra ye ke fard 
aur riyasat ya fard aur ijtemai'at ke mabain haqooq wa fara'iz ke etebaar 
se kya tawazun hai? In teeno mu'amlaat mein tawazun qayem karna 
intehayi mushkil hai. Agar fard ko zara zyada azaadi de di jaati hai to 
anaar ki chaos phelti hai. Azaadi ke naam par duniya mein kya kuch 

horaha hai! Dusri taraf agar fard ki azaadi par qadgine aur bandishein 
laga di jayein to wo radd-e-amal hota hai jo communism ke khilaaf hua. 
Fitrat-e-insaani aur tabiyat-e-insaani ne ye qadgine qubool nahi kiye 
aur inke khilaaf baghawat ki. 

Aurat aur mard ke haqooq ke mabain tawazun ka mu'amla bhi 
intehayi hasaas hai. Is meezaan ka palda agar zara sa mard ki jaanib 
jhuka diya gaya to aurat ki koi haisiyat nahi rehti, wo bilkul bhed bakri 
ki tarah mard ki malkiyat bankar rehjaati hai, iska koi tashakhkhus nahi 
rehta aur wo mard ki jooti ki nok qaraar paati hai. Lekin agar dusra 
palda zara sa jhuka diya jaaye to aurat ko jo haisiyat miljaati hai wo 
qaumon ki qismaton ke liye tabahkun sabit hoti hai. Is se khandaani 
idarah khatam hojaata hai aur ghar ke andar ka chain wa sukoon barbaad 
hokar rehjaata hai. Is ki sab se badi misaal Scande Newain mumalik 
hain. Maashi aur iqtesaadi etebaar se ye kaha jaasakta hai ke rooh-e-arzi 
par agar jannat dekhni ho to in mumalik ko dekhliya jaaye. Wahan ke 
shaheriyon ki buniyaadi zarooriyaat kis umdehgi ke saath poori horahi 
hain! Wahan ilaaj aur ta'leem ki sahuliyat sab ke saath eksan hai aur 
is ziman mein khairaat (charity) par palne waalaon aur tax adaa karne 
waalaon ke mabain koi farq wa tafawat nahi hai. Lekin in mumalik 
mein mard aur aurat ke haqooq ke mabain tawazun barqarar nahi rakha 
gaya jis ke natije mein khandaan ka idaarah mazmahel hua, balke toot 
phoot kar khatam hogaya aur ghar ka sukoon napaid hogaya. Chunache, 
aaj khudkashi ki sab se zyada shara Sweden mein hai. Isliye ke ghar ka 
chain khatam hojaane ke ba'as asaab par shadeed tanaao hai. 

Allah ka shukar hai ke hamare haan khandaan ka idaarah barqarar 
hai. Agarche, yahan par bhi naam nihaad taur par bahut oonchi satah 
ke logaon ke haan to wo suratein paida hogayi hain taham majmuyi 
taur par hamare haan khandaan ka idaarah abhi kaafi had tak mehfooz 
hai. Is ziman mein Qur'an Majeed mein lafz “Sukoon” istemal hua hai. 
Surah A1 Rome ki aayat 21 mulaheza ho: 

Wa min aayaatihii an khalaqa lakum min 
azwaajal litaskunuu ilayha 
lynakum mawaddatanw wa 
rahmaa. (Al-Rome , 21) 


anjusikum 
waia'ala i 


i i#i to; 

Tarjuma: “Aur iski nishaniyon mein seye hai ke is ne tumhare liye tumhare 
hi nou sejode banaye, ta'ake turn inkepaas sukoon haasilkaro aur tumhare 
darmiyaan mohabbat aur rehmatpaida kardi. 

Agar insaan ko ye sukoon nahi milta to agarche, iske khaane peene 
ki zarooriyaat, jinsi taskeen aur dusri zarooriyaat-e-zindagi khoob poori 
horahi ho lekin zindagi insaan ke liye jahanum banjayegi. 

Mazkura balaa (3) teen aqdah haye laynahal mein se maashiyaat 
ka mask sab se mushkil hai. Sarmaye ko zyada khul khelne ka mauqa 
denge to surat-e-haal ek inteha ko pahunch jaayegi aur mazdoor ka 
badtareen istehasaal hoga,jab ke mazdoor ko zyada haqooq de denge to 
sarmaye ko koi tahafiiz haasil nahi rahega. Agar nationalisation hojaaye 
to logaon mein kaam karne ka jazba hi nahi rehta. Aapko maloom 
hai ke hamare haan nationalisation ke baad kya hua! Russ (Russia) ki 
iqtesaadi mout ki ahem wajah yahi nationalisation thi. To ab sarmaye 
aur mehnat mein tawazun ke liye kya shakal ikhtiyaar ki jaaye? Ye hai 
darhaqeeqat ahad-e-haazir mein Qur'an ki hidayat ka ahem tareen 
hissa! Aaj is par bharpur tawajah markuz karne ki zaroorat hai. Physical 
science se Qur'an ki haqaniyyat ke saboot khud ba khud milte chale 
jayenge. Jaise jaise science taraqi kar rahi hai naye naye goshe saamne 
arahe hain aur in se saabit horaha hai ke ye Qur'an haq hai. Lekin aaj 
zaroorat is amal ki hai ke Qur'an Hakeem ne umraniyat-e-insaniya aur 
ijtemayaat maslan iqtesadayaat, siasiyaat aur samajiyaat ke ziman mein 
jo adl-e-ijtemayi diya hai isko mubarhan kiya jaaye. Alama Iqbal ke ye 
do shaer isi haqeeqat ki numayendagi kar rahe hain: 

liar kuja benijahan-e-rang wa bu 
Aan ke az khaakash barweed aarzu! 

Ya ze noor-e-Mustafa 'Af oo raa bahasat 
Ya hunuz andar talaash-e-Mustafa 'Af ast! 

Yani duniya mein jo social inqelaab aaya hai iski saari chamak 
damak aur roshni ya to noor-e-Mustafa IW" hi se musta'ar aur makhuz 
hai ya phir insaan chaar-o-nachaar Huzoor fW" ke laaye hue hi nizaam 
ki taraf bad raha hai. Wo dayein bayein ki thokrein aur afraat-o-tafreet 
ke dhakke khaa kar ladkhada ta hua chaar-o-na-chaar isi manzil ki taraf 
jaaraha hai jahan Muhammad Rasool Allah ffeu aur Qur'an Hakeem ne 
ise pahunchaya tha. 

Ahd-e-Haazir Mein Ajaaz-e-Qur'an Ka Muzahir: 

ALAMA IQBAL 

Wajooh-e-ajaaz-e-Qur'an ke ziman mein ek baat arz kar raha 
hoon ke mere nazdeek ahd-e-hazir mein Qur'an ke ajaaz ka sab se bada 
muzahir Alama Iqbal ki shakhsiyat hai. Mai ne arz kiya tha ke Qur'an 
Hakeem ziman wa makaan ke ek khaas tanazur mein aaj se (1400) 
chudah sau baras qabl naazil hua tha. Iske awwaleen mukhatib arab 
ke ajad, dihaati, baddu aur na-khuwandah log the jinhein Qur'an ne 
(w&'SO Ummiyyiin, aur OJjtSjS), Qaumal luddaa, qaraar diya hai. Lekin 
is Qur'an ne inke andar bijli dauda di.Unke zehan, qalb aur rooh ko 
mutasir kiya, phir un mein walwala paida kiya, inke baatin ko munawar 
kiya. Inki shakhsiyaton mein inqelaab aaya aur afraad badal gaye. Phir 
unhone aisi quwwat ki haisiyat ikhtiyaar ki ke jis ne duniya ko ek naya 
tamaddun, nayi tehzeeb aur naye khuwaneen dekar ek naye daur ka 
aghaaz kiya— lekin (20th) beeswi sadi mein Alama Iqbal jaisa ek 
shakhs jis ne waqt ki aala tareen satah par ilm haasil kiya, jisne maghrib 
aur mashriq ke falsafe padh liye, jo qadeem aur jadeed donon ka jaame 
tha, jo Germany aur Englistaan mein jaakar falsafa padhta raha, usko is 
Qur'an ne is tarah possess kiya aur is par is tarah apni chaap qayem ki ke is 
ke zehan ko sukoon mila to sirf Qur'an Hakeem se aur iski tashangi-e-ilm 
ko asoodgi haasil hosaki to sirf kitaab Allah se. Goya baqaul khud unke. 

Na kahinjahan mein amaan mili,jo aniaan mili to kahan mili 
Marejurm-e-khaana kharaab ko tere afw-e-bandah nawaz mein! 

Mera ek kitaabcha “Alama Iqbal aur Hum” ek arse se shaye hota 
hai. Ye meri ektaqreer hai jo mai ne Aitchison College mein 1973 mein 
ki thi. Is mein mai ne Alama Iqbal ke liye channd istelahaat istemal ki 
hain. “Iqbalaur Qur'an” ke unwaan se mai ne Alama Iqbal ko: 

1 . Azmath-e-Qur'an ka nishaan. 

2. Waqif-e-martaba wa muqaam-e-Qur'an, aur 

3. Daa'i illal Qur'an ke khitabaat diye hain. 

Mai Alama Iqbal ko us daur ka sab se bada tarjumaan Al-Qur'an 
samajhta hoon. Qur'an Majeed ke uloom wa maroof ki jo tabeer Alama Iqbal 
ne ki hai is daur mein koi dusri shakhsiyat iske aas paas bhi nahi pahunchi. 
In se logaon ne cheezein musta'ar li hain aur phir unko bade paimaane par 
phelaya hai. In hazraat ki ye khidmat apni jagah qaabil-e-qadar hai, lekin 
fikri etebaar se wo tamam cheezein Alama Iqbal ke zehan ki paidawaar hain. 

Mazkura bala kitaabche mein mai ne Maulana Ameen Ahsan 
Islaahi Sahab ki gawahi bhi shaye ki hai. Kayi saal pehle ka waqeya hai 
ke Maulana aankhon ke operation ke liye khanqah-Dograan se Lahore 
aaye hue the aur operation mein kisi wajah se takheer horahi thi. Ghar 
se bahar hone ki wajah se unka likhne padhne ka silsila mu'attal hogaya. 
Taham fursat ke un ayaam mein Maulana ne Alama Iqbal ka poora 
poora Urdu aur Farsi kalaam dubara padhliya. Uske baad inhone iske 
baare mein mujh se do taseer bayaan kiye. Maulana ka pehla taseer to ye 
tha ke “ Qur'an Hakeem ke baaz muqamaat ke baare mein mujhe kuch maan 
sa tha ke mai ne inki tabeer jis asloob se ki hai shayed koi aur na kar sake. 
Lekin Alama Iqbal ke kalaam ke mutale se maloom hua ke wo inki tabeer 
mujh se bahut pehle aur mujh se bahut behtar kar chuke hain!” Maulana 
Islaahi Sahab ka dusra taseer ye tha ke “Iqbal ka kalaam padhne ke baad 
mera dil baitsa gaya hai ke agar aisa huda-khuwan is ummat mein paida 
hua, lekin ye ummat tas se mas na hui to hama-shama ke karne se kya 
hoga!” Jo qaum Alama Iqbal ke kalaam se harkat mein nahi aayi ise 
kaun harkat mein la sakega? 

Waqeya ye hai ke mere nazdeek is daur ka sab se bada tarjuma 
Al-Qur'an aur sab se bada daa'i illalqur'an Alama Iqbal hai. Is liye ke 
ye Qur'an Majeed ki azmath ka jis geerayi aur gehrayi ke saath ehsaas 
Alama Iqbal ka hua hai meri maloomaat ki had tak (agarche, mere 
maloomaat mehdood hain) is darje Qur'an ki azmath ka inkashaaf kisi 
aur insaan par nahi hua. Jab wo Qur'an Majeed ki azmath bayaan karte 
hain to aisa mehsoos hota hain ke ye unki deed aur unka tajruba hai, 
kyun ke jis andaaz se wo baat bayaan karte hai wo takalluf aur awaard se 
maawra andaaz hota hai. Mulaheza kijiye Alama Iqbal Qur'an Majeed 
ke baare mein kya kehte hain: 

A an kitaab-e-zinda Qur 'an-e -Hakeem 
Hikmat-e-oo laayazaal ast-o-qadeem 
Nuskha-e-israar-e-takween-e-hayaat 
Be sabaat az qotash gird sabaat 
Hurf-e-oo raa raib ne, tabdeel ne 
Aaya ash sharminda-e-taaweel ne 
Faash goyam aancha dar dil muzamir-e-ast 
Ain kitaab-e-neesat cheezein deegar ast 
Misl-e-haqpanaah wa ham paida sat ain 

Zinda wapaindah wagoya ast ain 
Chun bajaan dar raftjaan deegar shud 
Jaan chu deegar shadjahan deegar shud! 

“Wo zinda kitaab hai, Qur'an Hakeem, jiski hikmat lazawaal bhi hai 
aur qadeem bhi! 

Zindagi ke wajood mein aane ka khazina, jiski hayaat afroz aur 
quwwat bakhsh taseer se be sabaat bhi sabaat wa dawam haasil karsakte 
hain. 

Iske alfaaz mein na kisi shak wa shuba ka sha'eba hai na radd-o- 
badal ki gunja'ish. Aur iski ayaat kisi taaweel ki mohtaj nahi. (Is kitaab ke 
baare mein) jo baat mere dil mein posheeda hai ise alaniya hi keh guzroon ? 
Haqeeqat ye hai ke ye kitaab nahi kuch aur hi shaye hai! 

(Ye Kitaab-e-Hakeem) jab kisi ke baatin mein sarayat karjaati hai 
to uske andar ek inqelab barpa hojaata hai, aur jab kisi ke andar ki duniya 
badaljaati hai to iske liyepoori duniya hi inqelab ke zad mein aajaati hai”. 

Qur'an Hakeem ke baare mein mazeed likhte hain: 

Sadjahan-e-taaza dar aayat-e-aoust 
Asar haan pechidah dar anaat-e-aoust! 

“Iski ayaaton mein senkdoan taaza jahan abaad hain aur iske ek ek 
lamhe mein beshumaar zamane maujoodhain”. (Goya har zamane mein ye 
Qur'an ek nayi shaan aur nayi aan baan ke saath duniya mein aaya hai 
aur aata rahega). 

Ab aap Alama Iqbal ke teen ash'aar mulaheza kijiye jo inhone Nabi 
Akram se munajat karte hue kahe in se aapko andaza hoga ke inhein 
kitna yaqeen tha ke mere fikr ka manba Qur'an Hakeem hai. Chunache, 
“Masnawi israar wa ramuz” ke akahri mein “Arz-e-haal-e-musanif 
bahuzoor rehmatulil aalameen ffeu ke zeil mein yahan tak likh diya ke: 

Gar dillani aina-e-bejohar ast 
War baharfani ghair-e-Qur'an niuzmir ast 
Pardah-e-namus-e-fikrani chaak kan 
Ain qayabaan raa zakharam paak kan! 

Roz-e-mehshar khuwar wa ruswa kan mara! 

Benaseeb az bosapaakan mara! 

Agar mere dil ki misaal is aine ki si hai jis mein koi johar hi naho aur 
agar mere kalaam mein Qur'an ke siwa kisi aur shaye ki tarjumani hai, to 
(Ae Nabi fytf!) Aap mere namus-e-fikr kapardah khud chaak farmade aur 
is chaman ko mujh aise khaar sepaak karde. (Mazeed baraan) hashar ke din 
mujhe khuwaar wa ruswa kardein aur (sab se badhkar ye ke) mujhe apni 
qadam bosi ki sa'adat se mehroom farma dein!” 

Mai ne apni imkaani had tak Qur'an Hakeem ka poori bareek baniyi 
se mutale'a kiya hai aur is par ghaur-o-fikr aur sonch bichaar kiya hai. 
Mai ne Alama Iqbal ka Urdu aur Farsi kalaam bhi padha hai. Iske baad 
mai ne ye baat record karani zaroori samjhi hai ke Alama Iqbal ke baare 
mein mai ne jo baat 1973 mein kahi thi aaj bhi mai isi baat par qayem 
hoon ke “is daur mein azmtah-e-Qur'an aur martaba wa muqaam-e- 
Qur'an ka inkashaaf jis shiddat ke saath aur jis darje mein Alama Iqbal 
par hua shayed hi kisi aur par hua ho”. Aur ye ke mere nazdeek is daur 
ka sab se bada tarjuma Al-Qur'an aur daa'i illalqur'an Iqbal hai. Alama 
Iqbal musalmaanon ki Qur'an se doori par marsiya kehte hain: 

Jaanta hoon mai ye ummat haamil-e-Qur'an nahi 
Hai wohi sarmaya daari bandah momin ka dein! 

Musalmaanon ko Qur'an ki matwajah karte hue kehte hain: 


Baayaatish tara kaarejaz ain neest 
Ke azyaaseen-e-aao aasaan bameri! 

“Is Qur'an ke saath tumhara iske siwa aur koi sarokaar nahi raha ke 
turn kisi shakhs ko aalim-e-naza mein is ki Surah Yaseen sunado ta'ake iski 
jaan asaani se nikaljaye”. 

Hamare haan Sufi aur wa'az hazraat ne Qur'an ko chord kar apni 
majlis aur apne wa'az ke liye kuch aur cheezeon ko muntakhab karliya 
hai, to is par Iqbal ne kis qadar dardnaak marsiye kahe hain aur kis qadar 
sahi naqsha kheencha hai: 

Sufi-e-peshminaposh-e-haal mast 
Az sharab-e-naghma-e-qawwal mast 
Aatish az sha 'er-e-araaqi dar dalash 
Dar nami saazad ba Qur'an mehfalash 

Aur 


Waaz-e-daastan zan wa afsaana band 
Mu'ane oopastwa hurf-e-oo buland 
Az khateeb wa dailami giftar-e-oo 
Baza'eef wa shaaz wa mursalkaar-e-oo! 

Adna libaas mein malboos aur apne haal mein mast sup qawwaal ke 
naghme ki sharaab hi se madhosh hai. Iske dil mein Araaqi ke kisi shaer se to 
aag si lagjaati hai lekin iski mehfil mein Qur'an ka kahin guzar nahil (Dusri 
taraf) wa'az ka haal ye hai ke haath bhi khoob chalta hai aur samaa bhi khoob 
baandh deta hai aur iske alfaaz bhi purshikwah aur buland wa baala hai, 
lekin mu'ane ke etebaar se nihayatpast aur halkel Is ki saari guftagu (bajaye 
Qur'an ke) ya to khateeb baghdaadi se makhuz hoti haiya imaam dailmi se 
aur iska saara sarokaar bas za'eef shaaz aue mursal hadeeson se reh gay a hail” 

Alama Iqbal ke nazdeek musalmaanon ke zawaal wa azmahalaal 
ka aur ummat-e-musallima ka nakbat wa iflaas aur zillat wa khuwari ka 
asal sabab Qur'an se doori aur kitaab-e-Ilaahi se bu'ad hi hai. Chunache, 
jawab-e-shikwah ka ek sha'er mulaheza kijiye: 

Wo zamane mein mu'azaz the musalniaan hokar 
Aur turn khuwar hue tareek-e-Qur'an hokar! 

Baad mein isi mazmoon ka a'adaah Alama marhoom ne Farsi 
mein nihayat purshikwah alfaaz aur had darja dard angez aur hasrat 
ameez piraye mein yun kaha: 

Khuwar az mehjuri-e-Quran shadi 
Shikwah sanj-e-gardish-e-dauraan shadi 
Ae chu shabnam barzameen aftandah 
Dar baghal daari kitaabein zinda! 

“(Ae musalmaan!) Teri zillat aur ruswayi ka asal sabab to ye hai ke 
tu Qur'an se door aur betaluq hogaya hai, lekin tu apni is zabu-haalipar 
ilzaam gar dish-e-zamana ko de raha hai! Ae wo qaum ke jo shabnam ke 
manind zameen par bikhri hui hai (aur paaon tale raoundhi jaarahi hai)! 
Uth ke teri baghal mein ek kitaab-e-zinda maujood hai (jiske zariye tu 
dubara baam-e-uroojparpahunch sakti hai)”. 

Mai apna ye taseer ek baar phir dohra raha hoon ke asr-e-haazir 
mein Qur'an ki azmath jis darja un par munkashaf hui thi, mai apni 
mehdood maloomaat ki had tak kehne ko tayaar hoon ke wo mujhe 
kahin aur nazar nahi aati. Mere nazdeek Alama Iqbal daur-e-haazir 
mein ajaaz-e-Qur'an ka ek azeem mazhar hain. 

BAAB HASHTUM 

QURAN MAJEED SE HAMARA TA'LUQ: 

Qur'an “Hablullaah”hai! 

Jab hum kehte hain ke Qur'an “Hablullaah” hai to iske kya mu'ane 
hai. “Habl” ke ek mu'ane rassi ke hain aur yahi asal mu'ane hain. Surah 
Al-Lahab mein ye lafz aaya hai: [® 0— a of L**-] , Hablum mim masad, 
yani Maunij ki bati hui rassi. Imaam Raghib ne is ki tabeer ki hai: 

kisi shaye sejudne ke liye aur 
jis shaye sejudajaaye iske liye iste'aratanye alfaaz istemaalhota hai. Ahad, 
qaul wa qaraar aur misaaq do fareeqon ko baham jod deta hai. Chunache, 
ye lafz ahad ke mu'ane mein bhi aata hai aur Qur'an Hakeem mein ye 
aise ahad ke liye aaya hai jis se kisi ko aman mil raha ho, hifazat aur 
amaan haasil horahi ho. Surah Al-e-Imran (aayat 112) mein Yahud ke 
baare mein irshaad hua: 

Zuribat alayhimuz zillatu ayna maa 
suqifuuu ilia bihablim minallaahi wa 
hablim minnaasi wabaaiiu bighazabim 
minallaahi wa zuribat alayhimul 
maskanat. (Al-Immn, 112) 

Tarjuma: “Yejahan bhi paaye gaye in par zillat ki maar hipadi, siwaye 
iske ke kahin Allah ke zimmaya insaanon ke zimma meinpanaah milgayi. 
Ye Allah ke ghazab mein ghar kar chuke hain, in par mohtaji aur kam 
himmati mussalat kardigayi hai”. 

Goya khud apne bal par, apne paa'on par khade hokar, khud 
mukhtari ki asaas par unke liye izzat ka mu'amla is duniya mein nahi 
hai.Ye Qur'an Majeed ki peshen goyi hai aur maujooda riyasat Israel 
iska wazeh saboot hai. America agar ek din ke liye bhi apni hifazat 
hatale to Israel ka wajood baaqi nahi rahega”. 

Qur'an Majeed mein ahl-e-Imaan se farmaya gaya hai: 

Wa'tasimuu bihablillaahi jamiiaa, (Al-Imran: 103) 
Allah ki rassi ko mazbooti sepakadh lo sab milkar”. Albatta “Hablullaah” 
kya hai? Qur'an mein iski sarahat nahi hai. Aur Qur'an Majeed mein 
poori tarah se jo baat wazeh na ho majmal ho iski tashreeh aur tabayin- 

e-Rasool Allah flftT ka farz-e-mansabi hai. Azroye alfaazi Qur'ani: 

Lo Wa anzalnaa ilaykaz zikra 

litubayyina linnaasi maa nuzzila ilayhim, (An-Nahl: 44) “Aur humne (Ae 
Nabi (%to) Aapki taraf Az-zikar naazil kiya ta'ake jo cheez aapke liye 
utaarigayi haiAap unpar wazah karein". Chunache, Hadees-e-Nabwi 
iVv" mein ye sarahat maujood hai ke “Hablullaah” Qur'an Majeed hai. 
Sahi Muslim mein Hazrat Zaid Bin Arqam se marwi ye hadees 
naqal hui hai ke Rasool Allah ffelF ne irshaad farmaya: 


Tarjuma: Aagaah raho! Mai tumhare mabain do khazane chordejaaraha 
boon, un mein se ek Allah ki kitaab hai wohi Hablullaah hai”. 

Qur'an Hakeem ke baare mein Hazrat Ali Ylf se ek taweel hadees 
marwi hai jis mein alfaaz aaye hain: “Ye Qur'an hi Allah 

ki mazboot rassi hai”. Ye riwayat Sunan Tirmizi aur Sunan Darmi mein 
maujood hai.Mazeed baraan Hazrat Abdullah Bin Omer se jo riwayat 
razeenmeinaayihaiismeinbhiyahialfaazhain: “Ye Qur'an 

hi Allah ki mazboot rassi hai”. Sunan Darmi mein Hazrat Abdullah Ibn- 
e-Masood se^ riwayat hai ke Allah ke Rasool faF ne irshaad farmaya: 

“Yaqeenan ye Qur'an Hablullaah aur 

Noor-e-mubeen hai”. 


Qur'an ko “Rassi” kis etebaar se kaha gaya hai, is ke do pehlu hain. 
Ek to banda is rassi ke zariye Allah se judta hai.Ye rassi hamme Allah 
se jodne waali hai. “Ta'luq ma-Allah” aur “ Taqarrub ilallaah” donon 
tasawwuf ki istelahein hain. Ta'luq ke mu'ane hain latak jaana. “Alaq” 
latki hui shaye ko kehte hain. “Ta'luq ma-Allah” ka mafhoom hoga 
Allah se latak jaana, Allah se chimat jaana, Allah ke saath jud jaana. 
Isi tarah “taqarrub ilallaah” ka matlab hai Allah se qareeb se qareeb tar 
hone ki koshish karna. Sulook aur tareeqat ka maqsad yahi hai. Tareeq 
ma-Allah mein izaafe aur taqarrub ilallaah ka mausar tareen aur sahal 
tareen zariya Qur'an Hakeem hai. 

Is etebaar se do hadeesein mulaheza kijiye. Ek ke Rawi Hazrat 
Abdullah Bin Masood hain. Hadees ke alfaaz hain: 



Tarjuma; “Ye Qur'an Allah ki rassi hai jo aasman se zameen tak tani hui hai”. 

Yahi Alfaaz Hazrat Zaid Bin Arqam Si? se marfu'a bhi riwayat 
kiye gaye hain. Yani agar Allah se judna hai, Allah se ta'luq qayem karna 
hai to is Quaran ko mazbooti ke saath thaam lo, is se turn Allah se jud 
jaoge, Allah ka qurb haasil karloge. 


Dusri mu'ajam kabeer Tibrani ki badi pyari riwayat hai. Is mein 
in alfaaz mein naqsha keencha gaya hai ke Huzoor ffer apne hujre se 
bar'aamaad hue to Aap ffeT ne masjid ke goshe mein dekha ke kuch 
Sahaba (Si? Qur'an ka muzakira kar rahe the, Qur'an ko samajh aur 
samjha rahe the. Huzoor fW" inke paas tashreef laaye aur bada pyara 
sawal kiya: 




Tarjuma: “Kya turn is baat ki gawahi nahi dete ke Alalh ke siwa koi 
ma'bood nahi aur Mai , Allah ka Rasool boon aur ye Qur'an Alalh ke paas 
se aaya hai?” 

Sahaba iSs? ka jawab iske siwa aur kya hosakta tha: 

)Yani “Kyun nahi ae Allah ke Rasool ffelP hum iskegawah hain "! is par Aap 
nSu ne farmaya: 

Tarjuma: “Pas! turn khushiyan maanao isliye keye Qur'an wo shaye haijis 
ka ek sira tumhare haath mein hai aur dusra sira Allah ke haath mein hai”. 


In ahadees-e-mubarika se “Hablullaah” ka ye tasawur wazeh 
hojaata hai ke ye Allah ke saath judne waali shaye hai. 

Abhi humne jis hadees ka mutale'a kiya is mein Qur'an Hakeem 
ke liye (jjjtke alfaaz aaye hain, ke ye Qur'an Allah ke paas se 
aaya hai. Mustadrak Haakim aur marasil Ibn-e-Dawood mein Hazrat 
Abu Zar Ghafari Si? se Rasool Allah (HiP ki ye hadees naqal hui hai. 

Tarjuma: Tumlog Allah Ta'ala ki taraf ruju aur iske yah an taqarrub is 
cheez se badhkar kisi aur cheez se haasil nahi karsakte jo khud usi Allah 
Ta'ala se nikli hai,yani Qur'an Majeed. 


t { Jp6 (J^li t 

Darhaqeeqat Qur'an chunke Allah ka kalaam hai aur kalaam 
mutakallam ki siffat hota hai, To is se badh kar qareeb hone ka koi 
aur zariya ho hi nahi sakta. Chunache, jab koi shakhs Qur'an padhta 
hai to goya wo Allah se humkalaam hota hai. Hazrat Abdullah Bin 
Mubarak tab'a tabeyeen ke daur ki shakhsiyat hain. Unhone apna 
mamool banaliya tha ke saal mein cheh mahine sarhadon par jihaad 
mein shareek hote. Us daur mein Darul Islam ki sarhadein badh rahi 
thein aur iske liye jihaad jaari tha. Jab ke cheh mahine Aap ghar 
par guzaarte aur is arse mein logaon se milne jhulne se hattal imkaan 
gareez karte. Sirf namaz bajam'at ke liye masjid mein aate baaqi waqt 
ghar par hi rehte. Kisi ne kaha ke Abdullah! Aap tanhayi pasand hogaye 
hain, tanhayi se aapki tabiyat uktati nahi? Unhone farmaya: “Kya turn 
us shakhs ko tanha samajhte ho jo Allah se humkalaam hota hai aur 
Rasool Allah ffelP ki sohbat se faizyaab hota hai?” Log hairaan hue ke ye 
kya kehrahe hain. Jab iski wazahat talab ki gayi to farmaya ke dekho jab 
mai akela hota hoon to Qur'an padhta hoon ya hadees padhta hoon. Jab 
Qur'an padhta hoon to Allah se humkalaam hota hoon aur jab hadees 
padhta hoon to Rasool Allah ffeth Pj sohbat se faizyaab hota hoon.Tum 
mujhe tanha na samjho. 


Deewana-e-chaman ki sereen nahi hai tanha 


Aalim hai in gulaon mein phoolaon mein bastiyan hain! 

Masnad Ahmed, Tirmizi, Abu Dawood, Nisayi, Ibn-e-Majah aur 
Sahi Ibn-e-Hibban mein Hazrat Abdullah Bin Amro se ye hadees- 
e-nabwi feta se manqul hai: 


Tarjuma: “(Qayamat ke din) sahib-e-Qur'an se kaha jaayega ke Qur'an 
Shareefpadhtajaa aur (jannat ke darjaatpar) chardhtajaa , aur teher teher 
karpadhjaisa ke duniya mein teher teher kar padhta tha. Pas! ter a muqaam 
wohi haijahan aakhri aayatparpahunche”. 


Lekin wazeh rahe ke sahib-e-Qur'an se muraad sirf Hafiz-e- 
Qur'an ya hamare haan paaye jaane waale qaari nahi hain, balke wo 
hafez aur qaari muraad hain jo Qur'an ke ilm wa hikmat se bhi waqif 
hain isko padhte bhi hain aur is par amal pira bhi hain. Jannat mein 
is Qur'an ke zariye inke darjaat mein taraqi hoti chali jaayegi aur inka 
aakhri muqaam wahan mu'ayyan hoga jahan inka sarmaya Qur'an 

khatam hoga. To waqeya ye hai ke taqarrub ilallaah aur wasal ilallaah ka 
mausar tareen zariya Qur'an Hakeem hai. Mai ne isi liye Imaam Raghib 

ke alfaaz ka hawala diya tha ke “HabF’ka lafz wasal ke liye iste'aratan 
istemal hota hai aur ye har us shaye ke liye istemal hoga jiske zariye kisi 
shaye ke saath joda jaaye. Is mu'ane mein Hablullaah Qur'an Majeed 
hai. Agar parachute ki misaal saamne rakhein to jumla imaaniyaat is 
Qur'an ke saath is tarah jude hue hain jis tarah parachute ki chatri ki 
rassiyan neeche aakar ekjagah jud jaati hain. Jab parachute khulta hai to 
iski chatri kis qadar wasi hoti hai, lekin is ki saari rassiyan ekjagah aakar 
judi hui hoti hain. Bilfaaz-e-deegar imaaniyaat ke jitne bhi shobe hain 
wo sab ke sab Qur'an ke saath mansalak hain. Chunache, Qur'an par 
ye yaqeen matloob hai ke ye insaani kalaam nahi hai, balke iska manba 
aur sar chashma wohi hai jo meri rooh ka manba aur sarchashma hai. 
Ye kalaam bhi zaat-e-Baari Ta'ala hi se saadir hua hai aur meri rooh bhi 
Allah hi ke amr-e-kun ka zahoor hai. Is andaaz se Qur'an par yaqeen, 
Allah Ta'ala par yaqeen aur Qur'an laane waale Muhammad Rasool 
Allah ffeu par yaqeen matloob hai. {“Haqeeqat-e-imaan” ke mauzu par 
meri paanch taqreer mein ye mazmoon aachuka hai). 

Ek Imaan to taqlidi hai, yani ghair sha'oori Imaan, ke ek yaqeen 
ki kaifiyat paida hojaati hai chaahe wo aala wajah al-baseerat na ho, aur 
wo bhi bahut badi daulat hai, lekin is se kahin zyada qeemti Imaan wo 
hai jo aala wajah al-baseerat ho. Azroye alfaaz Qur'ani 


Qul haazihii sabiilii ad'uu ilallaah , 
alaa hasiiratin anaa wamanit 
taba'ani. (Yousuf, 108) 


I bl 


Tarjuma: “Ae Nabi ! Kehdijiye ke ye mera raasta hai, mai Allah ki 
tarafbulata boon samajh bojh kar aur jo mere saath hain (wo bhi) 


Aala wajah Al-baseerat imaan yani sha'oori imaan, aktasabi imaan 
aur haqeeqi imaan ka wahed manba aur sarchashma Qur'an Hakeem 
hai. Maulana Zafar Ali Khan bahut hi saada alfaaz mein ek bahut badi 
haqeeqat bayaan kar gaye hain: 

Wo jins nahi imaanjis e le aaye dukaan-e-falsafa se 
Dhoonde se milegi aaqil koye Qur'an ke siparaon mein! 

Aaqilyanighaur wafikr karne waale aur sonch bichaar karne waalaon 
ke liye imaan ka manba wa sarchashma sirf Qur'an Hakeem hai. 

Qur'an Hakeem ke “Hablullaah” hone ka ek dusra pehlu bhi hai aur 
wo ye ek ahl-e-imaan ko jodne waali rassi, inko baham ek dusre se baandh 
dene waali shaye, inko baniyan-e-marsus banane waali cheez ye Qur'an 
hai. Isliye ke Qur'an Majeed mein jahan Allah ki rassi ko mazbooti ke saath 
thaamne ka hukm aaya hai wahan iske saath hi baham mutafariq hone se 
roka gaya hai. Farmaya: [UIpL jui! (J^-. Wa'tasimuu bihablillaahi 

jamiiaa, (Al-Imran: 103), “Aur mazbooti se thaam lo Allah ki mazbooti ko sab 
miljhul kar aur tafarruqa mat daalo!” Ahl-e-Imaan ko jodne waali aur 
banyan-e-marsus banane waali rassi yahi Qur'an Hakeem hai. Isliye ke 
insaani itehaad wahin mustahakam aur paayedaar hoga jo filer wa nazar 
ki hum ahangi ke saath ho. Bahut se itehaad waqti taur par wajood mein 
aajate hain jaise kuch siyasi maslihatein hain to itehaad qayem karliya, 
koi duniyawi mafadaat hain to inki bina par itehaad qayem karliya. Ye 
itehaad haqeeqi nahi hote aur na hi paayedaar aur mustahakam hote 
hain. Insaan haiwan-e-aqal hai. Ye sonchta hai, ghaur karta hai, iski 
nazariyaat hain, iske kuch ahdaaf wa maqasad hain, koi nasb-al-ain 
hai. Nazariyaat, maqasad aur nasb-al-ain ka badha gehra rishta hota 
hai.To jab tak in mein hum aahangi na ho koi itehaad paayedaar aur 
mustahakam nahi hoga. Is etebaar se Allah ki rassi ko mazbooti se 
thaamoge to goya do rishte qayem honge.Ek rishta ahl-e-imaan ka Allah 
ke saath aur ek rishta ahl-e-imaan ka ek dusre ke saath. Jaise kul shariat 
ko tabeer kiya jaata hai ke shari'at naam hai haqooq Allah aur haqooq 
al-ibaad ka. Allah ke saath jodne waali sab se badi ibadat namaz hai aur 
bandaon ke saath ta'luq qayem karne waali shaye zakaat hai. Isi tarah 
Hablullaah ek taraf ahl-e-imaan ko Allah se jod rahi hai aur dusri taraf 
ahl-e-imaan ko appas mein jod rahi hai. Ye inhe banyan-e- marsus aur 
(\p>\kajasadinw waahid, bana dene waali shaye hai. Yahi wo baat 
hai jise Alama Iqbal ne intehayi khoobsurati se kaha hai: 

Az ek ayini musalmaan zinda ast 
Paikar-e-milat za Qur'an zinda ast 
Maa hama khak wa dil-e-agaah aoust 
A’astasamash kun ke Hablullaah aoust! 

Tarjuma: “Wahdat-e-ain hi musalmaan ki zindagi ka asal raaz hai aur 
millat-e-islami ke jasd-e-zaahiri mein rooh-e-baatini ki haisiyat sirf 
Qur'an ko haasil hai. Hum to sar tapaa khak hi khak hain , hamara qalb- 
e-zinda aur hamari rooh-e- tabanda to asal mein Qur'an hi hai. Lehaza ae 
musalmaan! To Qur'an ko mazbooti se thaam le ke “Hablullaah”yahi hai”. 





Bayaanul Qur'an -125-Ta'aruf-e-Qur'an 

Hablullaah ke baare mein mufassireen ke haan bahut se qaul milte 
hain ke Hablullaah se muraad Qur'an hai, KalmaTayyaba hai, Islam hai. 
Ye saari cheezein apni jagah par durust hain lekin Ahadees-e-Nabwi 
iVv ki roshni mein is ka misdaq-e-kaamil Qur'an hi hai. Aur phir iski 
jis qadar umdah tabeer Alama Iqbal ne ki hai, ye fasahat wa balaghat ke 
etebaar se bhi mere nazdeek bahut umdah muqaam hai: 

Maa hama khaak wa dilAgah Aoust 
A'atasamash kun ke Hablullaah aoust! 

Note kijiye ke Qur'an Hakeem mein 
Wa'tasimuu bihablillaahi jamiianw wa laa tafarraqu, (Al-Imran: 103) ke 
alfaaz ke baad farmaya gaya hai: 




Wazkuruu ni'matallaahi alaykum 
iz-kuntum a'adaa'an fa-allafa bayna 
qulubikum fa-asbahtum bi-ni'matihii 
ikhwaanaa. (Al-Imran, 103) 



1 ^ 19*1 


Tarjuma: ‘Auryaad karo apne uparAlalh ki is nemat ko kejab turn baham 
dushman the,phir isne tumhare dilaon kojoddiya to turn us kefazalse bhai 
bhai hogaye”. 

Ye Qur'an Majeed hi hai jo ahl-e-imaan ke dilaon ko jodta aur 
inko baham piyost karta hai, aur ye dili ta'luq aur dili hum aahangi hi 
hai jo musalmanon ko banyan-e- marsus banane waali shaye hai. 


Musalmanon par Qur'an Majeed ke Haqooq 

Taroof-e-Qur'an ke ziman mein jo kuch mai ne arz kiya hai in 
sab baataon ka jo amli natija nikalna chaahiye wo kya hai? Yani Qur'an 
Hakeem ke baare mein mujh par aur aap par kya zimmedariyan ayed hoti 
hain? Iske etebaar se mai khaas taur par apni kitaab “ Musalmanon par 
Qur'an Majeed ke Haqooq”'ka, zikr karna chaahta hoon jo hamare tehreek 
ruju ilalqur'an ke liye do buniyaadon mein se ek buniyaad ki haisiyat 
rakhti hai. Hamari is tehreek ka aghaaz 1965 se hua tha. Ibtedayi cheh 
saat saal to mai tanha tha. Na koi anjuman thi, na koi idarah, na jama'at. 
Phir anjuman Khudaam Al-Qur'an qayem hui, phir 1976 mein Qur'an 
Academy ka sang buniyaad rakha gaya. Qur'an Academy ki tameeraat 
mukamil hone ke baad phir isi ke batan se Qur'an College ki wiladat 

hui, jis ke sar par Qur'an Auditorium ka taj saja hua hai. Is poori jadd- 
o-jahed ki buniyaad aur asaas do kitaabche hain: ( 1) “Islam ki nishaat- 
e-saniya. Karne ka asal kaam”, Ye mazmoon mai ne 1967 mein misaaq 
ke adaare ke taur par likha tha. (2) “Musalmanon par Qur'an Majeed ke 
Haqooq”. Ye kitaabche meri taqreeron par mushtamil hai jo maine 1968 
mein ki thi. 

Iska pas-manzar ye hai ke us zamane mein Jashn-e-Khaiber aur 
Jashn-e-Mehraan waghaira jaise mulchtalif unwanaat se jashn manaye 
jaarahe the, raag rang ki mehfilein bhi hoti thein. Sadar Ayub Khan ka 
zamana tha. Agarche, shikast wa rikhat ke aasaar zaahir horahe the, lekin 
“sab achcha hai” ke izhaar ke liye ye shaandaar taqreebaat mun'aqad ki 
jaarahi thein. Ye goya un ke daur-e-hukumat ki aalchri bhadak thi, jaise 
bujhne se pehle chiraag bhadakta hai. 

Alama Iqbal ne apni nazm “Iblees ki majlis-e-shura'a” mein iblees 
ki tarjumani is alfaaz mein ki hai: “Mast rakho zikrwafikr subah gaahi 
mein ise!” Lekin un dinon zikr-o-fikr ke bajaaye logaon ko raag wa rang 
ki mehfilon mein mast ralchne ka ehtemaam horaha tha. Isi zamane 
mein maz'habi logaon ko rishwat ke taur par ]ashn-e-nuzool-e-Qur'an 
ataa kiya gaya ke turn bhi jashn manaao aur apna shauq wa zauq poora 
karo. Chunache, (1400) chaudah sau sala “Jashn-e-nuzool-e-Qur'an” ka 
in'aqaad hua. Iske ziman mein qiraat ki badi badi mehfilein mun'aqad 
huein, jin mein poori duniya se qirra'a hazraat shareek hue. Isi silsile 
mein sone ke taar se Qur'an likhne ka project shuru hua. 

Us waqt mera zehan muntaqil hua ke kya Qur'an Hakeem ka 
hum par yahi haq hai? Kya apne in kaamon se hum Qur'an Majeed ka 
haq adaa kar rahe hai? Chunache, maine Masjid-e-Khazra Samanabad 
mein apne do khutbaat-e-juma mein musalmanon par Qur'an Majeed 
ke haqooq bayaan kiye ke har musalmaan par Hasb-e-istadaad Qur'an 
Majeed ke paanch haq aayad hote hain: 

1. Ise mane jaisa ke maanne ka haq hai. 

(Imaan wa Ta'zeem) 

2. Ise padhe jaisa ke ise padhne ka haq hai. 

(Tilawat wa Tarteel) 

3. Ise samjhe jaise ke ise samjhne ka haq hai. 

(Tazakkur wa tadabbur) 

4. Is par amal kare jaisa ke amal karne ka haq hai. 

(Hukm wa Aqamat) 

Anfaradi zindagi mein hukm bil-Qur'an ye hai ke hamare har 
raye aur har faisle Qur'an par mubni ho. Aur ijtemayi zindagi mein 
Qur'an par amal ki surat aqamat ma-anzal minallaah yani Qur'an ke 
ataa kardah nizaam-e-adl-e-ijtemayi ko qayem karna hai. 

Qur'an Hakeem mein irshaad hai: 

Qul yaa ahlal kitaabi lastum alaa 
hattaa tuqiimut tauraata wal 
wamaa unzila ilaykum mir 
rabbikum. (Al-Ma'idah, 68) 

Tarjuma: Ae kitaab walo! Tumhara koi muqaam nahi jab tak ke turn 
qayem na karo Taurat aur Injeel ko aur jo kuch tumharijaanib naazil kiya 
gay a hai tumhare Rab ki tarafse”. 

5. Qur'an ko dusraon tak pahunchana, ise phelana aur aam karna. 

(Tableeg wa Tabiyeen) 

In paanch unwanaat ke tahat Alhamdulillah Summa Alhamdulillah 
ye bahut jaame kitaabcha murattab hua aur bala mubalgha ye laakhaon 
ki tedaad mein chapa hai. Phir Angrezi, Arbi, Farsi, Pashto,Tamil, 
Malaysia ki zuban aur Sindhi mein is ke tarajim hue. Jo hazraat bhi 
hamari is tehreek ruju ilalqur'an se kuch dilchaspi rakhte hain, mere 
daroos mein shareek hote hain ya hamare literature ka mutale'a karte 
hain inhe mera nasihana mashwara hai ke is kitaabche ka mutale'a 
zaroor karein. Ye darhaqeeqat “ Taroof-e-Qur'an” par mere khutbaat ka 
lazmi natija aur iska zaroori takmila hai. 

Ye bhi jaan lijiye ke agar hum ye haqooq adaa nahi karte to azroy- 
e-Qur'an hamari haisiyat kya hai. Qur'an Majeed ke haqooq ko adaa na 
karna Qur'an ko tark kardene ke mutardaf hai. Surah Al-Furqaan mein 
Muhammad Rasool Allah fW" ki faryaad naqal hui hai: 

Wa qaalar Rasuulu yaarabbi inna 
qaumit takhazuu haazal qur'aana 
mahjuur. (Al-Furqan, 30) 

Tarjuma: “Aur paighambar kahega ke ae mere Rab! Meri qaum ne is 
Qur'an ko chord rakha tha”. 

Maulana Shabeer Ahmed Osmani ne is aayat ke zeil mein 
hashiya mein likha hai: 

"Aayat mein agarche mazkur sirf kaajiron ka hai taham Qur'an ki 
tasdeeq na karna, is mein tadabbur na karna , is par amal na karna, is ki 
tilawat na karna , iski tasahih qiraat ki taraf tawajah na karna , is se araaz 
kar ke dusri laghuyaat ya haqeer cheezon ki taraf matwajah hona , ye sab 
suratein darja ba darja hijran-e-Qur'an ke tahat mein dakhilhosakti hain”. 

Bahaisiyat musalmaan hum par Qur'an Majeed ke jo haqooq 
aayed hote hain, agar inhein hum adaa nahi kar rahe hai to Huzoor 
jkf ke is qaul aur faryaad ka itlaaq hum par bhi hoga. Goya ke Huzoor 
ffeu, Allah Ta'ala ki baargah mein hamare khilaaf madda'i ki haisiyat se 
khade honge. 

Alama Iqbal isi ayaat-e-qurani ki taraf apne is shaer mein ishaara 
karte hain: 

Khuwar az mahjuri-e- Qur'an shudi 

Sikwah sanjgardish-e-dauraan shudi! 

Tarjuma: “(Ae musalmaan!) teri zillat aur ruswayi ka asal sabab to ye hai 
ke tu Qur'an se door aur beta 'luq hogaya hai , lekin tu apni is zabu haalipar 
ilzaam gardish-e-zamana ko de raha hai!”. 

Qur'an Majeed mein do muqamaat par Qur'an ke haqooq adaa na 
karne ko Qur'an ki takzeeb qaraar diya gaya hai. Aap laakh samjhe ke 
aap Qur'an Majeed par imaan rakhte hain aur iski tasdeeq karte hain, 
lekin agar aap iske haqooq ki adaayegi apni istedaad ke mutabiq, apni 
imkaani had tak nahi kar rahe to darhaqeeqat Qur'an ko jhutla rahe 
hain. Sabeqa ummat-e-muslima yani Yahud ke baare mein Surah Al- 
Juma mein ye alfaaz aaye hain: 

Masalul laziina hammilut tauraata s , 

summa lam yahmiluuhaa kamasalil (*-* \y+>- OdijJ! 

himaari yahmilu asfaara, bi'sa 
masalul qaumil laziina kazzabu 
bi'aayaatil laahi, wallaahu laayahdil 
qaumaz zaalimiin (Al-Jum'ah , 5) g^-nAlaJl 

Tarjuma: “Misaal in logaon ki jo haamil-e-taurat banaye gaye, phir 
inhone iski zimmedariyon ko adaa na kiya is gadhe ki si hai jo kitaabon 
ka bojh uthaaye hue ho.Buri misaal hai us qaum kijis ne Allah ki ayaatko 
jhutlaya. Aur Allah aise zaalimon ko hidayat nahi deta. ” 

Hammein kaanpna chaahiye, larazna chaahiye ke kahin hamara 
shumaar bhi inhi logaon mein na hojaaye. 

Is ziman mein dusra muqaam Surah Al-Waqeya ke teesre ruku ki 
ibtedayi ayaat hain. 


Falaa uqsimu bimawaaqi'in nujuum. 
Wa innahuu laqasamullau ta'lamuuna 
aziim. Innahu laqur'aanun kariim. Fii 
kitaabim maknuunil laa yamassuhuu 
illal mutahharuun. Tanziilum mir 
rabbil'aalamiin. Afabihaazal hadiis 
antum mudhinuun. Wataj'aluun 
rizqakum annakum tukazzibuun. 

(Al- Waqi'aa, 75-82) 

Tarjuma: "Par/ nahi, Mai qasam khaata boon taaraon ke m 'uaqe ki, aur 
agar turn samjho to ye bahutbadi qasam hai, keye ek bulandpaaya Qur'an 
hai, ek mehfooz kitaab mein sabat,jise mutahirreen ke siwa koi chub nahi 
sakta. Ye Rabbul Aalameem ka naazil kardab hai. Phir kya is kalaam ke 
saath turn be'aitnayi barat-te ho, aur is ne'mat mein apna hissa turn neye 
rakha ke ise jhutlaate ho ?” 


Is Qur'an, is azmath waali kitaab, jo Kitaab-e-Kareem hai, Kitaab- 
e-Maknoon hai, ke baare mein tumhari ye susti, tumhari ye kasalmandi, 
tumhari ye na-qadri aur tumhara ye amli ta'ttul ke turn ise jhutla rahe ho! 
Turn ne apna hissa aur naseeb ye banaliya hai ke turn iski takzeeb kar rahe 
ho? Takzeeb is mu'ane mein bhi ke Qur'an ka inkaar kiya jaaye, ise Allah 
ka kalaam na maana jaaye aur takzeeb amli ke ziman mein wo cheez bhi 
iske taabe aur shaamil hogi jo mai bayaan kar chuka hoon. Yani hamil- 
e-kitaab-e-Ilaahi hone ke bawajood iski zimmedariyon ko adaa na kiya 
jaaye. Allah Ta'ala hammein is anjaam se mehfooz rakhe ke hum bhi aise 
logaon mein shaamil ho. Hum mein se har shakhs ko in haqooq ke adaa 
karne ki apni imkaani had tak bharpur koshish karni chaahiye. 








